
Albumul pe care tocmai l-ai deschis este sinteza unei cercetări desfășurate pe 
parcursul unui an, care şi-a propus să privească asupra unui fragment al moştenirii 
noastre rurale. Așadar, în paginile sale vei descoperi o selecţie de case din partea 
superioară a văii Topologului și câte ceva din poveştile lor. Casele sunt privite 
împreună cu contextul în care au apărut, respectiv valea Topologului, dorind să 
înfăţişăm aceste case ca parte inseparabilă a unei locuiri mai ample. 

Motivația acestui studiu a fost alimentată de două surse: cea a unei pasiuni 
mocnite pentru arhitectura tradiţională și cea a unui ataşament faţă de loc. Treptat, 
conştientizarea frumuseții arhitecturii rurale şi a importanţei ei pentru identitatea 
noastră, a crescut în noi până în punctul în care cerea să capete o expresie. Căutând 
apropierea de casele țărănești de pe valea Topologului, am avut însă șansa să 
descoperim cu adevărat Valea, marele „organism gazdă” sub protecţia căruia cresc 
acești „muguri” ai locuirii. În pliurile sale ne-am adâncit în alte timpuri și alte 
lumi, o îndepărtare benefică de poz zrbaniz, noi profestoniștii. Este greu de cuprins 
în paginile unei cărţi vastitatea frumuseţii vieţii și a locuirii de pe vale. Sperăm 
să reuşim, fie și în mică măsură, să aducem în cele ce urmează măcar o parte din 
bogăţia pe care am dobândit-o în acest demers. 

Lecţia acestor case este în primul rând cea a unei atingeri ușoare a pământului, 
atât în sensul modestiei lor, cât şi prin lejeritatea materiei și aşezarea ei. Aceste 
case se nasc din materia[lele] de acolo, se preschimbă în timp și se „topesc” la final 
în loc, fără să lase multe urme. Materia lor este-piatra râului Topolog, lemnul 
pădurilor de aici, varul şi pământul lutos al dealurilor. Nu neapărat vechimea lor 
ne face să le preţuim, dar faptul că ele sunt mărturii rămase din era în care locul 
şi casa aveau această consubstanţialitate. Pentru toate motivele de mai sus, ne-am 
întors în preajma acestor case, cu bucuria de a le descoperi în detaliu și de a învăţa 
de la ele parcurgându-le, pipăindu-le cu toate simţurile şi redesenându-le. Știm că 
e un privilegiu să putem veni în prezenţa lor fizică, privilegiu pe care generaţiile 
următoare riscă să îl piardă. Fără a fi un îndemn la muzeificare sau persistenţa 
paseistă în modele ce sunt în dezacord cu viaţa și simţirea contemporană, prin 
acest demers căutăm totuși să reînnodăm prin (re)cunoaștere și respect un fir rupt 
al unei tradiţii care a generat arhitecturi locale blânde, expresive şi variate. Această 
reîntoarcere la noi înşine prin arhitectura bătrânilor, are potenţialul să ne ghideze 
pe mai departe în devenirea viitoare a văii. 

Şi totuși, de ce pe Topolog în sus? Pentru că am urmat drumul spre casă. Atât la 
propriu, cât și la figurat. Paul a copilărit pe vale, în casa bunicilor, în Şuici. Împreună 
am petrecut verile acolo, având răgazul să descoperim mici părţi ale văii la pas, 
suficient cât să aprindă dorinţa de a cunoaște mai mult și de a arăta și altora frumosul 
care ne-a ieșit în cale. În contextul construirii pe vale a viitoarei autostrăzi ce leagă 
Piteşti de Sibiu, nevoia de a documenta cât mai atent valea în ansamblu a devenit 
şi mai presantă. Aceasta a fost scânteia, dar proiectul a luat naștere numai prin 
întregirea echipei de coordonare cu Daniela Gheorghiu, Ruxandra Sacaliș, Rodica 
Dina şi Irina Calotă (Popescu). Fără entuziasmul, talentul, simţul organizatoric şi 
efortul lor constant pe perioada acestui an, probabil totul ar fi rămas o frumoasă 
plimbare şi un fișier dezordonat de poze. Cei care au contribuit substanţial la acest 
demers și l-au făcut posibil sunt în număr mult mai mare. Acestora le adresăm 
sincere mulțumiri și le purtăm recunoştinţă pentru timpul, cunoştinţele dăruite și 
munca lor. Sperăm că i-aţi cunoscut deja în paginile de început. 


Cristina și Paul Budan 


CUVÂNT DE INTRODUCERE 


Acest album, sinteză a unui proiect de cercetare multidis- 
ciplinar, doreşte să pună în lumină arhitectura tradiţională de 
pe valea superioară a râului Topolog, judeţul Argeș, precum și 
importanţa pe care atributele locului o pot avea în modelarea 
acesteia. În contextul dezvoltării autostrăzii Pitești-Sibiu, 
care va traversa valea, scopul este, în primul rând, acela de a 
prezenta și de a evidenția valoarea patrimoniului arhitectural 
tradiţional al zonei, care va trece în curând prin acest proces 
de modernizare. În paralel, intenţionăm și a atrage atenția 
asupra posibilelor transformări ale zonei pe care le poate 
determina un astfel de proiect de anvergură naţională. 

Cercetarea se concentrează pe partea superioară a văii 
Topologului, respectiv de la comuna Tigveni în sus, înglobând 
şi comunele Cepari, Şuici și Sălătrucu. Direcţia de studiu 
urmează firul apei în amonte, către sursa râului Topolog. 
Ea coincide și cu firul de dezvoltare al autostrăzii - dinspre 
aglomerări urbane spre munte, unde râul își are izvoarele și 
unde autostrada va traversa Carpaţii Meridionali pentru a lega 
Muntenia de Transilvania. 

Albumul cuprinde o selecţie de paisprezece case culese 
de pe vale. Acestea sunt documentate prin desene de 
arhitectură, fotografii şi interviuri cu localnicii. Privirea în 
detaliu asupra caselor este precedată de o serie de articole 
introductive ce tratează diferite aspecte privitoare la vale în 
ansamblul ei. 

Albumul se adresează atât publicului larg, cât și - mai 
ales - specialiștilor în domeniul patrimoniului construit și 
administraţiilor locale. 


Locuirea pe vale 


Partea superioară a văii Topologului constituie un teritoriu 
bine conturat geografic, delimitat de dealuri, la est și la 
vest, şi de lanţul montan, către nord. Acest spaţiu protejat 
de relief este propice unei dezvoltări sociale și culturale 
unitare, asemeni văilor învecinate ce se succed către est. Deși 
legăturile dintre văi au dus la influenţe reciproce firești, 
înţelegerea specificului cultural local și implicit a arhitecturii 
tradiţionale, trebuie sa ţină cont de această configurare 
particulară a reliefului ce a determinat diferențieri și 
nuanțări ale expresiilor arhitecturale din aceste subzone ale 
teritoriului nord-argeşean. Astfel, am considerat valea ca 
fiind o unitate cultural-geografică şi am încercat cercetarea 
ei în ansamblu pentru o mai bună înţelegere a fondului 
său construit. 

Ca atare, o primă particularitate a caselor de aici este chiar 
faptul de a se afla „pe vale”: în preajma râului sau mai departe 
de el, în zona de luncă sau așezate pe suprafaţa vălurită a 
dealului, către izvoare sau în zona depresionară cu livezi și 


câmpuri întinse. Devine astfel evidentă necesitatea de a privi 
împreună cele două straturi interdependente ale locuirii: 
contextul geografic și expresiile arhitecturale generate în 
cadrul său. Așadar, studiul este structurat urmărind aceste 
două scări de lectură: cea a văii și cea a casei. 

Cum miza arhitecturală nu a fost aceea de a cerceta doar 
obiectul construit în sine ci, prin el, formele pe care le îmbracă 
locuirea, ne-a preocupat această pulsaţie dată de alternanţa 
între locuirea expansivă pe vale și contractarea ei în limitele 
gospodăriei. Aşa cum încăperile casei sunt materializarea 
unui miez dens al locuirii, completat de restul gospodăriei, 
valea este spaţiul în care este găzduită locuirea în forma ei 
largă. Casa, fâneaţa, livada, pășunea sau pădurea din grija unei 
familii se află, cum adesea se întâmplă, de-o parte şi de alta a 
râului şi sunt răsfirate în lungul văii. Aceste conexiuni între 
nord și sud, malul drept și malul stâng, generează o locuire 
amplă, întreţesută, prin care este reafirmată unitatea văii şi 
prin care delimitările administrative devin (cvasi-)irelevante. 


Locuirea lângă apă 


A locui pe vale înseamnă, în primul rând, a locui în 
preajma apei. Râul, element generator și ordonator al văii, 
influenţează profund tiparele de așezare și locuire. Acest fapt 
devine evident mai ales în momentul în care privim relația 
dintre drumuri şi firele de apă. „Drumul mare” însoţeşte 
„apa cea mare”, râul Topolog, de la nord la sud. Drumurile 
adiacente, cele care urcă între dealurile mărginașe, se aşază cel 
mai adesea pe micile văi ale pârâurilor afluente Topologului, 
iar toponimia lor reafirmă identificarea, în mentalul 
locuitorilor, a văii cu calea de mers. Aici se întâlnesc mai rar 
ulițe anonime. În schimb braţele satelor poarta numele văii 
şi al apei: Valea Podenilor, Valea Unghiului, Valea Bucurii, 
Valea Satului, Valea Iepii, Valea Vălenilor etc. Identitatea 
locală se conturează și ea în primul rând în funcţie de aceste 
repere/entităţi geografice: un locuitor al Văii Podenilor 
se va prezenta mai ales astfel, apartenenţa la comuna Șuici 
fiind secundară. În numeroasele noastre interacțiuni cu 
localnicii, am remarcat faptul că doamnele, care în urma 
căsătoriei s-au mutat în casa soțului, chiar dacă mutarea 
s-a făcut pe o vale învecinată a aceluiași sat, se simt, şi după 
mulţi ani, „venetice”. 


Râul 


În ultimele șase decenii râul și-a schimbat statutul în raport 
cu valea, înţeleasă ca ansamblu antropizat. Ca ax central al 
văii, râul polariza, până nu demult, numeroase activităţi 
economice, fiind o resursă esenţială a așezărilor, dar oferea şi 
prilejul unor interacțiuni sociale precum scăldatul, spălatul 


rufelor etc. În vremea în care debitul Topologului era 
comparabil cu cel al râului Argeș, abundența apei venea, în 
mod evident, împreună cu o bogăţie a faunei piscicole dar și 
cu numeroase alte beneficii. 

Din informaţiile primite prin bunăvoința domnului 
Constantin Apostol (localnic din satul Șuici, fost inginer 
mecanic și cercetător amator al istoriei văii) şi a fratelui 
acestuia, domnul Dumitru Apostol (sociolog și profesor), 
aflăm că pe Topolog se găseau, până după cel de-al doilea 
Război Mondial, numeroase mori de apă. Morilor li se 
asociau adesea şi alte funcțiuni care beneficiau de puterea 
mecanică a apei. Același ax rotativ angrena pietrele de moară, 
trioare care vânturau cerealele sau maşini de scărmănat 
lâna. Prezenţa morii remodela malul, fapt de care localnicii 
beneficiau și în alte moduri: între braţul aducţiunii de apă 
ce angrena roata (lung de soo m până la 1000 m) și albia 
propriu-zisă a râului se amenajau lacuri în care apa încălzită 
de soare topea cânepa. Și restul procesului de albire și uscare 
a cânepii se petrecea tot pe malul apei. Ni se povestește că 
fiecare familie avea un lac în luncă. Tot în preajma morilor, 
în iazurile cu apă mai adâncă, localnicii veneau la scăldat. 

Scăldatul se întrerupea în fiecare zi la orele amiezii, 
înainte de a ajunge în sate unda apei eliberată din stăvilarul 
din munte, la Podeanu. Pe râu se practica plutăritul - 
transportarea pe apă a buştenilor tăiați din pădurile de 
munte. Aceștia erau coborâţi cu boii până la baraj şi lăsaţi 
pe apă. La o anumită oră, apa era eliberată iar buştenii erau 
purtaţi la vale și se opreau într-un lac din Sălătrucu. De aici, 
în funcţie de însemnele de pe trunchiuri, erau preluaţi de 
cei ce aveau joagăre acţionate de apă. Într-un manuscris în 
curs de publicare despre monografia satului Văleni, Domnul 
Vasile Neacşa-Enăchescu (locuitor de pe vale, director 
al UAMS Șuici și cercetător amator) aminteşte de două 
joagăre hidraulice: unul aflat lângă Puntea Oii şi un altul la 
confluenţa râului cu Valea Iepii. 

Tot de la acesta aflăm și faptul că, înainte de electrificarea 
văii din anii "60, o primă casă ce a beneficiat de electricitate 
încă din 1940 a fost casa familiei judecătorului Lehrer din 
satul Văleni, care avea un generator propriu de curent, ce se 
folosea de puterea apei. 

Malurile erau legate prin punți și poduri din lemn și 
împletituri de nuiele. Podurile pentru trecerea carelor erau 
mai rare, însă conform celor povestite de domnul Apostol, 
punţile existau în prelungirea fiecărei ulițe. Râul, departe de 
a separa valea în două, aduna pe atunci oamenii și activităţile 
lor împrejurul lui. 

În anul 1941, o viitură puternică distruge mori şi podeţe. 
Tot domnul Neacșa-Enăchescu menţionează în paginile 
monografiei și că, în 1962, statul preia monopolul asupra 
activităţilor de morărit, iar mare parte dintre mori sunt 
închise. Odată cu construirea barajului Vidraru, în 1966, 
apa râului Topolog, asemeni altor nouă râuri din regiune, 
este deviată în mare parte către lacul de acumulare, imediat 
după confluenţa sa cu principalul său afluent, Topologel. 
Cantitatea de apă ce ajunge la vale este redusă substanţial. 


Alte cinci microhidrocentrale, construite în comunele 
Cepari, Șuici și Sălătrucu între anii 1985 și 2003, au 
remodelat albia râului, au introdus praguri ce îngreunează 
sau chiar împiedică migraţia peştilor în amonte şi au afectat, 
în timpul lucrărilor de construcţie, fertilitatea luncilor din 
preajma albiei. 

Ca un simbol al îndepărtării comunităţii de râu, după 
„spurcarea apelor” (deversarea în apă de gunoaie sau ape 
uzate), slujbele religioase la sărbători au încetat să mai fie 
ţinute pe malurile sale. Acum, prezenţa lui răzbate prea 
puţin în mentalul și în rutina cotidiană a localnicilor, 
excepţie făcând cele câteva locuri de scăldat unde apa mai 
este suficient de adâncă. Dispariţia lui din centrul vieţii 
economice și sociale se face simțită în echilibrul locului. 
Privind acest proces în sens invers, dinspre situaţia actuală 
spre trecut, devine evident faptul că un râu poate infuza cu 
viaţă un loc, iar sănătatea râului se traduce într-o sănătate a 
locului și a locuirii. 

Dinamica văii 

Pe lungimea râului Topolog (de la izvoare şi până la vărsarea 
sa în Olt), intersecţia dintre drumul naţional ce leagă Curtea 
de Argeş de Râmnicu Vâlcea și drumul croit în lungul apei 
reprezintă un punct de discontinuitate. De aici, din centrul 
satului Tigveni, segmentul nordic al văii este perceput mai 
degrabă ca un braţ autonom care se afundă în munte. 

Valea era cândva traversată în lung de drumul istoric ce 
lega Curtea de Argeş de Câineni și Valea Oltului, numit şi 
„Calea Mare”, drum important de trecere a munţilor către 
Ardeal. Odată cu abandonarea rutei istorice și dezvoltarea 
altor rute moderne exterioare zonei, valea intră într-o altă 
ipostază: aceea de „buzunar” închis către nord de Munţii 
Frunţii. Drumul principal nu mai străpunge capătul văii 
(asfaltul se opreşte în nordul comunei Sălătrucu, deși un 
drum de pământ continuă) și își pierde din capacitatea de 
a susține dezvoltarea așezărilor adiacente. Din perspectiva 
conservării unui fond construit tradiţional precum și a 
coerenţei satelor și a peisajului natural, această ipostază s-a 
dovedit benefică. Ritmul de creștere și reînnoire a fondului 
construit de pe vale a fost mult diminuat comparativ cu alte 
zone rurale, mai intens irigate de circulaţie. Reînnoirea cea 
mai alertă s-a produs în zona de sud, în comunele Tigveni 
şi Cepari, sub influenţa legăturii mai facile cu drumul 
naţional. La polul opus, Sălătrucu este comuna în care 
fondul construit tradiţional este cel mai bine conservat. 

Similar, zonele construite din apropierea drumului 
principal au avut o dinamică mai rapidă a schimbării, iar 
cele din periferii, aflate pe uliţe cufundate între dealurile 
laterale, au conservat în mai mare măsură vechile gospodării, 
numărând în același timp mai multe case părăsite. 

Scăderea relevanţei economice a resurselor locale și 
dependenţa de oraș a determinat dorinţa locuitorilor de a 
veni în apropierea drumului principal, pentru acces mai 
facil la resurse și legături mai bune cu orașele vecine. Cândva 


gospodăriile se răsfirau, migrau adânc în zona de deal în 
căutare de pășuni și fânețe mai întinse, esenţiale pentru 
o economie bazată pe creșterea animalelor. Acum, noile 
mecanisme economice reașază satele în căutarea de resurse 
viabile. La această depopulare a periferiilor a contribuit 
şi nevoia unui trai mai comod, lipsit de drumuri lungi și 
anevoioase, de izolare și lipsă a resurselor și a produselor 
de consum. Este căutată în special apropierea de magazin, 
de dispensar și de staţia de maxi-taxi. În plus, a avea casă 
„la şosea” este şi aici, ca pretutindeni în zona rurală, motiv 
de mândrie. 

Posibilitatea de a citi un teritoriu în termeni de centru 
expus și accesibil (lunca) și periferii protectoare (dealurile) 
aduce cu sine o nuanţare necesară a locuirii. Aceasta capătă 
adâncime, beneficiază deopotrivă de locuri de venire 
împreună și margini de retragere solitară. La o scară mai 
mare, valea însăși devine un astfel de refugiu, benefic pentru 
cei în căutarea unei locuiri lente, tăcute, însă poate resimţit 
în alt mod de către cei de aici, ce se simt îndepărtați de polii 
mari urbani. 


Autostrada - cea de-a treia ipostază a văii 


Cea dintâi ipostază a văii Topologului, în care aceasta era 
parcursă şi animată de drumul istoric, a fost urmată de cea 
a văii închise către munte, fiind relativ izolată și lipsită de 
infuzia de resurse exterioare, dar și protejată de perturbările 
aferente unui aflux de trafic şi, în parte, de unele schimbări 
aduse de era postdecembristă. Putem anticipa o a treia 
ipostază, cea în care valea va fi din nou traversată, dar de 
această dată într-o manieră disjunctă de loc. În demersul 
de modernizare şi dezvoltare a infrastructurii naţionale 
de drumuri, noul tronson de autostradă, în eventualitatea 
realizării sale în forma actuală a proiectului, va străpunge 
din nou valea, va conferi o nouă ordine teritoriului și va 
influenţa tiparele unei dezvoltări viitoare a așezărilor sale. 

Acesta presupune parcurgerea văii de la sud-est către 
nord-vest. Intrarea pe vale se va face mai sus de centrul 
comunei Tigveni, după ce va străpunge dealul Momaia la 
sud de satul Blaju. Apoi va urca pe albia râului Topolog 
până în comuna Sălătrucu, de unde va trece dealurile către 
valea Oltului. Este posibil ca prezenţa autostrăzii să aducă 
cu sine o reanimare economică a zonei, atât de necesară în 
lipsa politicilor agrare eficiente. Cum se întâmplă și la scară 
naţională, șansa dată de o mai bună conectare a teritoriului îi 
bucură pe cei aflaţi aici, fie din motive economice, fie pentru 
apropierea de cei dragi, plecați din sat. Însă suprapunerea sa 
cu râul pe segmente ample, ridică anumite semne de întrebare 
cu privire la felul în care se va raporta valea la acest nou ax 
central suspendat. În urma acestui „implant” semnificativ 
la scara văii, modul și măsura în care cele două maluri vor 
continua să funcţioneze și să se dezvolte împreună sunt încă 
greu de anticipat. 

Cele de mai susscotîn evidenţă amploarea transformărilor 
determinate de anumite ipostaze ale procesului global 


(recent și contemporan) de modernizare a economiei și care 
presupune inclusiv schimbarea modului de raportare la 
teritoiu şi de ocupare a acestuia. Privit ca resursă exploatabilă 
la scară mare, teritoriul este „rescris“ de sus în jos, urmând 
interese cu impact la nivel naţional, însă cu efecte specifice şi 
individuale resimţite local. Uneori, un beneficiu economic 
privit la scară naţională, se poate traduce printr-o sărăcire 
a unor zone, ce sunt constrânse să îşi înstrăineaze resursele 
pentru un scop comun prioritar. 

Schimbările politice şi economice din ultimul secol, mult 
accelerate în ultimii treizeci de ani, au diminuat legătura 
directă între locuitor şi loc, perceput ca sursă de bunăstare 
principală. Atât pentru hrană cât și pentru construirea casei, 
resursele văii au devenit prea puţin folositoare sau inaccesibile 
celui de aici. Bunăstarea pare să vină acum din altă parte. 


Schimbarea în lumea satului 


Pentru un observator detaşat al satului românesc, schimbările 
survenite aici în ultimele decenii se deslușesc ca un salt 
ireversibil şi parcă prea repede făcut către o lume care, după 
schimbarea de regim politic din anii '90 ai secolului trecut, 
promitea ţăranilor „o viaţă mai bună”. Acest observator 
detaşat este adesea chiar omul de la sat; nu-l mai poţi numi 
»ţăran” deoarece, în multe situaţii, activitatea lui zilnică se 
desfășoară la oraș. La o privire atentă, acesta poate distinge 
mai multe straturi de schimbare. 

Un prim strat este cel al schimbărilor generate de 
contextul politic. Privind retrospectiv, pe fir istoric, cel mai 
acut este percepută schimbarea survenită după anul 1989, care 
a venit cu efecte egalizatoare la nivel naţional. Complexitatea 
nevoilor economice ale satului, în lipsa unor politici care să 
revitalizeze mediul rural, a determinat schimbări ireversibile 
în modul de viaţă al ţăranului, abia ieşit dintr-un regim 
totalitar, ale cărui efecte devastatoare se resimţeau deja pe 
toate planurile. Perioada care a urmat regimului comunist, 
a venit cu o libertate care s-a cerut repede asimilată, dar 
cu care ţăranul nu s-a putut acomoda în ritmul domol, 
specific vieţii legate de lucrul pământului. O parte din 
ţărani, reîntorși de la oraș la matcă, au adus la sat rutine şi 
fragmente specifice orașului, dar străine de legile seculare ale 
vieţii la sat. Cei rămaşi, cu ochiul la vecinii lor emancipaţi, 
şi-au dorit bunăstarea „de tip nou” şi în ograda lor. În fine, 
o altă parte a lăsat în urmă gospodăria strămoșească și s-a 
așezat într-o lume aparent mai bună - Occidentul, la care 
românii priviseră cu jind în deceniile comuniste - cu gândul 
reîntoarcerii periodice acasă sau al reîntoarcerii definitive, 
atunci când vor fi atins bunăstarea visată. Acest proces 
complex de mobilitate a avut unul dintre cele mai puternice 
efecte asupra satului: depopulat de oameni tineri și energici, 
satul a văzut înlocuirea caselor strămoșești, potrivit de mari 
în raport cu nevoile reale ale vicţii în gospodărie și construite 
din materiale locale, cu case adesea mai mari decât o cer 
nevoile de locuire, ce imită tipuri de locuinţe urbane și sunt 
construite din materiale produse industrial. 


Mergând încă un pas în spate, în istorie, instalarea 
regimului totalitar în anul 1948 a lăsat amprenta unui alt 
tip de schimbări. Deși s-a declarat susținător al cercetărilor 
etnografice şi al activităţii muzeelor, deci susținător al vieţii 
ţăranului cercetat la modul abstract, acest regim a avut efecte 
ireparabile asupra vieţii ţăranului real și asupra fenomenului 
complex definit de satul românesc. În acest caz, însă, efectele 
au fost diferenţiate geografic. În zonele de câmpie şi de deal, 
ca urmare a proceselor de industrializare postbelică, țăranul 
a fost fie dezrădăcinat, prin transferul lui forţat în orașele 
învecinate, pentru munca în fabrici și uzine, fie desprins de 
ograda sa și de munca pământului propriu și înregimentat 
cu program fix în ferme colective; aici, efectele egalizatoare 
ale regimului politic și sărăcirea populaţiei s-au extins și 
asupra modului de viață şi, implicit, asupra modului de 
organizare a gospodăriei. În zonele submontane şi montane, 
acest proces de dezrădăcinare a fost mai puţin prezent. Este 
şi cazul părţii de nord a Văii Topologului, cea cuprinsă în 
studiu. Localnicii au menţionat cu mândrie că satele lor nu 
au fost colectivizate. Acest lucru ar putea explica diversitatea 
arhitecturală a fondului construit anterior anului 1989, încă 
bine reprezentat şi menţinut în zonă. Efectele regimului 
politic totalitar se văd însă, pe alocuri, și aici. 

Un al doilea strat de schimbări, difuz şi mai greu 
perceptibil, este cel generat de nevoile cotidiene ale 
locuitorilor, în dialog cu nevoile caselor. Pe de o parte, 
modificarea modului de viață și adaptarea la un set de 
nevoi, individuale sau colective, în perpetuă schimbare, 
precum și dorinţa unor condiţii de viaţă mai bune, schimbă 
permanent lumea satului, atât la scara gospodăriei, cât și la 
scara teritoriului. Pe de altă parte, provocări naturale sau 
procesul inevitabil de uzură materială a caselor în timp, 
schimbă periodic chipul caselor. Acest palier de schimbare, 
perceptibilă de la nivelul ochiului, și conştientizarea faptului 
că ea este necesară și de neocolit, reprezintă unghiul din care 
a fost realizată cercetarea. Mai mult, o privire atentă percepe, 
dincolo de aceste straturi de schimbări, o constantă. Studiul 
a scos la iveală o reziliență remarcabilă a gospodăriilor mai 
vechi care, deși schimbate în detaliu, îşi păstrează coerenţa 
în ansamblu. Acest fapt a fost remarcat atât la gospodării, 
ante- sau interbelice, cât şi la cele coagulate în perioada 
comunistă. Apreciem că această constantă este cea care 
determină reîntoarcerea neîncetată a atenţiei profesioniştilor 
din diferite domenii către lumea satului. 

Un al treilea strat de schimbări este încă nescris, dar 
potenţial. El se arată în proiectul de construire a autostrăzii 
Piteşti-Sibiu, menit să îmbunătăţească legăturile în teritoriu, 
să lase loc unui proces mai larg de modernizare a zonelor 
pe care le traversează și să aducă un plus de calitate în 
viaţa comunităţilor locale. Ochiul arhitectului, obișnuit 
cu complexitatea organizării urbane, cu beneficiile locuirii 
în oraş, dar și cu problematica mereu deschisă, generată 
de nevoile de adaptare permanentă, are capacitatea de a 
intui atât câştigul pe care o astfel de schimbare îl poate 


aduce, cât şi riscurile aferente. De aceea, odată ajuns aici, el 
caută semnele acestei bunăstări promise de schimbare, dar 
totodată şi efectele pe care aceasta le are asupra valorilor de 
patrimoniu tradiţional. 

Scopul studiului nu este acela de a conduce, în mod 
direct, către prezervarea anumitor valori de patrimoniu 
tradiţional şi nici nu are misiunea de a pleda pentru 
„îngheţarea” gospodăriilor în forma lor actuală și în mod 
nediscriminat. Am vrut, în primul rând, să documentăm 
şi să conservăm prin documentare - de ansamblu și de 
detaliu - o parte din identitatea locuirii de pe această vale, 
așa cum încă ni se revelează ea astăzi, înainte de intervenţiile 
de infrastructură planificate în zonă. Am vrut, de asemenea, 
să punem în evidenţă diversitatea și complexitatea sa 
arhitectural-culturală, scopul fiind acela de a documenta 
ipostaze ale arhitecturii tradiţionale de patrimoniu din Valea 
Topologului, într-o perioadă de schimbări majore, dar cu 
efecte insuficient studiate. 


Demersul proiectului 


Proiectul a implicat trei etape principale. Două s-au desfășurat 
pe teren, respectiv cartarea văii și întocmirea releveelor 
caselor, și ultima a constat în documentarea, organizarea şi 
prelucrarea informaţiilor sub forma prezentului album. 

Primele vizite pe teren au fost efectuate în vara anului 
2021, în echipe multidisciplinare de arhitecţi voluntari, 
etnografi de la muzeele partenere, sociologi și peisagiști. Am 
străbătut toate satele din cele patru comune în căutarea de 
case şi gospodării care ne-au atras atenţia prin frumuseţe 
şi autenticitate, dar și în căutarea de poveşti locale. Satele 
cartate au fost: Tigveni, Bârseştii de Sus, Bârseştii de jos, 
Bădislava, Vlădești, Bălilești, Bălteni, Blaju din Comuna 
Tigveni; Morăști, Cepari Pământeni, Cepari Ungureni, 
Urluiești, Cărpeniș, Şendruleşti, Valea Măgurei, Zamfireşti 
din comuna Cepari; Şuici, Păuleni, Paltenu, Rudeni, 
Ianculeşti, Valea Calului din comuna Șuici; Sălătrucu de Sus, 
Sălătrucu de Jos, Văleni din comuna Sălătrucu. De asemenea, 
împreună cu peisagistul Nicolas Triboi, am parcurs valea în 
susul râului, unde am observat evoluţia şi transformările 
peisajului din lunca Topologului. 

După această etapă de cartare generală a zonei, în care 
s-au adunat o bază de date cu informaţii și fotografii de pe 
vale, am început un proces de selecţie a caselor care urmau 
a fi documentate mai îndeaproape. Procesul de selecţie s-a 
oprit la paisprezece gospodării. Pentru realizarea releveelor, 
am organizat un atelier de două săptămâni, cu ajutorul 
studenţilor arhitecţi, voluntari în proiect. Fiecare casă a 
fost măsurată de echipe de câte 2-3 voluntari. În paralel 
cu măsurătorile și redactarea releveelor, împreună cu 
arh. Andrei Mărgulescu şi cu Konrad Mihat, am realizat şi 
o documentare fotografică a caselor/gospodăriilor selectate. 
De asemenea, am vizitat bibliotecile locale, în căutarea 
cărţilor şi monografiilor publicate despre vale pentru a 
aduna informaţii despre istoria comunelor. La încheierea 


celor două etape de lucru pe vale, am început organizarea 
informaţiei, discuţiile şi lucrul la album. Am continuat 
munca în formula unei echipe multidisciplinare (istoric, 
arhitect, sociolog, peisagist, geograf, ilustrator), pentru 
a înţelege și a prezenta, în mod cât mai comprehensiv, 
atmosfera și poveștile de pe vale. 


Stabilirea unor limite 


Văile definite în jurul cursurilor de apă din reţeaua hidro- 
grafică de la sud de Carpaţi, în partea nordică a judeţului 
Argeş, se caracterizează (aşa cum am specificat anterior) 
prin identități culturale diferite. Acesta este motivul pentru 
care studierea uneia dintre văi nu garantează similitudini 
cu vecinele ei. Conform discuţiilor purtate cu etnografii 
de la muzeele satelor (Muzeul Naţional al Satului și 
Muzeul Goleşti), Valea 'Topologului, spre deosebire de 
văile învecinate, nu a fost cartată recent şi a avut parte de 
o atenţie insuficientă din partea etnografilor și arhitecţilor. 
Constatarea acestei lipse de informaţii, pusă alături de 
proiectele de infrastructură prevăzute în zonă şi generate 
de viitoarea autostradă Pitești-Sibiu (cu tronsoanele 111 și IV 
suprapuse parţial peste Valea Topologului) au reprezentat 
punctul de plecare al studiului. Acesta nu a favorizat o 
anumită perioadă istorică și a fost mai puţin relevant criteriul 
vechimii foarte mari a caselor (important, de regulă, în 
cercetările etnologice). A primat mai degrabă nivelul lor de 
autenticitate, având de la bun început intenţia de a include 
în aria de interes atât gospodării vechi, ce conţin clădiri ante- 
sau interbelice, cât şi gospodării construite începând cu 
al cincilea deceniu al secolului trecut şi până în anul 1989. 
Acestea din urmă reprezintă un segment al arhitecturii 
venaculare încă însuficient explorat, aflat în proces de 
degradare, însă în egală măsură valoros ca şi cel anterior. 

Zona cuprinsă în această cercetare se desfășoară pe o 
arie întinsă de teren, variată din punct de vedere geografic 
şi compusă dintr-un număr mare de localităţi, cu o istorie 
şi o tradiţie bogate. Toate acestea fac ca și arhitectura mai 
veche de pe vale să fie de o mare diversitate și să formeze un 
ţesut de o certă valoare culturală și arhitecturală. Însă, tot 
ca o consecinţă a celor enunțate mai sus, valea în ansamblul 
ei se prezintă ca o zonă complexă, a cărei înţelegere în 
profunzime necesită timp. Astfel, în aceaste prime faze ale 
prezentului demers (și care au condus la publicarea acestui 
volum), am ales să ne concentrăm mai degrabă pe a scoate în 
evidenţă diversitatea arhitecturală a văii, decât pe definirea 
unei tipologii de locuinţe şi gospodării pe vale. Criteriul de 
selecţie de bază a fost, în acest context, cel al autenticităţii, 
înţeleasă în sensul unor intervenţii arhitecturale minore, 
care au păstrat coerenţa arhitecturală a caselor, atât din 
punct de vedere material și funcţional, cât și din punct de 
vedere volumetric și stilistic. 

Acestor limitări, ce decurg din anumite condiţionări 
externe dar care se traduc sub forma unor limitări auto- 
impuse, li se adaugă altele, determinate direct de context, 

precum: informaţiile disponibile pentru casele selectate; 
accesul în comunitate și posibilitatea de a stabili o reţea 
de contacte locale; reticența unor proprietari, care au 
limitat accesul la măsurători sau la realizarea de fotografii; 
condiţiile fizice dificile de acces pe teren sau în casă, în cazul 
gospodăriilor abandonate; absenţa totală sau pe termen 
îndelungat a unora dintre proprietari. 

Toate cele de mai sus au condus la decizia de a selecta și 
prezenta paisprezece case, studiate individual, dar pe baza 
unor criterii aplicabile tuturor. Toate aceste case respectă 
criteriul autenticităţii, în sensul explicat anterior, și au scopul 
de ilustra, împreună, diversitatea culturală și arhitecturală a 
patrimoniului arhitectural al Văii superioare a Topologului. 
Studiul acesta este un prim demers iniţiat în studierea acestei 
zone şi el deschide și fundamentează noi direcţii de studiu 
pentru viitor. 


Cheie de lectură 


Pornită dinspre domeniul arhitecturii, cercetarea a beneficiat, 
așa cum aminteam în cele de mai sus, de implicarea, pe 
parcurs, a unor specialiști din domenii conexe, ceea ce ne-a 
oferit șansa unei înţelegeri mai profunde a locuirii pe vale 
şi a transformărilor din ultimele decenii. În consecinţă, 
albumul este structurat sub forma unei serii de perspective 
asupra locului văzut dinspre aceste domenii. Se păstrează ca 
fir de legătură tema locuirii în sens larg și cea a schimbării 
inerente prin care aceasta trece, în plin proces de asimilare 
a modernității. 

Așadar, prima parte a volumului cuprinde o serie de 
articole, fiecare supunând atenţiei un alt aspect al locului 
şi privind valea la diferite scări de lectură. În cel dintai, 
arhitectul Irina Calotă recompune o scurtă istorie a văii așa 
cum transpare din sursele documentare. Apoi, geograful 
Mihaela Avram porneşte dinspre toponimia locului pentru 
a descoperi, păstrată în semnificaţia numelor, o istorie 
nemediată a cotidianului. Descoperim astfel indicii ascunse 
despre evoluţia așezărilor, despre folosirea locurilor, 
despre importanţa lor pentru cei de atunci sau despre căile 
de parcurgere a văii. Nicolas Triboi, peisagist, ne arată 
valea din perspectiva peisajului înţeles ca areal antropizat, 
modelat de concepţiile și nevoile umane. Antropologul 
Andreea Ogrezeanu ne coboară privirea printre oamenii văii 
şi ne descrie, prin vorbele lor, o serie de schimbări petrecute 
în modul acestora de a-și clădi casele. 

Cea de-a doua parte a albumului prezintă casele selectate, 
înfăţişate împreună cu contextul și istoria lor. Fiecare 
dintre ele încearcă să surprindă noi ipostaze ale unui fel de 
a construi și locui pe vale. Dincolo de calităţile lor estetice, 
aceste case sunt valoroase pentru toate aspectele culturale 
pe care le poartă cu sine, dar mai ales pentru felul în care 
onorează locul în care sunt așezate. 


Pe Topolog în sus Cuvânt de introducere 

VALEA SUPERIOARĂ A TOPOLOGULUI. CÂTEVA REPERE ISTORICE 


Irina Calotă (Popescu), arhitect 


Paginile ce urmează nu își propun să furnizeze o prezentare 
exhaustivă a evoluţiei Văii Topologului, ci doar să puncteze 
câteva momente și teme importante, comune dezvoltării 
întregii văi, și care au marcat istoria acestei zone. Iextul 
păstrează, mai degrabă, o privire generală asupra dezvoltării 
localităţilor din lungul 'Topologului, legând evoluţia acestei 
zone de teme majore ale istoriei lumii rurale românești, 
în loc să se concentreze asupra unor aspecte punctuale, 
individuale sau excepţionale. EI ilustrează ipostaze ce au 
reprezentat stimuli de modernizare majori sau momente 
de schimbare semnificative, relevante la nivel general. În 
consecinţă, textul este structurat în șase teme principale: 
drumul istoric, ca urmare a rolului său de factor generator de 
dezvoltare; date generale despre apariţia și imaginea satelor 
în perioada premodernă; prezenţa satelor de ungureni, ca 
temă recurentă în România extracarpatică, cu reprezentare 
în satele de pe vale; principalele neamuri boierești prezente 
în zonă și moșiile pe care acestea le-au deţinut; impactul 
pe care prezenţa acestor familii l-a avut asupra dezvoltării 
localităţilor de pe vale, în special în perioada premodernă; 
schimbările antrenate de intrarea în perioada modernă, cu 
impact asupra sistematizării și echipării cu dotări publice 
a satelor de pe vale. Toate temele sunt legate de contextul 
general al ţării, în diferitele sale etape de evoluţie. 


Drumul 


Unul dintre cele mai importante puncte de trecere a 
Carpaţilor Meridionali a fost trecătoarea de pe Valea Oltului. 
Un prim drum de traversare a munţilor pe aici a existat 
încă de dinainte de cucerirea romană, asigurând o legătura 
comercială și militară peste munți. El a fost modernizat în 
perioada romană (parte a amenajării cunoscute astăzi sub 
denumirea de /imes alutanus) şi urmărea preponderent 
traseul Oltului.' Drumul părăsea râul doar pentru a ocoli 
Muntele Coziei, între localităţile Jiblea şi Câineni de astăzi, 
unde terenul din lungul Oltului era foarte accidentat. 
Acest tronson, dintre Jiblea și Câineni, a existat de-a lungul 
râului Olt doar pentru scurte perioade de timp, un prim 
drum fiind tăiat pe aici încă din perioada romană. După 
retragerea romanilor, drumul a încetat să fie întreţinut și, 
degradându-se, acest tronson nu a mai fost practicabil. El a 
existat din nou, pentru o foarte scurtă perioadă de timp, în 
secolul al xvru-lea, când, în timpul ocupaţiei habsburgice în 
Ţara Românească, întreg drumul de pe Olt a fost modernizat 
(1719-1722) şi a primit denumirea de „Via Carolina”, traseul 


'Cruceană |., 1999, „Drumul oii și alte drumuri moarte pe meleagurile ar- 
geșene“, în ARGESSIS, Studii și comunicări, Seria Istorie, tom VIII, p. 177, 
nota 2. 

lui urmărindu-l pe cel al drumului roman anterior.” De-a 
lungul perioadei medievale, drumul în lungul Oltului a 
existat continuu, cu deviația menţionată anterior, de ocolire 
a Muntelui Cozia pe partea sa de est; hărţi de secol xvI şi 
mai târziu atestând existenţa lui în această formă.“ 

În afara traseului descris anterior, trecătoarea spre Sibiu 
putea fi accesată, dinspre sud, și pe un alt drum, care mergea 
pe Valea 'Topologului. Această cale de acces a fost folosită, 
încă din vechime, pentru transhumanță. Pe tronsonul său 
nordic, acest „drum al oii” se suprapunea drumului roman, 
coborând pe Olt dinspre Transilvania, trecând râul în 
dreptul localităţii Câineni și continuând spre sud-est, până în 
localitatea Pripoare, de unde vechiul drum roman o lua spre 
sud, ocolind Cozia şi întorcându-se pe Valea Oltului. Tot din 
același loc, un alt drum o lua spre Sălătrucu de Sus, intrând 
pe Valea Topologului, trecea râul prin vad la Sălătrucu de 
Jos, cobora prin Şuici și Rudeni și apoi se bifurca din nou (în 
punctul numit „Stejarul”). O variantă a lui o lua spre vest, 
întorcându-se pe Valea Oltului, pentru ca cealaltă variantă să 
rămână în lungul Topologului, până la Tigveni, de unde fie 
o lua spre Curtea de Argeș, fie spre Valea Cotmeanei și apoi 
spre sud, spre Dunăre: 

Pe lângă drumul de transhumanță, încă din ultimii ani 
ai secolului al xvir-lea hărţile atestă şi existenţa unui drum 
comercial în lungul 'Topologului. Acesta venea dinspre 
Târgovişte prin Curtea de Argeș, intra pe vale, mergea spre 
nord în lungul râului, părăsea valea pentru a o lua spre 
nord-vest, până la Pripoare, unde se întâlnea cu drumul de 
ocolire a Coziei (deviaţie a celui de pe Olt, care asigura, spre 
sud, legătura Transilvaniei cu Râmnicu Vâlcea) şi continua 
spre Câineni, unde intra pe Valea Oltului, mergând spre 
Turnu Roșu.“ Chiar dacă drumul din lungul Oltului asigura 
legătura cu Râmnicu Vâlcea şi cu Oltenia, varianta din lungul 
Topologului oferea legătura cu Argeșul și cu Târgovişte 
(târguri mai importante în perioada medievală decât 
Râmnicul) şi, implicit, deschidere către toată Muntenia - și, 
mai departe, spre Balcani. Importanţa legăturilor pe care 


* Măndrescu D., 2019, „Drumuri și trecători peste Carpaţi - primele repre- 
zentări în cartografie”, în Croitoru, Costin (ed.), Miscellanea Historica et 
Archaeologica in honorem Professoris lonel Cândea septuagenarii, Editu- 
ra Academiei Române - Editura Istros, București-Brăila, p. 504. Drumul a 
fost realizat utilizând explozibilul, el urmărind exclusiv malul drept al râu- 
lui, spre deosebire de cel roman care nu se desfășura doar pe un singur 
mal de-a lungul său. Vezi Ciocîrlan A., 2015, Comunitățile germane la sud 
de Carpaţi în Evul Mediu (secolele XIII-XVIII), Editura Istros, Brăila, p. 54. 

* El era denumit numit „Drumul/Calea Mare”, „Caia Mare”, „Vadul Căii Mari” 
sau „Drumul Vechi”. Vezi Cruceană |., op. cit., p. 177, nota 2. 

“ Măndrescu D., 2019, op. cit., passim. 

* Cruceană ., op. cit., p. 180-181. 

$ Măndrescu D., op. cit., p. 504. Vezi și Ciocîrlan A., op. cit., p. 54 


acest drum istoric le oferea îl face să fie mai important la nivel 
teritorial faţă de mult mai celebrul drum de pe Olt, varianta 
de pe Topolog devenind, în acest context, drumul principal 
de trecere a munţilor spre Sibiu, în perioada premodernă. 

Drumul de pe Topolog este amintit și de călătorii străini 
din secolul al xrx-lea, apărând menţiuni despre el de-a lungul 
întregii prime jumătăţi a veacului. Aceștia îl descriu ca fiind 
un drum accidentat, pe care se înainta greu.” Tronsonul cel 
mai dificil era, fără îndoială, cel de după localitatea Sălătruc 
şi care trecea munţii spre depresiunea Loviștei, însemnările 
menţionând că, pe acest tronson, „drumul poate fi considerat 
într-adevăr ca o trecătoare alpină, doar că munţii sunt 
îmbrăcaţi chiar până în vârf cu copaci”. Despre Sălătruc, 
călătorii menţionează că „se află într-unul dintre cele mai 
romantice locuri care amintește cel mai bine despre munţii 
Elveţiei. Este așezată într-o vale străbătută de un torent 
repede [ce curge] pe o albie pietroasă [...] şi înconjurată de 
înălţimi bogat împădurite”? sau că trecerea munţilor de 
acolo este una „nenorocită”", că drumul este abrupt și prost 
întreţinut, „mai degrabă niciun fel de drum”, însă peisajul te 
face să exclami: „Ce măreț!” 

Drumul dispare din descrierile călătorilor străini după 
1850, însă el este în continuare consemnat de materialele 
cartografice din acea perioadă”. O hartă elaborată de 
Ministerul Lucrărilor Publice la finalul secolului al XIX-lea'5 
arată că, în 1897, era deja aproape în întregime șoseluit, cu o 
singură scurtă porţiuni lipsă (undeva între Perișani și Titeşti) 
şi cu alta aflată în curs de execuţie, dincolo de Boișoara, până 
la intersecţia cu drumul de pe Olt. 


Satele 


Multe dintre satele de pe vale au fost atestate documentar 
încă din secolul al xvr-lea și au apărut în legătură cu prezenţa 
unei familii boiereşti în zonă, care deţinea moșii aici. Se ştie 
despre satele Cepari Pământeni și Cepari Ungureni că erau 


7 Vezi, spre exemplu, însemnările lui Ludwig Kreuchely von Scherdtberg, 
„Despre trecerea prin Țara Românească a contelui Friedrich Leopold 
von Schladen” din 1820, în ***, 2004, Călători străini despre Țările Româ- 
ne în secolul al XIX-lea. Serie nouă. Volumul |, Editura Academiei Române, 
București, p. 920. 
* Însemnările lui Edward Daniel Clarke, „Relaţia călătoriei de-a lungul coas- 
ei dobrogene“ din 1800, în ldem, p. 66 

9 Însemnările lui Louis Allier de Haueroche, „Balcanii. Itinerar de drum de 
a București la Paris” din 1805, în ldem, pp. 195-196. 

'* Însemnările lui Jean Alexandre Vaillant, „România sau istoria, limba, li- 
eratura, orografia, statistica Românilor. Volumul al II-lea. A treia epocă. 
De la 1822 la 1844. Domni indigeni, unire, regenerare”, în ***, 2007, Călători 
străini despre Țările Române în secolul al XIX-lea. Serie nouă. Volumul IV, 
Editura Academiei Române, București, p. 424. 

" Însemnările lui James Henry Skene (Skeene), „Ținuturile de graniţă din- 
re creștini și turci, cuprinzând călătorii în regiunile Dunării de Jos în 1850 
și 1851. Capitolul IX”, în ***, 2009, Călători străini despre Țările Române 
în secolul al XIX-lea. Serie nouă. Volumul V, Editura Academiei Române, 
București, p. 656. 

2 Vezi, spre exemplu, „A doua ridicare topografică militară austriacă”, sc. 
1/57.600, cca 1855-1857. 

'5 Este vorba despre „Harta Căilor de Comunicaţie din Judeţul Argeș”, 
executată de Ministerul Lucărilor Publice, Diviziunea | - Poduri și șosele, 
sc. 1/200.000, 1897. 


anterioare anului 1500, existând încă din vremea lui 
Vlad Călugărul (1482-1495), ele fiind ulterior menţionate 
într-un hrisov din 1519, alături de satul Valea Măgurii 
(menţionat sub numele de „Neagra”),!* din comuna Cepari 
de astăzi. Tot în secolul al xvI-lea au fost atestate și satele 
Tigveni (1528)! şi Bârsești (1569)'* din comuna Tigveni, 
Urluieșşti (1535), Morăşti (1544) şi Cărpeniş (1556-1557)'5 din 
comuna Cepari, Şuici (1501) şi Rudeni (1526)? din comuna 
Şuici şi Sălătrucu (1519) din comuna cu același nume. Altele 
ajung să fie menţionate mult mai târziu, în secolul al xvrir-lea. 
Spre exemplu, este cazul satelor Ianculești, Paltenu, Păuleni și 
Valea Calului” din comuna Șuici. Tot din același secol ne-au 
rămas şi diverse scurte descrieri și menționări ale localităţilor 
de pe Topolog în relatările călătorilor străini. O însemnare 
din 1820 prezenta locurile din lungul Topologului ca având 
„mici cătune care le animau”, valea fiind „mai populată decât 
te puteai aștepta în Ţara Românească”.” 

Altele vorbesc despre satul Sălătrucu ca fiind „un sat 
foarte mic și sărac, dar casele sunt tot atât de curate ca cele 
din Elveţia” 

Tot conform însemnărilor călătorilor, în prima jumătate 
a secolului al xIx-lea în "Ţara Românească nu existau multe 
hanuri, călătorii înnoptând în general în casele de poştă.2* 
Pe vale existau astfel de staţii de poștă în Tigveni şi în 
Sălătrucu, pentru ca apoi să mai existe una în localitatea 
Pripoare“, pe drum în sus, spre Câineni, unde se afla 
următoarea staţie și unde drumul ieşea în Valea Oltului.” 
O descriere a casei de poştă din Sălătrucu din 1825 arăta că 
locul în care se înnopta era „o colibă izolată de restul”, care 


1 Năstase |. |., Stătică E. 1., 2008, Comuna Cepari, judeţul Argeș: trepte în 
timp, Editura Ordessos, Pitești, p. 32. 

* Luţic N. și Gerogescu M., Monografia comunei Tigveni judeţul Argeș, ma- 
nuscris, donat Primăriei Tigveni în 1992, p. 33.. 

1 ***, 2010, Enciclopedia Argeșului și Muscelului. Volumul IV. S-Z, Muzeul 
Viticulturii și Pomiculturii Golești, Golești, p. 185. 

17***, 2010, Enciclopedia Argeșului și Muscelului. Volumul |. A-C, Biblioteca 
Judeţeană „Dinicu Golescu” Argeș, Pitești, p. 183. 

* Năstase |. [., Stătică E.1., op. cit., p. 34. 

"9 Olărescu 1., 2010, Comuna Șuici de-a lungul vremii (1501-2010), Editura 
Universităţii din Pitești, Pitești, pp. 92, 113. 

% Enciclopedia Argeșului și Muscelului. Volumul |, p. 14. 

2 Olărescu |., op. cit., p. 111. 

22 Însemnările lui Ludwig Kreuchely von Scherdtberg, „Despre trecerea 
prin Țara Românească a contelui Friedrich Leopold von Schladen” din 
820, în ***, 2004, Călători străini despre Țările Române în secolul al XIX- 
ea. Serie nouă. Volumul |, Editura Academiei Române, București, p. 920. 
*3 Însemnările lui Edward Daniel Clarke, „Relaţia călătoriei de-a lungul 
coastei dobrogene” din 1800, în ldem, p. 66. 
2 Stațiile de poștă erau importante pentru drumeţi și pentru că aici pu- 
eau să își schimbe caii. 
2% Pripoare este satul în dreptul căruia drumul de pe Topolog se unea cu 
drumul de pe Olt - pe varianta care ocolea Muntele Cozia. Localitatea era 
descrisă ca fiind „o staţie de poștă, cu câteva bordeie de lut” (Însemnările 
ui Clauserwitz, „Scurtă trecere prin Transilvania și Țara Românească” din 
824, în ***, 2005, Călători străini despre Țările Române în secolul al XIX-lea. 
Serie nouă. Volumul II, Editura Academiei Române, București, p.96). În alte 
cazuri, staţia de poștă este menţionată ca fiind în Perișani, localitate exis- 
entă și astăzi, în apropiere (Însemnările lui Charles Colville Frankland, 
„Călătoria prin Banat și Țara Românească” din 1827, în Idem, p. 284). 

% Vezi staţiile de poștă menţionate, spre exemplu, la Charles Colville 
Frankland, „Călătoria prin Banat și Țara Românească” din 1827, Ibidem. 

avea „un cuptor ce aducea a sobă germană, având o bancă 
mai ridicată în spate”.” Alte însemnări arată că aceste case 
de poştă „nu sunt mai bune decât niște mici case țărănești 
şi casele țărănești sunt doar colibe din pământ acoperite 
cu paie”. 

Majoritatea localităţilor de pe vale au fost sau au ajuns să 
fie sate de clăcași, pe moșiile diverșilor boieri care au deţinut 
terenuri în zonă. Totuși, au existat și sate de moșneni (ţărani 
liberi) pe vale, acesta fiind cazul, spre exemplu, al localităţilor 
Şuici, Rudeni și Văleni (acesta din urmă a făcut parte din 
Şuici, azi sat în Sălătrucu)” sau a satului Cărpeniş din 
comuna Cepari.% 


Ungurenii 


Denumirea de „Ungureni”, asociată unor localităţi 
din zona extracarpatică, vorbeşte despre prezența unor 
colonişti veniţi de dincolo de Carpaţi și care au contribuit 
la formarea așezării respective. Acest proces se încadrează 
în fenomenul mai larg de colonizare la sud de munţi, 
cunoscut mai ales în ipostaza determinată de strămutarea 
aici a unor comunităţi de germani (alături de grupuri mai 
mici de unguri). Susţinuţi, cel puţin la început, atât de regii 
Ungariei, cât şi de primii domni ai Ţării Românești (din 
motive de natură politică), aceşti coloniști treceau munţii în 
principal ca urmare a unor interese economico-comerciale 
şi meșteșugărești. În consecință, saşii au preferat să se 
așeze în localităţile pre-urbane, pentru a-și putea practica 
activităţile meșteșugărești și comerciale.” Prezenţa lor în 
Ţara Românească este consemnată încă de dinainte de 
mijlocul secolului al xrrr-lea, dovadă stând orașe precum 
Câmpulung, Târgoviște, Râmnic și Argeș, întemeiate de 
aceștia în ultima jumătate a veacului amintit sau în prima 
jumătate a celui următor.” 

Însă în afara acestor coloniști, au trecut munții şi grupuri 
de români, aceștia părăsind Transilvania în special din motive 
de natură politică și religioasă. Procesul a fost consemnat încă 
de la mijlocul secolului al xur-lea,* continuând și de-a lungul 
veacurilor următoare, până în perioada modernă. Dacă sașii 


2 Însemnările lui Robert Walsh, „Descrierea călătoriei prin 
Țara Românească și Transilvania” din 1824, în ldem, p. 107. Autorul 
continuă: „Am pus să se așeze pe ealpe bancă, n.n. niște paie și, după ce 
mi-am făcut primul pat moale pe care l-am putut înjgheba de când pără- 
sisem palatul (ambasadei) britanice [din Constantinopol], m-am întins pe 
al și așezându-mi capul [...] pe un alt snop, m-a furat somnul și am dormit 
ca în puf până dimineaţă”. 

% Însemnările lui Ludwig von Stiirmer, „Călătorie prin Transilvania și Țara 
Românească, 1818”, în ***, 2004, Călători străini despre Țările Române în 
secolul al XIX-lea. Serie nouă. Volumul |, Editura Academiei Române, 
București, p. 706. 
% Frujină G. C., f.a., Cartea comunei Șuici - Argeș. O retrospectivă mono- 
grafică, manuscris, donat de autor Bibliotecii Șuici în 1984, p. 71. 

5 Năstase |. [., Stătică E.1., op.cit., p. 34. 

3 Rădvan L., 2011, Orașele din Țările Române în Evul Mediu (sfârșitul sec. 
al XIII-lea - începutul sec. al XVI-lea, Editura Universităţii „Alexandru loan 
Cuza”, lași, p. 147. 

s Ciocîrlan A., op. cit., p. 22. 

5 Chiriţă M., 1997, „«Ungurenii» în Țara Românească”, în LITUA. Studii și 
cercetări, nr. VII, p. 352. 

au preferat mediul urban, românii s-au instalat mai ales în 
zonele rurale din zona subcarpatică, întemeind așezări acolo. 
Mărturie a acestui proces stau astăzi multele așezări de la sud 
de Carpaţi, ce poartă denumirea de „Ungureni” * (făcând 
trimitere la cei veniţi din „Țara Ungurească”).*%5 

Şi pe Valea Topologului s-au așezat români transilvă- 
neni, zona aflându-se pe drumul medieval ce ducea la 
Curtea de Argeș și în proximitatea celui care ducea spre 
Râmnicul Vâlcea. În general, satele acestea se formau separat 
de cele ale românilor autohtoni, dublându-le. Dacă satele de 
români transilvăneni primeau denumirea de „Ungureni”, 
cele locale își adăugau numele de „Pământeni” pentru a se 
diferenţia. Aceasta este situaţia satelor Cepari Ungureni şi 
Cepari Pământeni de pe Valea Topologului, la care, în trecut, 
li se adăuga aceeași diferenţiere și în cazul satului Șuici.* 
Suplimentar, catagrafii din prima jumătate a secolului 
al xIx-lea consemnează existenţa unor familii de ungureni 
pe vale și în cazul satelor Cărpeniș și Rudeni.* 
Boierii 
În depresiunea Loviştei și de-a lungul Văii superioare a 
Topologului existau, încă din secolul al xv-lea, mai multe 
familii boiereşti înrudite. Printre primele menţiuni despre 
aceste neamuri sunt cele care vorbesc despre un anume Badea 
din Şuici, care a moştenit, în IS01 şi 1505, satul Șuici, o parte 
din Sălătrucu, precum și un cătun ce făcea parte din Cepari.*% 
El deţinea moșii într-o zonă extinsă, între Olt și Argeș” și 
era „boier de vază”, dar „fără dregătorii”“, urmașii săi direcţi 
ajungând însă să se impună și să deţină funcţii importante în 
stat.*! Familia Şuica/Şuiceanu a deţinut moșii în Şuici până 
târziu, în secolul al xx-lea, când a fost expropriată pe baza 
legii pentru reforma agrară din 1921.” În plus, ei au deţinut 
moșii și în Tigveni, Dragomir (unul dintre fiii lui Badea din 
Şuici) cumpărând terenuri aici încă din 1536, urmat fiind, 
apoi, de nepotul său, Șuica mare pârcălab, care, la rândul său 
cumpără terenuri în același sat în 1575.* Un alt descendent 
al lui Badea din Șuici, Pârvu logofăt, este menţionat ca 
deținând moşie în Morăşti (comuna Cepari), el fiind cel 


3 Rădvan L., op. cit., p. 147. 

3% Pe lângă de denumirea de „ungureni”, românii transilvăneni au fost 
numiţi în Țara Românească și „mocani“, „ţuţuieni”, „bârsani” sau „moreni 
(trocari). Vezi Chiriţă M., op. cit., p. 357. 

* Giurescu C., 1957, Principatele române la începutul secolului XIX. 
Constatări istorice, geografice economice și statistice pe temeiul hărţii 
ruse din 1835, Editura Științifică, București, p. 112. 

% Vezi repartiția familiilor de ungureni în satele din județul Argeș în Chiriţă 
M., op. cit., p. 360. 

* Cîrstina 1, 2015, Neamuri boierești și patrimoniul lor funciar în Țara 
Românească (secolul al XVI-lea), Editura Cetatea de Scaun, Târgoviște, pp. 
150, 265; Năstase |. |., Stătică E. I., op. cit., p. 32. Alte surse menționează 
că Badea din Șuici deţinea 15 sate. Vezi Panaitescu P. P., Costăchel V,, 
Cazacu A., 1957, Viaţa feudală în Țara Românească și Moldova (sec. XIV-XVII), 
Editura Științifică, București, p. 186. 

3 Olărescu ., op. cit., p. 99. 

“0 Panaitescu P. P., Costăchel V., Cazacu A., op. cit., p. 185. 

“! Cîrstina |, op. cit., p. 151. 

“2 Enciclopedia Argeșului și Muscelului. Volumul IV, p. 159. 

“% Olărescull., op. cit., p. 102. 


care „rumânește” satul (ce era iniţial de moșneni), ţăranii 
devenind astfel clăcași pe moşia boierului.** 

Același Dragomir, menţionat mai sus, primește ca zestre, 
în 1519, terenuri în Cepari. Satul fusese cumpărat de socrul 
său, un anume Albu vistier“, iar terenurile vor fi lăsate de 
Dragomir moştenire unicului său copil, Neacșa. Soţul ei (un 
Radu, fiul stolnicului Badea Baloșin din Bădești) va fi numit 
„din Cepari”, în felul acesta luând naștere neamul boierilor 
Cepari,“ în a căror proprietate va ajunge cea mai mare parte 
a comunei cu același nume, de astăzi.“ Numele acestor 
boieri va rămâne până în secolul al xvii-lea menţionat în 
documente, când, ca urmare a numărului mare de descendenţi 
şi a multiplelor judecăţi dintre aceştia, proprietăţile vor fi 
fragmentate, ducând la decăderea neamului.“ Pe vale, boierii 
Cepari au deţinut terenuri și în Tigveni, Bârsești și Rudeni, 
Ivașcu Ceparul (unul dintre cei doi fii ai logofătului Stanciu 
Ceparu), primind, de la Matei Basarab, în secolul al xvir-lea, 
moșii în aceste sate.“ 

La mijlocul aceluiași secol, moșia boierilor Cepari, din 
satul ce le poartă numele, intră în posesia familiei Balotă 
Căpitanul, ca urmare a căsătoriei acestuia cu Despa, fiica 
lui Ivașcu Ceparul. Familia Balotă a avut moşie și în satul 
Văleni (azi, comuna Sălătrucu), Iliaș Balotă (fiul Despei şi 
al lui Ivașcu) fiind cel care va vinde Chiajnei Grădişteanca“ 
locul pe care călugărul Zaharia Grădişteanu va ctitori, 
probabil cândva înainte de 1665, Schitul Văleni.” În secolul 
al Xvum-lea, aceeași familie a deţinut satul Bârsești, care, 
ulterior a fost stăpânit de Dimitrie Bălteanu, apoi de membri 
ai familiei Văleanu (din Văleni), iar apoi ai familiei Slăvescu." 

Familia Tigveanu ia naştere în secolul al xvi-lea şi este 
cea după care își ia numele satul Tigveni. Primul menţionat 
din acest neam este Matei Tigveanu, care a primit moșia 
de la domnitorul Radu de la Afumaţi. Neamul Tigvenilor 
s-a impus și în continuare, ocupând funcţii în stat şi este 
menţionat şi de-a lungul următoarelor două secole. Printre 
ultimii Tigveni care au avut moșii în zonă sunt fraţii 
Constantin și Dimitrie, primul cu moşie în Tigveni, al doilea 
în Bârseştii de Sus (pe care însă o vinde lui Dumitru Văleanu 
din Șuici-Văleni). După aceștia, familia se stinge, deoarece au 
avut un singur descendent de sex masculin, ce a fost omorât 
la începutul secolului al xvur-lea. Însă una dintre fiicele lui 


“ Năstase |. |., Stătică E. 1., op. cit., p. 34. 

“5 dem, pp. 32-33. 

“5 Cîrstina |., op. cit., pp. 151-152. Prin Caplea (nepoata de fiică a lui Radu 
din Cepari), boierii din Cepari se vor înrudi, ulterior, cu neamul puternic al 
Izvoranilor, ca urmare a căsătoriei ei cu Balea din Cărţuclești, mare spătar, 
nepotul de frate al doamnei Stanca, soţia lui Mihai Viteazu. 

“ Năstase |. |., Stătică E. ., op. cit., p. 34. 

“ Cîrstina |., op. cit., p. 152. 

“ Cîrstina I., op. cit., p. 152. 

% Idem, pp. 43-44. Unul dintre nepoţii Despei și al lui Ivașcu Balotă (fiul lui 
Preda Balotă) l-a avut ca fiu pe Sandu, care s-a numit Predescu (după nu- 
mele tatălui său), dând naștere importatei familii cu acest nume din Argeș 
(Ibidem). 

*! Sinigalia T., 2002, Repertoriul arhitecturii în Țara Românească 1600-1680. 
Volumul |, București: Editura Vremea, p. 92. 

 Luţic N. și Gerogescu M., op. cit., pp. 96-97. 


Constantin se căsătoreşte cu Ioniţă Bălteanu, venit din zona 
Gorjului. Împreună ei deţin moşia pe care se va dezvolta 
satul Bălteni, constituit în jurul curţii pe care cei doi soţi 
o construiesc.55 

O altă fiică a lui Constantin se căsătoreşte cu un anume 
Dincă Brătianu, care ajunge, în acest fel, să stăpânească 
moșie în Tigveni, familia Brătienilor rămânând în aceste 
locuri și în secolul următor și influențând dezvoltarea 
comunei.s* Însă numele Brătienilor nu se leagă numai de 
prezenţa lor în satul Tigveni. Ei sunt menţionaţi, în mai 
multe rânduri, prin înrudiri atât cu descendenţi ai lui Badea 
din Şuici, cât și cu familia Balotă. Legătura cu familia din 
Şuici se face prin intermediul Stancăi, care a fost fiica lui 
Oprea logofăt din Rătivoiești (fiul lui Drăghici și nepot al lui 
Badea din Şuici, care moşteneşte moșiile tatălui său în 1571). 
Stanca se căsătorește cu Dima Grecul din Brătieni, punând, 
astfel, bazele familiei boierilor Brătieni. Câteva generaţii 
mai târziu, un Iane (Ene) Brătianus5 vine în aceste locuri 
în 1788 şi se căsătorea cu o membră a familiei Balotă.5 
Este vorba despre Safta, fiica lui Iordache Balotă (acesta 
din urmă fiind, la rândul său, nepotul Căpitanului Balotă, 
cel de la care porneşte istoria acestei familii pe vale). Unul 
dintre fiii lor, Constantin (Dincă) Brătianu, împreună cu 
Anastasia Tigveanu sunt părinţii importanţilor oameni 
politici Ion C. Brătianu şi Dumitru Brătianu.” O altă 
descendentă a familiei Brătianu, numită „Pipina”, este 
menţionată ca a stăpâni majoritatea moşiei Șuici în prima 
jumătate a secolului al xx-lea, inclusiv satele Ianculești, 
Paltenul și Păuleni.5% 

O altă familie de pe vale este cea a boierilor Rudeni, 
al căror arbore genealogic poate fi urmărit pentru circa 
cinci secole. Primul proprietar de moşie menţionat este 
logofătul Pârvu Rudeanu, care cumpără în 1593 moșia 
ce îi va prelua numele și va da naștere satului Rudeni. 
Ulterior, în 1623, este menţionat, ca proprietar în Rudeni, 
Dragomir din Şuici (altul decât cel menţionat mai sus, la 
începutul secolului al xvr-lea), care se căsătorește cu fata 
lui Dragomir din Ruda, descendent al Rudenilor. Mai 
târziu, în a doua jumătate a secolului al xvrir-lea, satul este 
al familiei Balotă (obţinut prin cumpărare şi moștenire), 
pentru ca, în prima jumătate a secolului al xrx-lea el să fie în 
proprietatea Brătienilor.” 


% Idem, pp. 33-34, 37-40. 

* Idem, op. cit., pp. 38-39, 59, 63. 

* Olărescu |., op. cit., p. 104. Au existat mai mulţi descendenţi cu acest 
nume de-a lungul a patru generaţii (Ibidem). 

% |bidem. 

* Năstase |. |., Stătică E. [., op. cit., pp. 44-45; vezi și Lecca 0. G., f.a., 
Familiile boierești române, istorie și genealogie (după izvoare autentice), 
București: Fundaţia Culturală Libra, Editura Muzeul Literaturii Române 
(Ediţie îngrijită de Alexandru Condeescu, după ediţia originară cu același 
titlu, București: Editura „Minerva”, 1899), p. 77. 


% Frujină G. C., op. cit., p. 36. 
* Olărescu ., op. cit., pp. 113-114. 


15 


Bisericile, curţile boiereşti și alte „ctitorii” 


Familiile boiereşti de pe vale și-au lăsat amprenta și asupra 
fondului construit ce datează din perioada premodernă 
şi de la începutul celei moderne. De ei se leagă, mai ales, 
construirea de biserici şi de reședințe în aceste sate. 

În prima jumătate a secolului al xvi-lea, Şuica, fiul lui 
Badea din Șuici, avea curte în comuna Șuici, transformată 
în secolele al xviar-lea și al xrx-lea.“ Tot în aceeași perioadă, 
boierul Dragomir Ceparul a ridicat biserica din centrul 
satului Ceparii Pământeni (1533).% 

De numele diverșilor boieri se leagă ridicarea mai multor 
biserici pe vale, în secolele al xvrr-lea și al xIx-lea. Astfel, 
în 1752, clucerul Ştefan Balotă zideşte biserica Înălțarea 
Domnului din Ceparii Pământeni, înlocuind-o pe cea de secol 
XVI, ridicată de Dragomir Ceparul.“ Ene Brătianu a ctitorit, 
în 1792, biserica Sf. Nicolae din Șuici (pe care s-a intervenit în 
secolele al xIx-lea și al xx-lea), pe locul unei biserici mai vechi 
de piatră, construită de Drăghici portarul, nepotul lui Badea 
din Şuici.% În 1816, pitarul Constantin Tigveanu, împreună 
cu polcovnicul Ion Bălteanu, ctitoresc biserica din Bălteni,“ 
iar în 1820, Panait Balotă, împreună cu soţia sa, Mirica, 
ridică biserica Nașterea Maicii Domnului din Urluiești.S5 
La mijlocul secolului, Ioniţă Brătianu, împreună cu soţia sa, 
Victoria, ctitoresc biserica cu hramurile „Intrarea în Biserică” 
şi „Sf. loan Botezătorul” în parohia Șuici, între 1847 şi 1864.% 

ÎnŞuiciaavutcaseşiculă Ştefan Balotă, lamijloculsecolului 
al xvur-lea. Cula, construită înainte de 1746, a fost locuită, 
între circa 1830 și 1868, de Sultana, fiica lui Ene Brătianu 
(căsătorită cu paharnicul Costache Tigveanu), de aici 
luându-și cula numele de „Cula Sultanei”.” La începutul 
secolului al XX-lea, curtea este în proprietatea profesorului 
Constantin Miculescu (căsătorit cu o Brătiancă) şi rămâne în 
această familie, până în 1948, la naţionalizare.“ Tot în Șuici a 
existat și o culă a Brătienilor, construită de Ioniţă Brătianu la 
mijlocul secolului al xvir-lea, pe proprietatea obţinută prin 
zestre de acești boieri. La mijlocul secolului al xrx-lea a fost 
construită și biserica, folosită iniţial drept capela de curte. 
În 1913 cula este distrusă de un incendiu, şi înlocuită cu un 
conac realizat în stil neoromânesc.” 

În Tigveni, pitarul Constantin Tigveanu și-a construit 
casă pe un mic deal pe malul drept al Topologului. Aceasta 
a fost înlocuită în secolul al xvirr-lea, când Teodor Brătianu 
şi-a clădit casa pe același loc. Fiica lui Constantin Tigveanu 


% |dem, p. 94. 

S! Năstase |. |., Stătică E. 1., op. cit., p. 43. 

% ldem, pp. 44, 73. 

6 Olărescu ., op. cit., p. 105, 121. 

* Luţic N. și Gerogescu M., op. cit., p. 82. 

6 Năstase |. ]., Stătică E... op. cit., p.78. 

$ Olărescu ., op. cit., p. 122. 

$ Olărescu |., op. cit., p. 105. Vezi și Mulţescu M. și Mulţescu A, 
2004, „Culele din Argeș și Muscel”, în ARGESIS. Studii și comunicări, Seria 
Istorie, Tom XIII, p. 281. 

s Mulţescu M. și Mulţescu A., op. cit., p. 281 

6 Idem, pp. 283-284. Vezi și Olărescu ., op. cit., p. 121. 

îşi construieşte conac în satul Bălteni și contribuie, cu 
tatăl său, la ctitoria bisericii din cimitirul din sat. Fratele 
lui Constantin, Dimitrie Tigveanu, a avut curte în 
Bârseștii de Sus. Aceasta a fost dărâmată și reconstruită 
de Dumitru Văleanu din Șuici-Văleni (căruia Dimitrie i-a 
vândut moșia), dărâmată la rândul ei în 1954. 

Dincolo de aceste ctitorii menţionate anterior, prezenţa 
boierilor pe vale a impulsionat dezvoltarea localităţilor şi 
prin implicarea lor în diverse acţiuni în folosul comunității. 
Spre exemplu, din îngrijirea boierilor se deschid școli private 
în Tigveni (1830)”! şi Şuici (1835-1836), Teodor Brătianu 
contribuind şi la construirea școlii publice din Tigveni, 
în 186s. Tot din iniţiativa boierilor, în a doua jumătate a 
secolului al xrx-lea, se înfiinţează o infirmerie în Tigveni,”* 
iar în Cepari, boierul Gheorghe M. Predescu donează, în 
1912, terenul pe care s-a construit, un an mai târziu, sediul 
Preturii Topolog."* Nu în ultimul rând, ca urmare a măsurile 
luate de Brătieni, satul Tigveni a devenit reşedinţa plasei 
Topolog, în jurul anului 1880. 

Merită menţionaţi, în acest context, şi alți oameni 
influenţi de pe vale, care au contribuit la dezvoltarea 
localităţilor. Printre aceştia poate fi amintit profesorul 
Ştefan Minovici, care cumpără satele Cărpeniş şi Morăști 
de la proprietarii anteriori, Nicorăscu și Comăneanu și 
apoi vinde parte din moşie locuitorilor din sat, la preţuri 
mici. Minovici își construiește vilă în Cărpeniș-Morăşti, 
în 1920-1925, ctitorește biserica din Cărpeniş (1935-1941) şi 
modernizează șoseaua principală pe cheltuială proprie. În 
casa sa a funcţionat şcoala din Cărpeniș, până la construirea 
noului local.7$ 

În 1938, Marin Marinescu (Prefect al Capitalei) şi fratele 
său, Gabriel Marinescu (Ministrul Sănătăţii), născuţi în 
Tigveni, pornesc o campanie de modernizare a satului. 
În acel an a fost construită Uzina Electrică (astăzi, Căminul 
Cultural), o moară sistematică și câteva locuinţe pentru 
muncitori. De asemenea, au fost realizate lucrări pentru 
lărgirea și modernizarea șoselei naţionale și diverse lucrări 
edilitare. Construirea uzinei a permis electrificarea centrului 
satului, asigurând iluminatul electric public în zona 
centrală, precum şi iluminarea bisericii, a şcolii și a câtorva 
case particulare.” 


Modernizarea și echiparea satelor 


Pentru Ţara Românească (şi, în general, pentru România 
extracarpatică), anul 1831 este considerat a fi, în mod 
convenţional, intrarea în perioada modernă, ca urmare a 
promulgării Regulamentelor Organice. Acestea au înlocuit 


% Luţic N. și Gerogescu 
” Idem, p. 34. 
* Olărescu |., op. cit., p. 146. 
„și Gerogescu M., op. cit., pp. 63, 74-7B. 
7 Năstase |. |., Stătică E. 1., op. cit., p. 91. 

„Și Gerogescu M., op. cit. p. 61. 

7% Năstase |. |., Stătică E. [., op. cit., pp. 35, 80, 117. 
„și Gerogescu M., op. cit., pp. 87-90. 


„„0p. cit., pp. 36-40. 


normele perioadei anterioare și au marcat trecerea într-o 
nouă etapă de modernizare, bazată pe principii de dezvoltare 
venite din lumea occidentală. Acestea au antrenat, în anii 
sau în deceniile ulterioare, modificări importante, bazate pe 
măsuri ce au vizat, cel puţin la nivel legislativ, ţara în ansamblul 
ei, cu implicaţii inclusiv asupra reţelei de așezări rurale. 

În ceea ce priveşte localităţile rurale din Ţara Românească, 
Regulamentele Organice își asumau, pentru prima dată la 
începutul perioadei moderne, enunţarea unor reguli pentru 
organizarea țesutului intravilan. Acestea vizau folosirea 
raţională a teritoriului prin retragerea satelor pe o vatră 
stabilită - așa-numita „strângere în tarlale și concentrarea 
laolaltă a locurilor risipite ale sătenilor”- și așezarea caselor 
la linie în noile vetre formate.'* Lucrările s-au desfășurat de-a 
lungul întregului deceniu, o primă fază fiind terminată până 
la începutul anilor 1840, dar care lăsa deoparte localităţile de 
munte sau cele aflate pe văi înguste, precum și alte localităţi 
în cazul cărora aducerea la linie a caselor au fost amânate, 
din diverse motive, de către proprietari. Acţiunile au 
continuat și de-a lungul următoarelor două decenii, inclusiv 
în anii 1850.” 

O serie importantă de reforme este şi cea din deceniul al 
şaptelea al secolului al xx-lea, ce a urmat Unirii Principatelor. 
Pe de o parte, „Legea rurală” din 1864 și împroprietăririle 
făcute în baza ei au antrenat modificări ale satelor, prin 
crearea de noi parcele, precum și prin noi norme ce vizau 
organizarea acestui nou ţesut rezultat. Pe de altă parte, 
reforma din domeniul administrativ punea bazele noii 
administrații moderne, cu implicaţii inclusiv la nivelul 
localităţilor rurale. Alte reforme au fost aduse în învăţământ, 
precum și în sistemul sanitar. 

În ceea ce priveşte organizarea localităţilor rurale, merită 
menţionat faptul că, în 1888, a fost promulgat „Regulamentul 
pentru alinierea satelor şi pentru construirea locuinţelor 
țărănești. Igiena și salubritatea lor”, stabilind interdicţia 
de construire fără înştiinţarea prealabilă a primarului, 
precum și reguli unitare care vizau reglementarea țesutului 
rezidenţial și configurarea caselor.5 

Perioada regulamentară este cea în care statul demarează 
şi procesul de echipare a satelor cu noi dotări, moderne, 
în general bazate pe instrucţiuni și planuri tip. Ar fi de 
menţionat că, încă de la finalul secolului anterior, a fost 
demarat un proiect ce avizat construirea de noi staţii de poştă, 
cu popasuri și hanuri, ca urmare a unor noi reglementări 
adoptate în funcţionarea transporturilor și a serviciilor de 
poștă. Una dintre cursele principale de poștă din acea vreme 
pornea din București cu destinaţia Câineni, trecând pe Valea 
Topologului, cu staţie la Sălătruc.*! Asupra acestui program 


% Pănoiu A., 1983, Arhitectura și sistematizarea rurală în judeţul Mehedinţi 
(sec. XVIII-XIX), Muzeul Naţional de Istorie, București, p. 20. 

% Pănoiu A., 2004, Arhitectura românească veche. Arhitectura și sistema- 
tizarea așezărilor din Argeș și Muscel. Sec. XVIII-XIX, Direcţia Judeţeană 
pentru Cultură și Patrimoniu Cultural Naţional Argeș, f.l., pp. 47, 55. 

% Regulamentul a fost publicat în Monitorul Oficial din 6 septembrie 1888. 
% Pănoiu A., op. cit., p. 90. 


s-a revenit şi în veacul următor, modernizându-se prin noi 
proiecte-tip şi reglementări. Pe Valea Topologului, un astfel 
de local modern a fost realizat, la insistența locuitorilor, 
în 1887, în Şuici, dată la care un alt oficiu PTT funcţiona şi 
în Tigveni.%? 

În ceea ce priveşte alte noi programe în localităţile rurale, 
la începutul secolului al xIx-lea, putem menţiona realizarea 
de case de sfat, în 1834 fiind trimise cârmuirilor formulare 
cu planuri şi instrucţiuni pentru construirea unor astfel de 
localuri.* În mod similar, au fost realizate şi proiecte pentru 
sediile subocârmuirilor de plasă. În această perioadă, satul 
Cepari era reședința plasei Topolog“, mutată la Tigveni 
în 1880.% La finalul secolului al xIx-lea, reședința plasei 
Loviştei era Sălătrucul.5 În anii Primului Război Mondial, 
toate satele de pe Valea Topologului făceau parte din plasa 
Topolog-Loviştea, care avea reședința la Şuici, mutată apoi la 
Cepari. Sediul Primăriei din Cepari a fost construit în 1913, 
cel din Urluieşti în 1928, iar cel din Cărpeniș 1930.% 

Încă de la începutul perioadei regulamentare, s-a pus 
problema reorganizării învăţământului, prevăzându-se 
înfiinţarea de şcoli sătești, un prin plan model de clasă fiind 
elaborat încă din 1832. În anul 1838, a fost impusă realizarea 
de școli „comunale” la sate, parte a unui sistem impus pentru 
toate localităţile din ţară, care viza și realizarea de şcoli 
„preparande” în reședințele de plăși şi de şcoli „normale” 
în reședințele de judeţ. Eforia şcolilor a întocmit un prim 
proiect-tip de școală, ce a fost difuzat în toate judeţele.5 

Ca urmare a acestui demers, au fost înfiinţate școli în mai 
multe sate de pe vale, precum Șuici (1838), Sălătrucu (1839) sau 
Cepari Ungureni (1843). În unele sate, şcolile au funcţionat 
pentru o perioadă de timp, mai lungă sau mai scurtă, fără 
localuri proprii. Spre exemplu, în satul Rudeni școala este 
înfiinţată încă din 1838, dar a avut local special construit 
abia din 1910. În Valea Calului, prima școală a funcţionat, 
începând cu 1929, într-o casă de lemn, un prim local de 
şcoală fiind construit abia în 1947.% În comuna Cepari, au 
luat naștere școli publice încă din 1838 în satele Cărpeniș, 
Cepari și Urluieşti, dar fără local propriu, ele funcţionând pe 
lângă biserică, în casele de sfat, în casele învăţătorilor sau în 
case private ale locuitorilor. Noile localuri au fost construite 
în 1842 în toate satele de mai sus.” În Tigveni, şcoala publică 
este înfiinţată tot în 1838. Ea a funcţionat într-o mică clădire 
din nuiele până în 1865, când a fost construit noul local 
din cărămidă.” 


“ Frujină G. C., op. cit., p. 87. 

* Pănoiu A., op. cit., p. 94. 

& Pănoiu A., op. cit., pp. 98-99. Plasa Loviștei, la acel moment, avea 
subocârmuirea la Jiblea. 


* Luţic N. și Gerogescu M., op. cit., p. 61. 

% Lahovari G. 1., 1902, Marele dicţionar geografic al României, Volumul V, 
Stabilimentele Grafice J. V. Socec, București, p.332. 

% Năstase |. |., Stătică E. 1., op. cit., pp. 91, 93 

s Pănoiu A., op. cit., p. 100. 
9 Olărescu |., op. cit., pp. 146, 148, 155-157. 

% Năstase |. ., Stătică E.1., op. cit., pp. 102-105. 
% Luţic N. și Gerogescu M., op. cit., pp. 73-74. 


Un nou avânt a fost dat de Legea asupra instrucţiunii 
publice (5/17 decembrie 1864), care impunea învăţământul 
primar obligatoriu și gratuit în toată ţara. Spre finalul seco- 
lului a fost construită noua școală din Șuici (1897, cu susţinerea 
familiei Brătianu din Şuici)”, iar la începutul veacului 
următor în Bârseşti (1908-1211, de către Casa Școalelor) și în 
Badislava (1908).% 

În perioada interbelică, sub impulsul măsurilor de 
modernizare adoptate la nivel naţional în acea perioadă, 
au fost construite școli în Ianculești (1923) din comuna 
Şuici, în Cărpeniș (1924), Cepari Ungureni (1925), Cepari 
Pământeni (1927), Urluieşti (1929)%* din comuna Cepari, în 
Bârseștii de Sus (1924), Blaj (1925) din Tigveni etc.%* 

În afara acestui program detaliat mai sus, satele de pe 
vale au fost echipate și cu alte funcțiuni moderne. Spre 
exemplu, în comuna Tigveni funcționau bănci populare 
rurale din 1909,” astfel de instituţii fiind consemnate și 
pentru comuna Șuici.* Tot în Tigveni a funcţionat, încă 
din secolul al xrx-lea, o infirmerie, care a primit un nou 
local, modern, în 1938-1939.” Primele cămine culturale au 
fost înfiinţate pe vale în satele Cărpeniș și Morăști în 1930, 
apoi în Urluieşti. În 1943, astfel de instituţii au fost înființate 


% Olărescu |., op. cit., p. 151. 

% Luţic N. și Gerogescu M., op. cit., pp. 108, 119. 
% Olărescu., op. cit., p. 152. 

% Năstase |. |., Stătică E. 1., op. cit., p. 103. 

% Luţic N. și Gerogescu M., op. cit., pp. 108, 130. 
” Idem, p. 63. 
% Frujină G. C., op. cit., p. 79. 

% Luţic N. și Gerogescu M., op. cit., p. 63. 

TOPONIMIA VĂII TOPOLOG 


Mihaela Avram, geograf 


Valea  Topologului prezintă elemente de  favorabilitate 
pentru stabilirea și dezvoltarea vetrelor. Dispus pe direcţia 
nord-sud, la baza munţilor Frunzz, acest sector al M/zgcelelor 
Argeşului a oferit oamenilor adăpostul pădurii, resurse de 
hrană şi posibilităţi de comunicare cu văile limitrofe prin 
înşeuări. Aspectele prielnice dar și factorii limitativi ai 
mediului - fragmentarea reliefului și rigorile climatului - au 
determinat specializări ocupaţionale, adaptări ale vetrelor, 
retragerea pădurii în favoare culturilor. Permanenta 
căutare a confortului și continua adaptare a comunităţilor 
la standarde noi de viață au fost urmate de modificarea 
peisajului și de exprimarea în toponimie a unor fenomene. 
Toponimele, sau numele de locuri, funcţionează în 
prezent ca ferestre prin care privim spre trecutul unui spaţiu 
locuit. Ele s-au imprimat spontan în memoria colectivă în 
urma producerii unor evenimente, dar mai ales ca efect al 
utilizării repetate și timp îndelungat al unui spaţiu. Un 
nume de loc este complet toponimizat când realitatea pe care 
o exprimă a dispărut, de aceea toponimele sunt privite ca 
arhiva nescrisă a unui loc, o arhivă care difuzează continuu 
reprezentarea generaţiilor anterioare a perimetrului locuit. 


Topologul - axă de polarizare a vieţii 


Prezenţa timpurie a comunităţilor umane în apropierea 
râului Topolog transpare în Tigveni şi în Rudeni, pe terasele 
râului, în 7movilele tătarilor, nume popular pentru tumuli 
funerari din epoca fierului. În mitologia românească tătari: 
erau sinonimi cu zri4șii şi erau invocaţi pentru a explica 
proveniența unor vestigii arheologice. 

Pe măsură ce drumul pe vale a devenit tot mai circulat, 
vetrele trebuie să se fi îndepărtat de albia râului retrăgându-se 
din calea expedițiilor de jaf ori a armatelor aflate în trecere, 
întrucât la jumătatea secolului al xIx-lea, se producea 
coborâtea la linie a gospodăriilor prin efectul articolului 140 
din Regulamentul Organic. Această mişcare de vetre s-a 
imprimat în numele unor părţi de sat, cum sunt Le în 
Cepari-Pământeni, Linia sau Șuici-Ungureni, În Linie în 
Bârseștii de Sus și Văleni-/7pze. 

Între movilele tătărăşti şi Linii a curs o întreagă istorie 
de locuire a văii pe care toponimia încearcă să o recompună, 
cel puţin parţial, recurgând la termeni specifici vetrelor. 
Un asemenea termen este s//2ște, cuvânt polisemantic care a 
desemnat locul pe care a fost un sat, loc de casă, dar și loc 
necultivat, bun pentru cultura cerealelor. Se regăsește în 
varianta Să/iste în Rudeni şi în Morăşti. În acest al doilea 
exemplu este foarte posibil să fie vorba de vatra unui sat 
întrucât lângă suprafața numită Să/zște a fost zidită o biserică, 
rămasă în prezent izolată de actuala vatră. Gospodăriile 

temporare - odă, bordeie, chilii, stâne, saivane - au lăsat nume 
de locuri în moșia satelor atestând o economie întemeiată pe 
păstorit și creşterea vitelor mari. Acest mod de valorificare 
a pășunilor şi fânețelor este consemnat în numele Chz/zi 
din Paltenu, [4 Bordeze şi La Covergi din lanculeşti și poate 
Valea Surlelor din Văleni, surlele fiind adăposturi amenajate 
pe schelet de pari aşezaţi în formă de piramidă. 

Deplasările sau recompunerile de vetre se pot recunoaște 
în determinativele numelor de așezări. În Bârseştii de Sus, 
părţile de sat care îl compun indicau toponimic în trecut 
etapele de formare: Bârseşti Vechi şi Satul Nou, spre râu. 
Determinativele de 55, de Jos atrag şi ele atenţia asupra 
dispunerii vetrei în hotarul satului și sugerează roirea. O coborâre 
a gospodăriilor pe vale a existat în Să/ăzrucz, sat format în 
partea de nord a văii, la contactul dealurilor cu munţii Frzazz 
şi Poiana Spinului şi deplasat în timp spre sud, pe luncă, proces 
care a dus la conturarea a două nuclee, Sălărrucu Mare şi 
Sălătrucu, numite mai târziu Sălătrucu de Sus-Sălătrucu de Jos, 
distincţie care cu timpul a dispărut şi ea. 


Amprenta toponimică a luării în stăpânire a 
mediului înconjurător 

Microtoponimia satelor reflectă particularităţile cadrului 
natural și efortul de adaptare a comunităţilor și de valorificare 
a acestora. Densitatea mare de toponime pune în evidență 
o locuire îndelungată și o utilizare susţinută a spaţiului, în 
timp ce diversitatea fondului de numiri compune tabloul 
vieţii rurale din ultimele sute de ani. 

Prima intervenţie importantă în mediul natural a fost 
lăzuirea - îndepărtarea arborilor prin diferite tehnici pentru 
cultivare și pășunat - activitate amintită de toponimele 
Lazuri şi dealul Pleş din Cărpeniș, pârâul Lazuri şi Valea 
Lăzulețelor din Sălătrucu, Dealul Lazului din Ianculeşti, 
În Curătură din Văleni, Şuici, Cepari, Curături din Bârseştii 
de Sus și Bădislava, Dea/u/ Pârliturii din Rudeni şi poate Soba 
din Ianculești care a însemnat cândva defrișare, priseacă, dar 
şi încăpere.! 

Microtoponimele informează despre locurile bune 
pentru arat, despre plantele cultivate și amenajările destinate 
conservării sau prelucrării primare a recoltelor: Mâă/aza şi 
Grâurari în Sălătrucu, Mălaia şi Dealul Grâului în Bârseştii 
de Jos, Secârzste în Ianculeşti, Mâzărişti în Rudeni şi în 
Cepari-Pământeni, Aria Popii şi Preluca Morii în Sălătrucu, 
La Arie în Valea Măgurii, Dealul şi Uliţa Morii în Cepari 


1%%%* 1992, Dicţionarul Limbii Române, tom X, Editura Academiei 
Române, Bucureşti, p. 1153. 


Ungureni, VAlea Bostii” în Morăşti, Faza cu Peri în Păuleni, 
Valea Perilor în Cepari-Pământeni, Prunii lui Filip în 
Tigveni, La Povarnă în Rudeni, Valea Povernei în Cepari. 
Pe versanţi, viile urcau până la Sălătrucu, spune un hrisoav de 
la Neagoe Basarab; dar toponimia a reţinut doar Dealu! Viei 
şi Viișoara din Cepari. Inul şi cânepa s-au cultivat în toate 
satele subcarpatice, drumul lor spre firul de tort începând în 
bălți în care apa se încălzea în timpul zilei, de unde provine 
numele de zop/zze,* bălți în care tulpinile erau puse la zopiz. Se 
ştie sigur că aceste culturi s-au practicat și pe lângă Topolog 
datorită numelor de locuri La Topi/e din Blaju, Cânepiste din 
Cărpeniş şi Toplita din Cepari-Ungureni. În Şendruleşti, 
microtoponimul Coasta lui Meliţă (sau Melia) provenind 
de la un cognomen, atestă utilizarea instrumentului de 
prelucrare a tulpinilor de in și de cânepă în aceste sate (melița). 

Diferitele momente ale anului pastoral necesită locuri 
adecvate în moşia satului cum sunt fânețele, pășunile, 
adăposturile temporare. Apelative vechi, unele aflate încă 
în uz, s-au toponimizat conturând aria de răspândire a 
unor activităţi şi făcând posibilă observarea restrângerii ori 
a dispariţiei lor în ultimele sute de ani: s4has /ivadă, îmaș, 
văcăie, cășerie, obor, înţărcătoare, stână, staur, etc. În Morăşti 
o pășune și o pădure se numesc Zăcătoare, sinonim cu 
statşte, staniște sau stăuină - loc de odihnă la amiază pentru 
vitele aflate la pășunat, iar în Rudeni, pe Plaiul Oi, un loc 
din izlaz se numește Srasste. În Evul Mediu vitele înnoptau 
în timpul pășunatului de vară în afara vetrelor, în locuri 
numite văcării, iar laptele era prelucrat pe loc în câșerzz. 
Un asemenea loc a fost, probabil, Vâcărzz din Sălătrucu și 
el se înscrie în modul specific de valorificare a pășunilor din 
satele de sub munte. În acest sat, o altă pășune se numește 
Bulzu, toponim răspândit în depresiunile Haţeg și Loviștei 
cu populaţie românească și ocupaţii pastorale.* În Sălătrucu, 
Bulzu denumeşte un deal acoperit cu pădure și fânețe și 
parţial folosit ca izlaz pentru vite. Ion Conea a cules în 
depresiunile amintite apelativul b//zar-bulzare cu sensul 
de lemn care arde toată noaptea la stână sau de jăratec sub 
spuză, pe locul unei păduri căreia i s-a dat foc.“ Prin urmare, 
Bulzu ar putea însemna pășune obţinută prin incendiere. 
Informaţii toponimice despre creșterea altor animale în 
hotarul satelor aduc numele Sr4z4, deal în Bârsești de Sus și 
Vlădești, Srâna Buzii din Șuici, Coczuz din Morăşti, Rudeni şi 
Bârseştii de Sus, Pârâul Calului din Valea Calului, Valea Iepii 
din Păuleni, Brvolăriz din Cepari Pământeni. Albinele erau 
îngrijite pe dealuri, în afara satelor în przsâcz care în secolele 
al Xvr-lea - al xvur-lea asigurau dijma domnească în miere 


2 Boșcă - pivniţă mică de păstrat legume ori stupi, Cf. dexonline.ro/ 
definitie/bocșă Scriban (1939). 

3 1972, DRH, B, Țara Românească, vol. il, Editura Academiei RSR, 
București, Doc. 1/5. 

* Topliţă - termen românesc de origine slavă care înseamnă izvor cald. 
 Conea |., 1935, Țara Loviștei. Geografie istorică, Editura Monitorul 
Oficial, București, p. 110 


s Apud. Popa N., 1998, „Evoluţia complexului rural hațegan reflectată 
în toponimie”, în Geographica Timisiensis, vol. 7, pp. 110-111. 


şi ceară. Existenţa acestei preocupări pe lângă Topolog este 
atestată de Pârâul Stupinei din Sălătrucu, de Dosul Albinei 
din Păuleni şi de Szpina din Bârseştii de Sus. 

Un apelativ specific spaţiului dintre Olt şi Dâmboviţa 
este macel care denumeşte suprafețe acoperite cu pășuni, 
fânețe, livezi pe culmi prelungi cu versanţi domoli 
perpendiculare pe rama montană. Pe lângă Topolog acest 
apelativ s-a toponimizat în Cărpeniş, unde Megcelu] este o 
suprafaţă acoperită cu fânețe. 

Toponimele care reflectă cultivarea plantelor și cele 
care informează despre creșterea animalelor coexistă pe 
valea Topologului fără a lăsa să se observe o specializare 
ocupaţională strictă. Complementaritatea activităţilor și 
acoperirea spaţiului cu denumiri denotă umanizarea văii și 
sugerează sensul modificării peisajului. 


Practicarea meșteşugurilor reflectată în toponimie 


Toponimia minoră rezultată din practicarea meșteșugurilor 
facilitează înţelegerea specificului economic și realizează 
o developare a peisajului rezultat în procesul utilizării 
resurselor locale. Principalele activităţi reţinute de numele 
topice au fost prelucrarea lemnului (Dogăria, Valea Rotarilor 
şi Ploscării din Sălătrucu, La Rotaru şi Valea Buţilor din 
Tigveni, La Joagăr din Sălătrucu), prelucrarea artizanală a 
lânii și părului de animale (7i4zstarz din Rudeni), producerea 
ceramicii de construcţie și a sticlei (Pozana Cărâmrzii din 
Rudeni), producerea cărbunelui din lemn (2 Cârbrne din 
Paltenu, Cărbunarul din Sălătrucu). O categorie ocupaţională 
importantă pe lângă râurile cu izvoare în munţii Făgăraș a 
fost cea reprezentată de rzdari, lucrători la rude menţionaţi 
într-un document din 20 septembrie 1630 pentru munca 
de strângere a aurului din apa Oltului în folosul mănăstirii 
Cozia.” Termenul rudă a însemnat minereu, dar a denumit și 
gropile sau bâze care rămâneau în lunca râului în procesul de 
culegere a aurului. De la acest microrelief antropic (rudele) 
s-a format, probabil, cu sufixul -ezz, numele așezării Rzdeni 
- oamenii de la rude. După abandonarea acestei activităţi, 
comunităţile de rudari s-au ocupat numai cu prelucrarea 
artizanală a lemnului formând cătunele Rzdari în Sălătrucu 
şi Rzdărie în Tigveni. Fierăria a fost, de asemenea, o activitate 
importantă în economia medievală, iar valea Topologului 
necesita contribuţia acestor lucrători la înlesnirea circulaţiei 
pe drumul anevoios al Loviştei. În Tigveni, o parte a dealului 
Plopul se numeşte Făzreasa sugerând existenţa unei vetre 
cu activităţi de fierărie, necesare curții boiereşti din sat, 
şi călătorilor aflaţi pe drumul spre Transilvania sau spre 
Oltenia, fzor fiind în trecut sinonim cu fierar. 


7 Serban C., 1959, „Contribuţii la istoria meșteșugurilor din Țara 
Românească. Țiganii rudari în secolele XvII-XvIII”, în Studii. Revista de 
Istorie, an XII, nr. 2, pp. 131-147. 

8%, DEXI Dicţionar explicativ al limbii române, Editura Arc-Gunivas, 
p. 1703. 

Drumuri vechi ale țării și popasuri pe lângă Topolog 
Drumul vechi, preistoric, schiţat pe lângă Topolog a fost 
cândva cea mai scurtă rută între cetatea de scaun a Argeșului 
şi trecătoarea de la R44/ Vadului - Turnu Roşu din defileul 
Oltului, care asigura legături comerciale, politice și culturale 
încă înainte de cucerirea Daciei. El a fost cunoscut ca Drm 
Loviştei, Drumul Oilor şi Drumul Poşte. 

Păstoritul transhumant a folosit acest segment de traseu, 
venind la sud de Carpaţi generaţie după generaţie din 
sate de oieri transilvănene. Traseele moștenite din bătrâni 
erau jalonate de cruci de piatră pe culmi și la răspântii, un 
exemplu cunoscut fiind Dea/4] Crucii din cătunul Plaiul Oii. 
Din Loviștea drumul trecea peste şaua Clocotici şi cobora pe 
firul văii unde era odinioară una din cele mai vestite numără- 
tori de oi. Cercetătorul Ion Conea a reţinut mărturia unui 
localnic care relata cu nostalgie faptul că treceau pe drumul 
Loviştei câte două, trei sute de turme, se întâlneau la Titeşti 
sau la Perișani și, după ce urcau în Clocotici, mergeau la 
Sălătrucu la numărătoare. „Ce viață mai era înainte vreme 
pe drumul ăsta care iese din Lovişte spre Sălătruc. Nu sta 
deloc de oameni şi de care pe el. Era plin de hanuri și de 
cârciumi ... curgeau carele zi şi noapte.”” Numărătoarea se 
făcea într-o lărgire a văii, bună de popas, cunoscută peste 
timp drept Puntea Oi. Spre sud, traseul transhumant mai 
este astăzi marcat toponimic pe interfluviul Argeş-Iopolog, 
în locul numit P/az4] Ois, unde intersectează drumul pe care 
turmele urcau la munte și coborau la câmpie în apropiere 
de Piteşti, numit şi el Ca/ea Oz. În secolele al xrv-xvi-lea 
acest drum care venea de la Câineni spre Curtea de Argeș 
prin Sălătrucu era numit Calea Mare. În a doua jumătate a 
secolului al xvii-lea a fost organizat serviciul de poștă prin 
care curierii domnești, călare pe cai puși la dispoziţie de satele 
şi oraşele prin care treceau, duceau hotărârile voievozilor în 
Țara Românească. Cu timpul, pe Drzmal de Poştă au început 
să circule trăsuri rapide numite o/ace cu care corespondenţa 
ajungea în ţările vecine, iar drumului i se mai zicea Drimazl 
Olacului. Stațiile de poştă aveau clădiri şi acareturi în jurul 
lor, iar caii se schimbau la 15-20 km. Până în 1850, Sălătrucu 
a avut căpitănie de poștă de la care a rămas numele topic 
La Poştă, dar diligenţa a urcat la Șuici până în anul 1906." 

În Cepari, pe lângă Topolog, există o suprafaţă cu utilizare 
pastorală numită în prezent Ceai. În ceaire păşunau caii 
poștalioanelor,!! iar apariţia acestui toponim se poate pune 
în legătură cu drumul de poştă menţionat. Toponimul VZ/ea 
Rotarilor din Sălătrucu poate, de asemenea, indica necesitatea 
întreţinerii poștalioanelor în condiţiile unui drum greu. 
Ca pretutindeni, drumul de pe lângă Topolog a fost străjuit 
de popasuri de la care astăzi au rămas numele De4/4/ Hanului 
din Rudeni şi P4744/ Hanului - hotarul dintre satele Rudeni 


* Conea1., 1935, op.cit., p.84. 

"0 Marinescu V., 1999, Monografia așezării Argeșului, Editura Europroduct, 
Pitești, p. 255. 

" Cruceană Gh., 1998, „Prezențe toponimice de origine agrară în 
judeţul Argeș“, în Caiete folclorice Argeș, vol. Ii, p. 141. 

şi Cepari. În acest loc, numit în prezent La Srejar, drumul 
dinspre Curtea de Argeș, peste Plaiul Oz; ajunge la cel de 
pe lângă Topolog. Tradiţia locală susține că sub stejarul, 
din care astăzi a rămas o urmă de tulpină, s-a odihnit Mihai 
Viteazul în trecere cu armata sa spre Transilvania. 

Comunicarea cu valea Argeșului s-a făcut din toate satele 
peste Plaiul Ori. Din Sălătrucu de Sus Drumul Arefului a 
avut două variante - Pe Plopi şi Pe Sură, iar din Sălătrucu 
de Jos, drumul urca pe pârâul 7isz, pe Coasta Crucii până la 
Crucea Blegului unde se bifurca spre Arefu și spre Corbeni. 
Un sinonim al plaiului a fost pravâtz] - drum drept pe culme 
sau direcţie a unui hotar." Pravâțul a denumit până în urmă 
cu câteva decenii culmea care coboară din Chianţ spre sud și 
un afluental Vâz; Povernei (Pârâul Pravăţului). O potecă pleca 
pe lângă Valea Botei, urca pe culme (pe Przvâz) şi cobora pe 
lângă Vârful Dosului din Ianculeşti în Scăueni din comuna 
Berislăvești, judeţul Vâlcea. Odată cu părăsirea acestei căi de 
comunicaţie a dispărut și numele Przvâz. La Rădăcineşti sau 
la târgul de la Călimănești, oamenii mergeau pe jos ori călare 
pe lângă Valea cu Calea, pe o potecă peste dealul Chianț. 


Toponimele - oglindire a peisajului din trecut 


Toponimia informează despre trecut punându-l pe 
observator în fața unei neconcordanţe între numele de 
loc şi realitatea din teren. Această situaţie a fost numită 
negativitate relativă şi se observă cel mai bine în peisaj. Un 
exemplu în această privinţă este pădurea 7zs4 din Sălătrucu 
din care coniferul numit zzsă a dispărut, recoltat excesiv în 
urmă cu câteva secole lăsând în urmă doar numele. 


Topologul se află, într-un fel, în aceeași situaţie. Ates- 
tat documentar spre sfârșitul secolului al xv-lea în forma 
Topolov,!? hidronimul exprima un peisaj, şi anume al unui 
râu mărginit de plopi, numele fiind format din topo! - plop'* 
şi sufixul adjectival de origine slavă -ovz!5care conferă sensul 
de plop, prin urmare, Râul cu Plopi. Prezenţa plopilor pe vale 
a fost reţinută de toponimie de la Sălătrucu în Valea Plopi, la 
Rudeni în C//mea Plopi: Cărunţi! până la Tigveni în dealul 
Plopul. Plopii Cărunți din vechiul numele se referea prob- 
abil, la exemplare de plop alb sau argintiu. În prezent alte 
elemente din peisaj atrag privirea punând în umbră plopii 
care mai există. Forma slavă a numelui Topolog se datorează 
folosirii lui în documente medievale redactate în slavonă. 


b *** 1984, Dicţionarul Limbii Române, Tom viii, Editura Academiei 
RSR, București, pp. 1202-1203. 

15%, 1966, DRH. B.Țara Românească, Editura Academiei, București, 
Doc. 220. 

' Tnonb - plop în limba rusă, cf. Dicţionar rus-român, Ediţia a l-a, 
Editura Arc-Gunivas, 2002, p.1454. 

'» Moise 1., 1992, Toponimie și istorie argeșeană, Editura Calende, 
Pitești, p. 13. 

*5 Informaţie furnizată în anul 2009 de dl. G. Georgescu din Șuici, 
cunoscător al hrisoavelor referitoare la satele văii. 


Concluzie 


Toponimia văii 'Topologului, prin densitatea mare și 
originea variată a denumirilor pune în evidenţă o locuire 
constantă și îndelungată a acestui spaţiu. Toponimele 
exprimă caracteristicile mediului, consecinţele antropizării, 
evenimentele istorice și relaţiile sociale și de aceea reprezintă 
o sursă de informare cu valoare de patrimoniu care se cere 
păstrată şi promovată. 

VALEA TOPOLOGULUI. APA, OAMENII ȘI STRADA AUTO 


Nicolas Triboi, peisagist 


Peisajul - o structură socială cu scopuri economice 


A analiza peisajul înseamnă a lua în considerare datele 
tehnice, obiectivele dar și aspectele subiective ale teritoriului. 
Peisajul nu este un rezultat științific, ci o relaţie complexă 
între emoţiile şi istoria oamenilor care modelează teritoriul. 
Peisajul este o structură socială cu scopuri economice pe un 
suport care a fost natural. 

Suportul natural al râului 'Topolog este reprezentat de 
bazinul hidrografic al râului, adică o suprafață de 547 kmp 
şi o lungime de 83,7 km până la confluenţa cu râul Olt. 
Izvoarele sale se găsesc sub vârful Negoiu (2535m), Topologul 
formându-se din confluenţa a două pâraie sosite din zona 
circurilor glaciare: Negoiul și pârâul Scara (18so0m). 

Zona montană este înaltă, cu zăpezi mari şi regim de 
ploi torențiale. Acolo se naşte râul Topolog. În timpul verii 
zona devine un spaţiu productiv legat de viaţa pastorală și 
silvicultură. Spaţiul montan, foarte larg și greu accesibil, este 
fostă graniţă între Ţara Românească şi Ardeal, dar şi loc de 
refugiu și de coeziune între locuitorii de la Sud și Nord de Carpaţi. 

Oamenii au locuit aceste teritorii de premont subcarpatic 
din timpuri străvechi și au reușit să dezvolte aici comunităţi. 
Mai jos de piemont climatul devine arid și secetos pe timpul 
verii şi natura nu îţi mai oferă aceleași locuri primitoare, 
pline de ascunzători şi izvoare curate, de pășuni numeroase 
şi păduri cât orizontul - o natură generoasă, care a permis 
societăţii rurale să se dezvolte. 


Armonie Major şi Minor 


Regimul torențial al ploilor montane a definit o zonă de z/bie 
majoră şi una de albie minoră. Aceste zone inundabile erau 
respectate de localnici și amenajate cu scopul de a genera 
energie hidraulică pentru mori, triole de cereale, mașini 
de prelucrat lâna, joagăre, poverne etc., existând o strânsă 
colaborare între apă şi oameni. 

Între aceste două limite (albia majoră și albia minoră) o 
muzică naturală efemeră explodează de viaţă: islaz, pășuni, 
zăvoaie, plaje de pietriș și de nisip - o brodzversitate unică. 
Mai în aval se găsesc și zone mai largi, cu pământ agricol 
aluvial, ideal pentru culturile arabile, unde pânza freatică 
este bogată, fântânile sănătoase... „Dealu-i deal și valea-i vale! 
Şi mândra e mândră...” 

Pe Topolog în sus 


ÎLuT iiT 


A Tri au 


Oamenii știu că apa curge la vale bucolic, așa cum au 
învăţat de la natură, părinţi, țărani și pictorii care mergeau la ţară. 
Curge pe lângă pășuni cu vite, livezi, grădini și oameni. 
Apa curgătoare oferă omului hrană bogată, face pământul 
roditor și ţine pești: păstrăvi, zglăvoci și alte specii, generând 
un echilibru care pare indestructibil. 


Pitoresc de servitute 


În anul 1965 apa Topologului nu a mai luat-o /2 vale, ci a 
fost deviată şi râul 4 încetinit. La barajul Topolog apa dispare 
sub munte și se scurge printr-un tub până la barajul 
Vidraru. În josul râului s-a ridicat întâi un baraj mic, apoi 
altul mai mare şi încă un mic dig de beton. Intenţia inițială 
a fost, pe de o parte protecţia oamenilor din vale, pe de 
altă parte producţia de curent electric. Apa râului a rămas 
la regim minim. Râul a devenit un debit de servitute! - un 
debit minimal, uneori uscat. Fără apă, râul s-a transformat 
într-un deșert. Peştii de munte au fost cei care au dispărut 
primii şi în locul lor au apărut crapi și carași de baltă. Astfel, 
apa curgătoare a fost transformată într-o succesiune de lacuri 
şi Topologul s-a înrudit cu lacul de acumulare Vidraru. 
Peisajul s-a transformat radical. 

Proiectul barajului și crearea lacului artificial Vidraru în 
anul 1965, împreună cu dezvoltarea microhidrocentralelor 
de pe afluenții Oltului și ai altor râuri mari, au avut ca scop 
principal dezvoltarea unui pol important de producţie 
de energie electrică. De pe seama construcţiei urma să 
beneficieze întreaga regiune. Dincolo de controlul asupra 
fenomenelor naturale care periclitau viața comunităţilor 
de pe vale, barajul urma să contribuie şi la dezvoltarea 
componentei economice şi sociale. 

Conform datelor furnizate de compania Hidroelectrica?, 
„suprafaţa totală a lacului este de 893 ha, lungimea de 10.3 km, 


' debitul minimal de apă care este considerat la un „moment dat" 
pentru a asigura prezervarea echilibrului ecologic de-a lungul râului 


? https://www.hidroelectrica.ro/ 

lățimea maximă de 2,2 km în zona Valea Lupului — Călugăriţa 
şi o circumferință de 28 km. Adâncimea maximă a apei este 
de 155 m lângă barajul curbat înalt de 166 m, cu o lungime la 
coronament de 307 metri. Construcţia barajului Vidraru a 
durat cinci ani și jumătate. (...) Nivelul normal de retenţie 
este de 830 metri deasupra mării. Barajul Vidraru se situa la 
data finalizării, măsurat la înălţime, pe locul s în Europa și 
pe locul al 20-lea în lume”. Aceste date tehnice dau seamă 
despre importanţa naţională a proiectului la momentul 
realizării lui. 

Infrastructura creează noi peisaje, dar și noi cifre 
impresionante. Dorinţa de energie verde schimbă radical peisajele 
văilor montane. Înmulțirea microcentralelor hidroelectrice a 
venit cu aport de energie electrică, însă a provocat simultan 
multe dezastre ecologice precum și tensiuni sociale legate de 
albiile secate al râurilor, dar şi de turismul generat de noul 
peisaj artificial. Cum pot fi găsite noi compromisuri între 
succesele inginerești şi nevoile comunităţilor locale? 

Ansamblul istoric umanizat reprezentat de Valea 
Topologului a fost amenajat de ingineri pentru producţia 
de energia electrică, în urma intervențiilor extinse antrenate 
de amenajarea lacului Vidraru. Aceste intervenţii sunt 
generatoare ale unui nou peisaj, cel mai adesea răscolit şi 
secat de resurse, cum este cazul luncilor infertile rămase în 
urma lucrărilor de amenajare precum și a reducerii cantităţii 
de apă. Totuşi, în cazuri precum barajul Vidraru, acest nou 
peisaj creat a devenit unul dintre cele mai atractive locuri 
din zonă. Similar, deşi la o cu totul altă scară, barajul din 
Şuici de pe cursul râului Topolog a prilejuit apariţia unui 
ecosistem bogat împrejurul lacului de acumulare, sporind 
frumuseţea naturală a locului. 


Pe Topolog în sus 


Să fie acesta un model de dezvoltare echilibrată unde 
ochiul sensibil al pictorului ar putea întâlni gândirea 
pragmatică a tehnicianului? 


De la uliţă la szradă auto 


În ultimii 20 de ani exodul rural a destabilizat şi mai mult 
ecosistemul. Oamenii au plecat din dealurile lor spre orașe 
şi azi tendinţa de depopulare este evidentă. Micii cultivatori 
rurali sunt în regresiune. Natura recâștigă teritoriul și 
animalele sălbatice recuceresc spaţiile abandonate de oameni. 
Peisajul se schimbă încă o dată. 

Casele și culturile agricole, ca parte a unor valori 
tradiţionale, sunt amenințate de dispariţie. Pentru prezervarea 
acestor valori este necesară reinventarea unui nou echilibru 
în care calităţile peisajului să fie analizate dintr-un punct de 
vedere multicriterial și aplicat local: habitat/locuire, produse 
agricole și non-agricole locale, activități culturale, armonie 
socială, accesibilitate - un ansamblu complex care necesită 
interconectivitate între domenii. 

Proiectul de autostradă, care trece și prin Valea 
Topologului, este comparabil cu proiectele hidrologice. 
El reprezintă un nou proiect de infrastructură extrem de 
important pentru viitorul zonei, căreia îi va permite o 
accesibilitate sporită. În același timp este necesar să asigure 
spaţii utile pentru biodiversitatea legată de zonele umede ale 
văii. Este vorba despre armonia dintre 4/bia minoră şi albia 
majoră, cea inundabilă, definită de spaţii agricole tampon, cu 
înaltă valoare peisageră și care sunt totodată spaţii efemere, 
unde viaţa se reinventează ciclic, cu tot ce are ea mai fragil și 
mai subtil. 

Poate proiectul de autostradă să permită un coridor 
ecologic coerent și un echilibru între om și natură? Cum 
poate autostrada să ajute comunitatea să recreeze un habitat 
demn de ce a reprezentat Valea Topologului de-a lungul istoriei? 

Ca instrument de legătură a unor centre de interes la nivel 
naţional, autostrada are potenţialul de a permite dezvoltarea 
zonelor pe care le traversează, dacă este integrată armonios în 
contextul geografic și social. Această infrastructură poate crea 
noi oportunități economice în zonă, cu noi poli economici și 
industriali care ar atrage forță de muncă. Economia creează 


Valea și peisajul 


peisajul, dar modul în care valorile peisajului sunt folosite 
pentru economie trebuie să fie bine analizat și structurat pe 
valori umane și geografice ale teritoriului. 


Care ar fi aceste valori în cazul Văii 'Topologului? 


Întâi de toate, este vorba despre un peisaj cultural?, completat 
de un fond construit tradițional bogat, divers şi consistent 
reprezentat, mai cu seamă, către zona de munte şi în zonele 
retrase de la drumul principal. Apoi, valea constituie un 
coridor ecologic și uman valoros. Ea cumulează o serie de 
valenţe precum: dinamicitatea peisajului montan, prin zone 
inundabile, bogate în biodiversitate; potenţialul productiv, 
prin resursa hidrologică de energie verde; potenţialul turistic 
al spaţiului agricol; pitorescul peisajului, prin relieful și 
climatul atractiv; accesibilitatea fizică sporită, prin reţeaua 
de drumuri auto. 

Metodele de lucru utile pentru analiza acestui potenţial 
peisager ar putea fi: construirea unei viziuni strategice 
umane pentru un teritoriu lărgit; conlucrarea cu agenţiile 
economice din zonă; imaginarea şi reprezentarea viitorului 
acestor teritorii; analiza la o scară globală a impactului 
viitoarelor proiecte de infrastructură; reinventarea a noi 
concepte de locuire și de mobilitate în teritoriu; crearea 
unei structuri de colaborare intercomunală pentru activarea 
lumii rurale. 

Peisajul nu este un bun valoros moștenit și imuabil. Este 
o construcţie umană şi economică în continuă schimbare şi 
cu o evoluţie rapidă, de care suntem toţi responsabili. 

Dreptul la peisaj ar trebui să înceapă în convivialitate, 
cu acţiuni participative exemplare în care locuitorii din 
zonă să se poată implica pentru crearea peisajului de mâine, 
pentru o societate mai responsabilă, mai ecologică şi mai 
apropiată de om. Valea Topologului ar putea fi acest studiu 
de caz pilot. 


3 Orice peisaj are o valoarea culturală, dar în România, noţiunea de 
peisaj cultural definește un teritoriu unde valorile patrimoniale ma- 
teriale și imateriale sunt deja recunoscute și apreciate ca elemente 
importante care necesită măsuri de protecţie. 

CASE FĂCUTE FIECARE „DUPĂ TIMPURILE CARE ERA ATUNCI” 


Andreea Ogrezeanu, sociolog 


Când vine vorba de arhitectură ţărănească în România, 
pentru majoritatea populaţiei din zone de deal și munte, 
prima reprezentare ar fi aceea a unor case mici, cu temelie 
de piatră cu mortar de var sau de pământ, iar „în sus din 
lemne”, cu sau fără tencuială de pământ. 

În vremurile mai recente, partea de lemn a început să 
fie înlocuită treptat cu zidărie din cărămidă arsă, făcută de 
oameni în gospodărie sau de meșteri cărămidari locali. 
În zonele mai izolate, cum este şi Valea 'Topologului din 
judeţul Argeș, tipul acesta de arhitectură este încă destul de bine 
conservat. 

În ultimii ani, coerenţa stilistică de altă dată s-a spart 
lăsând nenumărate influenţe să apară în noul mod de a 
construi casele - între emancipare cu aspirații spre urbanism 
şi „modern”, pe de o parte, şi neo-ruralism!, pe de altă parte. 

Construcţia caselor se realiza, până destul de recent, cu 
meșteri locali și cu participarea nemijlocită a familiei. Fiecare 
familie avea într-o anumită măsură priceperea de a face 
măcar o parte din lucrările necesare construirii casei. Relaţia 
aceasta atât de organică între locuitori și casă s-a exprimat 
în timp printr-o mare diversitate stilistică și funcţională. 
Acest aspect face ca vechile case să fie memorabile. De aceea 
ecoul caselor meșteșugite de altădată, (re)vine în atenţia 
arhitecţilor care caută, prin acest proiect, să restabilească 
repere de patrimoniu și repere în memoria colectivă. 


»[...] nu era la noi căsuţă așa cu blănuţele sculptate. Era 
foarte frumos, foarte frumos! Păcat de ea că a lăsat-o să se 
prăpădească. Era foarte frumoasă, pe doua rânduri, aşa. Jos 
era beci și sus era o cămăruţă cu sală. Și era plin de garoafe 
când eram noi micuţi. [...] Dar s-a surpat acuma, numai...” 
(Filofteia, S., Sălătrucu de Sus, interviu iulie 2021) 


Cam așa ar putea fi spusă pe scurt povestea caselor 
tradiţionale din cele mai multe sate. Stilul de arhitectură 


ţărănească consolidată de-a lungul a sute de ani, se transformă 


' Termenul se referă la modificarea semnificaţiilor de valoare asociate cu 
binaritatea rural-urban. Neo-ruralismul vine să chestioneze discursul de 
secol XIX care poziţionează urbanul ca un spaţiu social și economic privi- 
legiat si discurs și practici și mai accentuate în secolul XX. Sfârșitul seco- 
lului XX și începutul secolului XXI aduc mișcări care chestionează această 
viziune de valori și perspectivă asupra dezvoltării. Neo-ruralismul este 
folosit în mai multe contexte pentru a desemna: 1. pe de o parte oviziune 
nostalgică după degradarea și transformarea spaţiului rural și a stilului 
de viaţă și valorilor asociate cu acesta; 2. Inegalităţi sociale și econom- 
ice generate de economia exploatării de resurse; 3. Practici alternative 
și mișcări la sistemul agro-industrial motivate de o viziune sustenabilă 
pentru dezvoltarea rurală și care oferă soluţii pentru justiţia socială și de 
mediul generată de actualul sistem de a produce, distribui și consuma 
hrana. Încercarea de înţelege și descrie această mișcare de “întoarcere 
la pământ” sau întoarcere la un stil de viață agrar a generat o serie de et- 
ichete pentru actorii care generează această mișcare: neo-fermieri (Mail- 
fert 2007), neo-ţărani (Brunori et al. 2011), neo-agrarieni (Trauger 2007). 

accelerat pe parcursul câtorva zeci de ani. Materialele nu mai 
sunt cele accesibile local, ci vin tot mai de departe până se 
ajunge treptat la externalizarea acestora și a operaţiunilor 
care ţin de construirea casei. Adică o revoluţie industrială 
întârziată ajunge și în satul românesc. Locuitorii pierd 
cunoașterea, meșteșugul și contactul organic cu casele. 
Materialele noi ajung în alăturări disfuncţionale cu cele 
naturale, tradiționale. Pe măsură ce casele din zona rurală 
se îndepărtează de materialele şi arhitectura tradiţionale, se 
dezvoltă tot mai mult o subcultură a rusticului” care pune 
o faţă nouă, internaţională peste o gospodărie tradiţională 
profund transformată. 

Proiectul a pornit de la observarea acestor transformări 
prin care trece arhitectura țărănească și de la dorinţa 
specialiștilor arhitecţi de a surprinde valoarea acestui 
patrimoniu. Pe măsură ce s-a avansat cu munca de teren, 
înţelegerea aspectelor sociale a deschis perspectiva către 
perceperea caselor nu doar ca obiecte de muzeu, ci ca obiecte 
însufleţite aflate în continuă transformare și care reflectă 
contextul mai mare, social și politic. 

Casele țărănești nu sunt însă doar manifestări stilistice 
ci și păstrătoarele unui important patrimoniu material şi 
imaterial. Acesta din urmă trebuie explorat pentru a completa 
demersul de inventariere a caselor reprezentative de pe Valea 
Topologului. Articolul acesta va relata scurte istorii despre 
cum au fost construite câteva tipuri de case și despre cum s-a 
transformat locuirea, cu succinte referinţe la contextul social, 
politic și economic care determină aceste transformări. 


* Mihăilescu V., 2011, „From Cow to Cradle. Mutations and Meanings of Rural 


Household”, în Post-socialism. International Review of Social Research, 12). 


Casa construită în perioada interbelică 


Pe Maria G. am găsit-o în Sălătrucu de Sus, la o casă albastră, 
cu prispa verde și învelitoarea de șiță. Maria are 86 de ani 
şi, după o viaţă care a încercat-o în multe împrejurări, s-a 
reîntors acum la casa construită de tatăl ei în vremea când 
ea era copil. Interviul cu ea despre cum a fost construită casa 
ei ne-a adus date despre două case şi trecerea importantă de 
la casele din perioada interbelică la casele construite imediat 
după instaurarea comunismului. Maria ne-a povestit despre 
casa construită de tatăl ei cândva înainte sau în timpul 
războiului și despre casa ridicată împreună cu soţul ei, prin anii 50. 

Maria s-a reîntors la bătrâneţe, nu doar la casa tradiţională 
din copilăria ei, dar și-a restrâns locuirea la o singură cameră 
unde îşi petrece tot timpul. Cum se mișcă tare greu, are tot 
ce îi trebuie în bucătărie: cuptorul de lut, un pat minimal 
din nişte blăni de lemn și multe ştergare pe pereţi, căci Maria 
a fost pricepută în lucrul cu războiul de ţesut. Un frigider 
şi un televizor completează în cheie mai modernă camera 
aceasta, altfel demnă de un muzeu al satului unde Maria 
croşetează și primeşte vecinii care o vizitează. 

Tatăl Mariei a construit casa aceasta când ea avea între 
opt şi zece ani, suficient cât să își amintească detalii despre 
facerea casei (cum construia toată lumea pe atunci): în partea 
de jos, temelia, cu zidărie de piatră cu mortar de var şi în 
partea de sus cu structură de lemn cu cercuială și tencuială 
de pământ văruită. 

„Piatră şi cu var, cu tencuială, cum zicem noi. Așa, cu 
piatră și cu var. Și sus a făcut-o din lemne. A cumpărat fag 
sau nu ştiu ce, că nu mai ţin minte nimica. A cumpărat, a 
scos bon și a cumpărat și a făcut-o. A ridicat-o și a tencuit-o.” 
(Maria G., Salatrucu de Sus, interviu iulie 2021) 


În răspunsul Mariei, construirea casei de către tatăl ei 
pare cel mai firesc și simplu gest: „a ridicat-o şi a tencuit-o.” 
Apoi am povestit despre cum tatăl ei ştia să construiască și a 
lucrat la fiecare detaliu. „Plătea un om și tăticu, că el știa să 
construiască”. Lucra cu câte-un vecin tocmit pe care îl plătea 
„sau dacă se împrumuta, mai putea să ducă de la unul la 
altul”. Materialele erau luate de pe vale, din resursele proprii 
sau ale tuturor. 

Din felul cum Maria vorbeşte despre lemn, transpare 
faptul că exista un mod mai responsabil de relaţionare cu 
lemnul și pădurea. 


»[...] din pădure, că era pădurea. O tăia statul ca acum?! 
Tăia şi statul că îţi dădea bon, dar nu tăia doar statul... dar nu 
tăia o bucată de pământ la ras. Poate o tăia, dar la primăvară 
făcea plantație. Curăţa totul, nu era cracă, nu era nimic. Și 
venea oamenii la plantație. [...] Şi venea omul, zicea pentru ce 
îi trebuie, cât îi trebuie și îi dădea bon.” (Maria G., Sălătrucu 
de Sus, interviu iulie 2021) 

În ce priveşte piatra, aceasta era adunată de familie „după 


vale, după râu, după ce puteam”. Cu căruţa cu boi şi vreo doi 
oameni din cei ai casei se mergea după piatră și era „luată cam 


pe ales”. Alţi bolovani mai mari au fost găsiţi prin grădină, 
scoşi cu o pârghie și căraţi cu boii. Unii erau sparţi dacă erau 
prea mari. 

„[...] am avut bieţii bolovani prin grădină [râde] și i-am 
scos pe cracă, cum se zice. O cracă mare cu doi craci așa şi 
pusă pe ei și pe urmă îi dădea de-a dura, de-a dura până îi 
aducea cu boii. [...] am găsit un bolovan maare, maare de tot 
şi l-am spart pe ăla și cu ce am mai adunat din grădina s-a 
făcut.” (Maria G., Salatrucu de Sus, interviu iulie 2021) 


Lemnul dat pe cărămidă. Trecerea la zidărie în loc 
de lemn. 


Cam unsprezece ani mai târziu, Maria avea să construiască o 
casă cu soţul ei, în același sat ceva mai încolo de casa copilăriei, 
făcută de tatăl ei. Apar deja modificări în materialele folosite: 
structura de lemn a pereţilor este înlocuită cu zidărie. 


„În 56 [am construit casa nouă], din zid şi ciment. 
Am pus centura de ciment. Şi am făcut fundaţia, am făcut 
beci [...] din piatră cu var şi în sus cu cărămidă și acoperită cu 
ţiglă.” (Maria G., Sălătrucu de Sus, interviu 2021) 


În 11 ani regimul politic se schimbase, iar lumea era deja 
diferită. Așa a resimţit Maria în ce privește construcţia casei: 


„se mai modernizase lumea, mai altfel era”. 


În timp ce piatra se culegea în continuare de pe vale, 
pentru a procura alte materiale de construcţii apare o entitate 
nouă adusă de regimul comunist - cooperativa - și un sistem 
de schimb organizat în anii de după război când producţia 
nu era restabilită. Populaţia României era în mare pondere 
rurală, aproape 80%, numărând peste 12 milioane, după cum 
arată recensământul lui Golopenţia și Georgescu din 1948, 
iar oamenii aveau ca sursă de venit bunurile pe care le 
produceau în gospodărie. Pentru a face rost de materialele de 
construcţie specifice vremurilor noului regim, Maria şi soţul 
ei trebuiau să ducă la cooperativă păsări în schimbul cărora 
căpătau un bon cu care puteau lua ciment, de exemplu, sau 
alte materiale de care aveau nevoie. 


„Şi trebuia să tai păsări nu ştiu câte ca să iei ciment. Se 
dădea pe produse [...] de la cooperativă. Dădeai produse la 
cooperativă şi îţi dădea bon să te duci să iei cărămidă sau 
să te duci să iei ce îţi trebuie ... ciment sau ....” (Maria G., 
Sălătrucu de Sus, interviu 2021) 


Totuşi, în anii aceia de comunism timpuriu continuă să 
mai existe pentru o perioadă aceiaşi meșteșugari care erau și 
înainte. De exemplu, cărămizile erau în continuare făcute 
de rudari și fiecare om comanda din timp cărămizile de care 
avea nevoie. În ce priveşte celelalte meşteşuguri, găseai tot 
ce aveai nevoie în sat. La această casă Maria avea şi câte 12 
muncitori la lucru, pentru care trebuia să pregătească trei 
mese îmbelșugate în fiecare zi. 


„[Ce fel de meseriași erau în sat?] De care aveai nevoie! 
Erau și zidari de făcea ziduri la case. Erau și tâmplari și tot 

felul de muncitori. Dar nu te duceai în saturi în altă parte 
sau să dai comandă să vie cu lucrarea lor [...] Aveam, când 
am lucrat acolo de vale, și câte 12 oameni la masă. Și se dădea 
mâncare de trei ori pe zi: la 9, la 2 şi seara. [...] Doamne, da” 
ce nu le dădeam! Ţineam miei. Le dădeam ciorbă, friptură, 
varză fiartă, sarmale, cartofi, tocană cu carne. [...] Da trebuia 
să fie mâncare, să muncească.” (Maria G., Sălătrucu de Sus, 
interviu 2021) 


Alternativ, meșteșugul era păstrat și în familie. Aproape 
fiecare familie avea membri care cunoșteau măcar un meșteșug 
pentru construcţia casei sau pentru lucrări de reparaţii. 


Casa cu zidăria cu mortar de ciment la finalul anilor "70 


Şi vecina de peste drum de Maria ne-a povestit istoria caselor 
din gospodăria ei. Aici se află, una lângă alta, două case: 
una cu temelie de piatră și un nivel, construită în anii '70 
şi alta mai mare, de dată mai recentă. Cele două case au fost 
construite pe locul unde pe vremuri a fost o casă bătrânească, 
cu temelia din piatră și structură de lemn tencuit, văruită în 
alb, cu două camere, o tindă, o sală și un balcon din lemn. 


„Așa erau înainte cu piatra și cu var, nu era ciment. Nu 
era ciment atuncea, înainte ...” (Filofteia, S., Sălătrucu de Sus, 
interviu iulie 2021) 


În casa aceea a stat Filofteia cu soţul ei și soacra o vreme, 
apoi când au avut un copil au început construcția unei case 
noi lângă cea bătrânească. S-au chinuit să adune materiale și 
să o ridice. Erau fabrici de materiale însă nu se găseau tot 
timpul de cumpărat, așa că au luat cărămida tot de la rudari. 
După ce casa a fost înălțată, s-au confruntat cu un nou 
obstacol: autorităţile aveau în acea perioadă o politică de a 
restricționa construcţiile noi, în special casele. Primarul le 
oferea alternativa de a declara noua construcţie ca grajd și 
să aibă „acoperiș de grajd”. Altfel puteau fi amendaţi că au 
construit o casă. 


„Da, da nu îmi dădea atuncea autorizaţie. Deci primarul 
care a fost în timpul ăla prin '70, '75, '78, când am făcut noi 
casa, a zis că nu poate să ne dea autorizaţie de casă. Numai 
dacă făceam un grajd cu magazie, ca să putem, ca să ne dea o 
autorizaţie de construit ceva. Și după ce am construit-o, zicea 
să nu îi punem coperiș de casă, zicea să îi punem coperiș de 
grajd, că de aia ne-a dat autorizaţie şi ne-am rugat că avem şi 
noi copilul și bunica și casa aia veche cade pe noi. Zicea că să 
ne dea amendă, că să... în sfârsit... a trecut așa.” (Filofteia, S., 
Sălătrucu de Sus, interviu iulie 2021) 


Ultima casă construită, cea pentru fiul lor, stă nefolosită. 
Filofteia spune că e mai mică de fapt decât pare și că la etaj 
este o singură cameră. A fost ridicată într-un an și acoperită 
„să nu plouă pe ziduri”, apoi, pentru finisaje au lucrat cu 
alte trei echipe de meșteri pentru a fi terminate și încă mai 
sunt lucruri de făcut. Casa e folosită doar de câteva ori pe an, 
când îi vizitează fiul lor sau când vin alte rude în vizită, iar 
Filofteia știe că o casă neîngrijită se prăpădeşte. 

„Eu le-am zis la copii: măi, nu mai puteţi să întreţineți, 
vindeți la altul care întreţine, pe puţin, pe degeaba, nu 
contează, că se ruinește. Casa se prăpădește. Eu așa le zic, că 
eu nu iau nimic cu mine.” (Filofteia, S$., Sălătrucu de Sus, 
interviu iulie 2021) 


Casa post-comunistă 


Bogdan are 41 de ani şi a început construcţia casei sale 
în 2006. În patru ani a fost înălțată o casă mare cu beci, etaj 
şi mansardă. Însă munca la finisaje continua și azi, pentru că 
unele zone ale casei nu sunt finalizate și nici folosite. Când 
am ajuns cu discuţia la întrebarea „dacă ar face casa din nou 
azi ce ar face diferit? Cum ar fi o casă ideală?” primul lucru pe 
care îl spune Bogdan este că ar face o casă mai mică. Doar un 
nivel, cu dormitoare pentru familie, bucătărie și sufragerie. 

În momentul când a fost făcută casa, visul era să fie o casă 
modernă, cu toate utilităţile necesare pentru a locui comod 
în ea. Una din viziunile de confort și casă modernă a fost un 
garaj anexat casei, în care să intri direct din stradă. 

La construcţia casei lui Bogdan au contribuit și resurse 
ale familiei extinse, dar și ajutorul comunităţii. Casa a 
fost construită pe un teren moștenit de la bunica lui. La 
construcție a avut echipe de muncitori, însă a avut mereu şi 
sprijinul familiei și al vecinilor din zonă. Bogdan povesteşte 
cum, la turnarea plăcii de beton sau la alte lucrări laborioase, 
a avut odată și 30-40 de oameni care lucrau în același timp 
la casă. Spune că vremurile acelea s-au dus. Acum nu ar mai 
fi posibil așa ceva pentru că mulți oameni, în special tinerii, 
au plecat din sat. 

S-au folosit preponderent materiale moderne, dar 
unele dintre materialele pentru casă au provenit din zonă. 
Piatra a fost culeasă de pe vale. După ce a fost plătită o taxă 
la primărie, familia a mers la cules de piatră. Cu o mașină 
4X4 au ajuns în zone greu accesibile și într-o vară au adunat 
piatra necesară. Au folosit-o aşa cum era căci, după cum 
spune Bogdan, e un meșteșug să spargi piatra. Tatăl lui îl mai 
cunoaște, dar cei tineri nu îl mai știu. De asemenea, o parte 
din nisip a fost găsit tot local, la fel și lemnul pentru acoperiș 
care a fost luat de la gaterele de pe vale. 

Pentru zidărie Bogan a folosit „calupi roșii” de la o 
fabrică de la Târgu Jiu, adică un tip de cărămizi „cu goluri 
pentru căldură”. Principalele calităţi căutate erau rezistenţa 
şi confortul termic. 


„am vorbit si cu proiectantul atuncea și cu ce s-a mai 
construit prin zona și aceea a fost varianta cea mai ... care 
s-a putut la momentul acela” (Bogdan S., Văleni, interviu 
noiembrie 2021) 


Pentru ridicarea casei, între 2006 și 2010, au lucrat în 
total două echipe. Bogdan a tocmit întâi echipa unui meșter 
mai bătrân care la un moment dat s-a îmbolnăvit şi nu a mai 
putut continua munca, așa că a tocmit o a doua echipă. 

Cele mai multe case noi din zonă sunt făcute în special cu 
bani câștigați la muncă în străinătate. Pentru Bogdan însă, 


banii pentru casă au venit din salariile lui și ale soţiei, din 
credite, dar și din sprijinul financiar al părinţilor. Din nou, 
componenta aceasta a familiei extinse, fie cu sprijin financiar, 
fie cu muncă, i-au permis lui Bogdan să construiască o casă 
pe care alţii o construiesc muncind în afara ţării. 

Bogdan lucrează la oraș, dar se ocupă și de gospodărie. O 
parte din producţia acesteia, obținută în special din creşterea 
animalelor (porci) este comercializată pentru venit suplimentar. 

În casa aceasta Bogdan locuieşte alături de soţie şi copii. 
După 15 ani de la începutul construcţiei, casa mai are nevoie 
de finisaje interioare în zona mansardei. Oaspeţii care vin în 
vizită sunt rude şi vecini din sat și tot în bucătărie se adună 
toată lumea. Dacă ar fi să o ia de la capăt, Bogdan ne spune ar 
face o casă mai mică, cu strictul necesar și doar pe un nivel. 


„Dacă ar fi acuma să mai construiesc, aș face o casă mult 
mai mică. Atâta necesarul, că e foarte greu de întreţinut. [...] 
maxim două dormitoare, bucătărie, baie și living și atât” 
(Bogdan S., Văleni, interviu noiembrie 2021) 


Bogdan vorbeşte cu o anumită nostalgie despre casele 
vechi ţărăneşti, dar ca despre ceva imposibil sau foarte greu 
de atins azi. 


„au fost mult mai bune ca astea! [...] căldura, era alfel 
căldura în ele. Bunică'mea avea o casa de lemn și când eram 
copii dormeam acolo. Parcă era altfel căldura...mai plăcut” 
(Bogdan S., Văleni, interviu noiembrie 2021) 


Principalul impediment în a construi azi astfel de case ar 
fi materialele de construcţii și meşteşugurile pierdute sau o 
combinaţie între cele două. 


„Pai, nu mai rezistă! În zonă se mai construiește cu lemn 
şi nu mai rezistă lemnul [...] a rezistat doamnă, da” lemnu” 
atuncea ... eu am demontat la o casa din'asta grinzi şi am tăiat 
lemn de 300 de ani cu drujba și ieșeau scântei din el, de nu 
puteam ... am schimbat lanţul la drujbă. Şi acum, în câţiva 
ani de zile a intrat [...] în el, e poluarea [...] lemn se găseşte 
dar nu mai e calitatea care era atunci. [...] și lemnul se tăia 
înainte, cum povestea bunică'mea, lemnul se tăia iarna când 
ieşea seva din el. Erau anumite perioade, de la sfârșitul lui 
august până in februarie. Acuma lemnul care e la gater îl taie 
şi vara, îl taie când prind ... s-a pierdut total! Nu se mai știe. 
Acum numai banii interesează” (Bogdan S., Văleni, interviu 
noiembrie 2021) 


Meşterul de case. De la case făcute cu pâă/mile la 
meserie experimentată 


„eu am început meseria prima oară cu pălmile, fără scule și 
cu timpul, în câţiva ani, un an, doi, am făcut meserie mai 
experimentată” (Vasile T., Meșter de case, sat Cărpeniș, com. 
Cepari, interviu noiembrie 2021) 


Construcţia caselor ţărăneşti s-a făcut cu dezvoltarea 
unei categorii de meșteri de case, specializaţi în a lucra cu 
diferite tipuri de materiale. Chiar şi astăzi, când construcţia 
de case s-a schimbat foarte mult prin faptul că s-a externalizat 


procurarea materialelor și abilitatea de a construi casa, 
echipele de meșteri de case sunt încă principalii agenţi în 
construirea caselor. 

Meșterul de case Vasile I. are aproape s0 de ani și 
construiește case de când se știe într-o tradiţie transmisă din 
tată în fiu, pentru că „asta am apucat eu în viaţa mea”. Istoria 
experienţei lui de meşter traversează toate etapele de la a 
construi case din lemn și pământ, cu mâinile și fără unelte, 
până la a face „meserie mai experimentată”. 


„Am lucrat în viaţa mea de tânăr, am lucrat cum era 
pe timpuri de se lipea cu pământ şi se cercuia cu cercuieli, 
lucruri, cum să zic, făcute din sărăcie, cum vine vorba, cum 
putea omu” să facă. Și cu lucratul s-a ajuns la meserie și noi 
am făcut meserie înainte și ne-am experimentat în lucru şi 
am făcut de toate. Orice lucru se putea face de la o casă, nu ne 
dădeam îndărăt și uite așa am făcut şi ne-am făcut și pentru 
noi.” (Vasile T., Meșter de case, sat Cărpeniș, com. Cepari, 
interviu noiembrie 2021) 


Meseria lui s-a schimbat pe măsură ce lemnul tencuit cu 
pământ a fost înlocuit cu zidărie pusă peste aceeași temelie 
de piatră. Materialele pentru zidărie au continuat să se 
schimbe din anii '60 încoace, de când el face meseria aceasta. 
A fost întâi vremea cărămizilor de pământ făcute de fiecare 
familie, iar familiile care nu se pricepeau tocmeau oameni 
care se îndeletniceau cu asta. 


„Şi cine nu se pricepea, stăpânul să facă, băga oameni 
care se pricepea să facă cărămida, să o ardă, să o facă.” (Vasile 
T., Meşter de case, sat Cărpeniș, com. Cepari, interviu 
noiembrie 2021) 


După cărămidă a urmat o perioadă cu cuburi sau 
calupuri de dimensiuni mult mai mari decât o cărămidă, 
făcute din materiale diferite care s-au tot schimbat în timp: 
„cuburi din'alea cu cretă în ele”, apreciate pentru că erau 
uşoare şi pentru conductivitatea termică redusă, la cuburi? 
făcute din ciment de oameni prin sat. 


„oamenii şi-au făcut tipare de făcut prin sat, de ciment, 
cuburi cum să zic de ciment cu balastru şi așa se făceau 
după un timp. [...] 25 pe 30 cm. [...] se mai punea izolaţie pe 
temelie cu carton şi cu smoală pentru igrasie. Bine, zidurile 
era reci, dacă era de ciment, nu avea cu ce face izolaţie, vă daţi 
seama, și asta era.” (Vasile T., Meşter de case, sat Cărpeniș, 
com. Cepari, interviu noiembrie 2021) 


Odată cu dezvoltarea materialelor de construcţii, 
apare la nivelul autorităţilor nevoia de a norma domeniul 
construcţiilor. În perioada comunistă normativele se 


3 Cuburi este folosit de interlocutori pentru a desemna un material de 
construcţie elemente cu forma paralelipipedică similar cu cărămizile 
de argilă, dar care au apărut odată cu materialele mai noi de construc- 
ţie cum ar fi ciment sau beton. Interlocutorii au folosit termenul cuburi 
pentru a desemna alternativ bolţari din ciment, cărămizi de tip BCA 
(beton celular autoclavizat) sau chiar cărămidă cu goluri (de exemplu 
Porotherm) toate semnificativ mai mari decât dimensiunea unei cără- 
mizi de lut făcută manual. 


SI 


refereau nu doar la standarde de construcții ci și la anumite 
deziderate politice, cum ar fi creșterea clasei muncitorești. 
Regimul comunist venea peste o Românie cu o populaţie 
preponderent rurală, iar acesta a exercitat presiune asupra 
proprietăţii, identităţii, locului/locuirii şi stilului de viață. 
Una dintre manifestările acestor măsuri a fost restricționarea 
accesului la construirea de case pentru că se dorea comasarea 
populaţiei în zone industriale, în clădiri colective. A fost un 
prilej ca oamenii să caute și să găsească în unele situaţii căi 
ocolitoare la aceste măsuri abuzive. 

„De case, cam noi le făceam proiectele că nu băga să facă 
autorizaţii, era clandestin. Era și pe timpul comuniștilor cu 
făcutul de autorizaţii, da” făceai la mica înţelegere acolo pe 
teren. Băteai țărușii cu stăpânu” și îi ziceai: băi, aicea facem 
camera, aicea cutare, aicea cutare. Şi conveneai cu stăpânul 
la modelul de casa. (min 13:28) Şi în sus o făcea pe două 
rânduri, și jos beciul. [...] păi, pe timpul comuniștilor era 
cu autorizaţii pe treburi dinăștia. Și ajunsese timpul ca nu 
mai puteai să faci o casă pe nicăieri. Că se gândise Ceaușescu 
să ducă oamenii undeva într-un centru, să facă blocuri, să 
îi strângă la un loc. Și era cam greu, că făceai casa pe risc, 
pe lângă o anexa, pe lângă alta. Și se pomenea în sat cu casa 
făcută așa: da, de unde a ieșit, măh, casa asta? Că îi dădea ocol 
la aia care o avea, îi dădea ocol cu ailaltă și înlăuntru o scotea 
şi îşi făcea treaba. [...] Păi, omu” mai făcea și d'ăștia că, ce era 
să facă! Şi se apucase pe timpul comunismului, în ultimul 
timp, de nu te mai lăsa să iţi faci casă. Și dacă îţi făceai casă, 
dădea amendă de te ustura.” (Vasile T., Meşter de case, sat 
Cărpeniș, com. Cepari, interviu noiembrie 2021) 


Chiar familia meşterului s-a aflat sub ameninţarea 
de a avea dărâmată casa construită fără autorizaţie. Cum 
membrii familiei meșterului erau și una dintre echipele 
de constructori importanţi ai zonei, care au contribuit și 
la construcţia clădirilor de interes public, la intervenţia 
primarului, casa meșterului nu a fost dărâmată. În plus, 
schimbarea de regim a adus alte vremuri, cu noi provocări. 
Vasile 'I. descrie modul cum tranziţia de la materiale 
naturale, locale, la abundență de materiale noi, „la modă” 
arată trecerea de la un timp de sărăcie a alt timp de sărăcie. 
Abilitatea de a adapta materialele găsite în gospodărie si 
de a le transforma în material de construcţii pe baza unor 
abilităţi consolidate de când e istoria umanităţii, a lăsat 
loc abundenței de materiale produse de companii, dar 
greu accesibile majorităţii populaţiei datorită monetizării 
domeniului. În același timp, reţetele ușor de folosit sau 
amestecurile gata făcute duc la pierderea cunoașterii despre 
meșteșug și al contactului cu materia primă. 


„Le face mai, cum sa zic, cu materiale mai multe. Odată 
le făcea cu materiale mai de sărăcie, mai puţin, nu ca acum. 
Acum le face la modă, cum să zic ... și face după proiecte. 
Adică își face proiect cineva cu inginer, proiectant de 
construcţii și îşi pune în plan ce are el în plan să facă, cum 
vrea el să facă casa. Da” mai rar. Nu mai face oamenii case, 

nu mai face ca nu au bani.” (Vasile T., Meșter de case, sat 
Cărpeniș, com. Cepari, interviu noiembrie 2021) 


Încălzirea casei este iar un punct de tensiune între multe 
tehnologii noi, dar greu accesibile și pierderea meseriașilor 
care ştiau să facă sobe. Cu această ocupaţie s-a îndeletnicit 
şi el în ultima parte a vieţii, când a lăsat construcţia de case, 
căci îl lăsau puterile, iar construcţia unei sobe era mai la 
îndemână. Meşterul admite că oricui i-ar plăcea mai mult 
cu centrală, că e mai comod, însă e scump și nu e accesibil 
oricui. În același timp nu prea mai sunt mulţi meșteri care să 
facă sobele cu pricepere. 

Alte diferenţe pe care meșterul le observă în transfor- 
marea caselor ar fi ferestrele, acum mult mai mari, aşezate pe 
anumiţi pereţi care să permită amplasarea mobilierului, mult 
mai dens şi mai mare, în cameră. Casele nu mai sunt pe un 
singur rând$, ci construcțiile se extind mai mult pe verticală 
similar cu cele din mediul urban. Unul din elementele pe 
care meșterul le enumeră ca fiind reprezentative pentru 
casa ţărănească este sala deschisă. Chiar dacă unele din 
construcţiile noi au balcoane, acestea nu reproduc aceeași 
experienţă. Sala este un spaţiu deschis către exterior aflat 
sub acoperișul casei. O putem defini ca fiind undeva între un 
spaţiu construit deschis către exterior sau un exterior care 
aparţine spaţiului construit, cu rolul de a integra mai bine 
construcţia în mediul său. 


Casele ţărăneşti între muzeul satului şi 
emancipare migratorie 


Imaginarul simbolic 


Casele țărănești vechi rămân un reper la care pare imposibil 
să ne întoarcem. Există o nostalgie după estetica și experienţa 
locuirii în astfel de case însă, în marea majoritate, casele noi 
sunt construite cu materiale noi și la dimensiuni și proporţii 
diferite de cele vechi. 

Casele de altă dată inspiră nostalgie după un anumit tip 
de estetică și după unele aspecte de confort care ţin în special 
de materialele naturale: mirosul, căldura focului de sobă 
într-o casă de lemn și pământ. 

Proiecţiile acestea omit însă faptul că acele construcţii, 
cu elemente sustenabile rodate și validate în timp, însemnau 
de fapt (în raport cu standardele de azi) o locuire precară cel 
puţin în aspecte precum: suprafaţă de locuit per persoană, 
fum de la încălzirea cu lemne, lumina naturală limitată, 
umiditate, etc. La celălalt pol, casele noi încorporează 
aspiraţiile de confort şi modernitate, aspirații care nu reușesc 
întotdeauna să se materializeze în aceste case uneori prea 
mari, reci, greu de întreţinut și cu proporţii trunchiate. Are 
loc o tranziţie către un vis de emancipare care nu reușește să 
se materializeze pentru toată lumea. 

Pe lângă materialele de construcție, o altă modificare 
importantă este mărimea caselor. Pe măsură ce oamenii 
restrâng activităţile agricole, casele capătă o importanţă mai 


“ Rând în limbajul interlocutorilor desemnează etaj sau nivel al casei. 


mare și încep să ocupe mai mult spaţiu, într-o preocupare 
egală, și pentru confort, și pentru statut. Oamenii se mută 
tot mai mult de afară în casă. De unde, în gospodăria în 
ansamblu, casa avea o importanţă mică, deodată raportarea la 
casă devine mai urbană, iar munca oamenilor tot mai departe 
de gospodărie. Casele se extind mai mult pe verticală după 
modele de inspiraţie urbană. Tot mai multe case construite 
în perioada recentă au un etaj și eventual mansardă. 

Transformarea spaţiului de locuit a implicat și trecerea 
de la locuirea mai multor generaţii în aceeași casă şi uneori 
în aceeași cameră, la case mari cu multe camere sau la mai 
multe case în gospodărie, în timp ce familiile încetează să 
mai trăiască împreună în familie extinsă. Membrii lipsă ai 
familiei şi ai comunităţii sunt reprezentaţi simbolic la nivelul 
spaţiului de locuit. Casele au acum camere de locuit și pentru 
toţi cei care nu mai sunt în sate. 


Materiale de construcţie 


Construirea caselor cu materiale naturale și relaţia atât de 
apropiată a oamenilor cu ele, prin meșteșugul de a le prelucra, 
a implicat un mod sustenabil și responsabil de a folosi aceste 
materiale. Ceea ce s-a tradus prin exprimarea potenţialului 
maxim a unui anumit material. De exemplu, grinzile de 
lemn sunt încă foarte rezistente și după sute de ani pentru 
că lemnul a fost recoltat și prelucrat în mod optim. Trecerea 
de la materiale naturale la cele comerciale a determinat 
schimbări și în dimensiunile, dar mai mai ales în proporţiile 
caselor. Casele vechi cu proporţii consolidate în timp, erau 
determinate de materiale naturale. De exemplu, lungimea 
unui stâlp sau a unei bârne era determinată de lungimea unui 
copac. Aceste repere se pierd când elasticitatea betonului 
turnat se poate întinde atât cât crede fiecare de cuviinţă în 
lipsa unui model unitar acceptat. 

Inputul în muncă, meșteșug și cunoaștere (despre 
materiale și tehnologiile de construcţie) se transformă treptat 
în input de bani. Munca și timpul locuitorilor de pe Vale se 
mută tot mai mult în afara gospodăriei, a văii sau chiar în 
afara ţării. Materialele și munca necesare construcţiei, care 
erau resurse ale propriei gospodării sau ale comunităţii, 
devin mărfuri tot mai greu accesibile. Ele sunt mai degrabă 
la îndemână pentru cei care vin de la oraș sau care au plecat să 
lucreze în străinătate. Aceştia construiesc case înapoi în sat, 
case care rămân nelocuite sau sunt prea puţin locuite. 

Fiecare material nou de construcţie adoptat este supus 
unui proces de imitație și improvizație în încercarea 
oamenilor de a-l face mai accesibil şi adaptat nevoilor lor. 
De exemplu, oamenii își fac propriile şabloane de cărămizi 
în încercarea de a imita carămizile (sau blocurile ceramice) 
fabricate industrial din diverse materiale. Similar, adezivii 
şi mortarele sunt folosite în multe alte contexte decât cele 
pentru care au fost concepute. 

Odată cu materialele noi şi promisiunea performanţei 
apare tentaţia de a face construcţii care nu mai ţin cont 
neapărat de factorii pedoclimatici. Se ajunge la amplasări 


de construcții care nu ţin cont de orientare, de relief și de 
forma terenului, iar casele noi reflectă această tranziție și 
deconectarea oamenilor de mediul natural. 


Casa ideală 


Cel puţin la nivel declarativ, casa ideală pentru locuitorii de 
pe vale este o casă modernă, cu toate utilităţile care să asigure 
confortul, însă de multe ori lipsa de experienţă cu materialele 
noi de construcţii sau îmbinarea între materialele naturale și 
cele noi face ca rezultatul final să nu fie întotdeauna cel dorit. 
Confortul termic, lumina, aerul nu sunt la fel ca într-o casă 
de lemn. Și totuși casa de lemn cu tencuială de pământ este 
văzută de cei mai mulţi locuitori de pe vale ca o casă a sărăciei, 
iar cu privire la casa modernă nu există un reper unic estetic 
şi de confort. Insuficienta cunoaștere şi resursele financiare 
limitate fac dificilă sarcina de a o construi. 

Casa cu materiale şi tehnologii noi, care să asigure 
confortul ideal, pare inaccesibilă majorităţii. Casele mari, 
construite în noua logică a confortului și modernității, 
au adesea câte un neajuns de tipul confort termic scăzut, 
umiditate și punți termice netratate. În plus, materiale noi 
de construcţie folosite în mod nepotrivit contribuie la igrasie 
sau aer de o calitate neconformă în locuinţe. La acest aspect se 
adaugă și materialele noi pentru mobilă (osB, PAL, MDE etc.) 
care emană gaze nocive în spaţiul camerelor locuite. 

Tranziţia aceasta în care se caută o nouă casă ideală 
pentru locuitorii ruralului românesc e generată nu doar de 
încercarea de a rezolva neajunsurile locuirii în casele vechii 
arhitecturi, dar și de o căutare identitară la care oamenii au 
fost împinși de un discurs peiorativ despre rural și țărani. 
De aici apare o pierdere pe mai multe planuri: faptul că 
unele dintre elementele arhitecturii țărănești funcționau şi 
ar fi putut fi păstrate și aduse la zi, însă oamenii au pierdut 
cunoaşterea de a le mai recrea. În același timp apare și o 
distanţare de aceste elemente pentru că statutul lor ar fi 
diminuat prin comparaţie cu casele noi, construite după 
standarde şi modele noi. În aspiraţia către un model de 
casă modern, cu toate utilităţile, pare că nu întotdeauna 
casele nou-construite reușesc să le îndeplinească la nivelul 
de cost pe care majoritatea oamenilor și l-ar putea permite. 
De aici apare o tensiune între nostalgia pentru ce era odată 
şi aspiraţia pentru noul model de casă, ambele părând în 
anumită măsură intangibile. Casa rurală este azi într-un 
spaţiu anomic, în care modelele și valorile sunt încă de căutat 
şi corespund în același timp și unei căutări identitare pentru 
populaţia rurală din România. 

Pierderea pe care o resimte privitorul de la oraş sau 
specialiștii în domeniul construcţiilor, în ce priveşte 
transformarea arhitecturii țărănești, este de asemenea 
legitimă. Dar critica sau încercarea de a îmbunătăţi lucrurile 
ar trebui să vizeze contextul mai mare care generează această 
transformare şi înţelegerea contextului care împinge pe 
locuitorii acestor case să facă aceste modificări. 

Către o arhitectură ţărănească făcută cu localnici şi 
cu arhitecţi 


Aspiraţia de a conserva o anumită formă a caselor țărănești 
este un deziderat mai degrabă pentru un muzeu. În spatele 
formelor arhitecturale emblematice ale caselor țărănești sunt 
principii şi valori pe care le-am putea numi azi sustenabile, 
dar care la vremea respectivă erau pur și simplu moduri 
de a opera bazate mult mai mult pe relaţii mai strânse în 
interiorul comunităţii şi pe o raportare mai judicioasă la 
resursele naturale. Diferitele tipologii ale arhitecturii rurale 
derivă, pe de o parte din experienţele ce ţin de locuire și, 
pe de altă parte, din actul construirii. Acest fapt, modelat 
de contextul politic și social, determină o anumită relaţie a 
oamenilor cu spaţiul de locuit, cu materialele de construcţie, 
cu mediul natural și prilejuiește apariţia de practici ale unei 
comunităţi agregate. 

Preocuparea de a păstra valori imuabile ale arhitecturii 
țărănești poate fi prilejul de a reflecta la viziunea despre 
dezvoltare și sustenabilitate care să conserve acele elemente 
dezirabile. Nu în ultimul rând, procesul acesta ar trebui să 

pornească de la experienţa pe care locuitorii acestor case o au 
sau și-o doresc. Dezvoltarea sustenabilă și echitabilă a caselor 
depășește sfera unor politici publice în domeniul constructiv, 
politici care sunt impuse oamenilor pentru a le arăta cum să 
îşi ridice casele. Cum am văzut, modele de case sedimentate în 
timp nu au avut nevoie de autorizaţie de construcţie pentru 
a conserva elemente comune care au funcţionat foarte bine 
în raport cu resursele avute. În schimb politicile constructive 
impuse abrupt cu diferite schimbări de regim au fost eludate 
pentru că erau prea disonante cu realitatea pe care oamenii 
o experimentau. Așadar, sustenabilitatea caselor include 
multe alte domenii, inclusiv aspecte de educaţie și politici 
sociale și economice care să încurajeze păstrarea abilităţilor 
de construire şi a relaţiei directe cu casa și spaţiul de locuit. 

Cu atât mai mult în contextul acestui proiect, preocuparea 
dea studia și a aduce în atenţie anumiteexpresii ale arhitecturii 
țărănești ar putea deschide discuţia despre rolul arhitecturii 
ca disciplină și al specialiștilor din domeniu în procesul de 
conservare a elementelor valoroase care pot alimenta pe mai 
departe o evoluţie sustenabilă a satului românesc. 

VALEA ȘI CASELE 


Paginile ce urmează descriu prin desene de arhitectură, 
fotografii şi poveşti, paisprezece case de pe Valea 'Topologului, 
culese din nouă sate. Aceste case, împreună cu gospodăriile 
lor, încearcă să surprindă atmosfera și experienţa vieţii pe 
vale. Studiul lor a avut loc în zile de vară, când grădinile erau 
verzi şi livezile începeau să dea rod. 

Măsurarea caselor și redactarea pieselor de releveu a fost 
doar unul dintre palierele de documentare. După cum am 
aflat la faţa locului, experienţa unui releveu include mai mult 
decât o evaluare cu ruleta și implică observarea materialităţii, 
a proporţiei spaţiului, a mirosului și a sunetelor casei 
şi gospodăriei. Procesul de realizare a releveelor a fost o 
experienţă senzorială. Spaţiul se czzește cu toate simţurile. 
Ochiul, urechea, nasul, corpul și mâinile compun fiecare câte 
un nivel de observare ce descoperă dimensiuni ascunse ale 
locului. Oamenii care locuiesc casele și istoriile lor de viaţă, 
au adăugat mai multe straturi acestui studiu arhitectural. 
Fotografiile şi naraţiunile care însoțesc fiecare capitol de 
casă au fost un alt palier de documentare și încearcă să 
redea această dimensiune senzorială, poveștile şi atmosfera 
fiecărei gospodării. 

În primele pagini ale albumului, expuneam motivațiile 
care au stat la baza selecţiei caselor ce urmează a fi detaliate 
în continuare. Pe lângă încercarea de a cuprinde o plajă cât 
mai largă a expresiilor unice pe care arhitectura tradiţională 
le îmbracă aici, menţionam intenţia de a face, cu o parte 
dintre exemple, un pas în afara gamei estetice care pare să 
se confunde în percepţia colectivă cu locuinţa ţărănească 
tradiţională, respectiv casa bicamerală, cu prispă. Am dorit 
să aducem în prim plan și exemple mai recente, din cea de-a 
doua jumătate a secolului trecut, pentru a deschide discuţia 
despre fondul construit bogat al acestor decenii, deopotrivă 
expresii autentice rurale. 

Am căutat, așadar, case care surprind prin autenticitate, 
caracter și valoare estetică și care pun în evidenţă 
frumusețea materialelor locale şi meșteşugurile tradiţionale 
de pe vale. Selecţia cuprinde case care și-au păstrat atât 
coerenţa arhitecturală, din punct de vedere funcţional și 
volumetric, cât și consecvenţa în utilizarea materialelor de 
construcţii locale. 

Nu în ultimul rând, un criteriu de selecţie a fost relația 
dintre casă şi curte pentru ilustrarea unor gospodării cât 
mai variate ca așezare și organizare. Am încercat să urmărim 
acest fir al influențelor reciproce între casă şi gospodărie 
sau între gospodărie și loc. Cutreierând valea la pas, am 
înţeles mult mai bine casele relevate, dar și în sens invers, 
fiecare casă ne-a dezvăluit câte ceva din particularităţile văii. 
Aducând împreună cele două experienţe avute în cercetarea 


văii, aflate la capete opuse, respectiv cartarea ei în ansamblu 
şi privirea de aproape asupra caselor, s-au cristalizat o serie 
de observaţii cu privire la atributele locuirii de aici. Vom 
încerca în cele ce urmeză să rezumăm impresiile decantate în 
urma acestui proces. 


Observaţii despre locuirea pe vale 
Drumurile 


În parcurgerea văii, o primă observaţie a fost tocmai aceea 
a multitudinii de ipostaze diferite ale drumurilor ce irigă 
satele. Comparând cu experienţele relativ uniformizate 
pe care le poate oferi un context urban în acest sens, 
parcurgerea la pas a văii a fost revelatoare din multe puncte 
de vedere. Bineînţeles, o experientă așteptată a fost cea a 
drumurilor de pământ lungi, şerpuind printre terenuri 
agricole și mici grupări de gospodării ce se răsfiră la intervale 
mari. Dar, dincolo de acestea, am descoperit drumuri în 
forma lor cea mai rudimentară, simple căi de acces, slab 
diferenţiate de contextul lor natural, marcate uneori doar de 
urme slabe ale trecerii. În preajma Văii Podenilor, un grup 
de cinci gospodării, din care una singură mai este locuită, 
sunt accesate mergând prin apă pe valea unui pârâu. Un alt 
grup de locuinţe din satul Morăști, ridicat pe deal în spatele 
gospodăriilor de la drumul principal, este conectat cu satul 
printr-o ravenă abruptă, împădurită, cu maluri de pământ 
spălate de torenţi, având un acces secundar ocolit, dinspre 
deal, pe drumuri ce deservesc terenuri agricole. În zone 
precum Valea Podenilor, Cărpeniș sau valea Bădislavei, unde 
gospodăriile sunt separate de drumul principal prin fire 
de apă, intrarea în curte se face pe podeţe. Succesiunea de 
podeţe peste micile albii umbroase dau caracter locului și 
aduc intimitate curților. 

În zonele de periferie, în capilarele văii, delimitarea 
dintre spaţiul public al drumului și cel privat al gospodăriei 
devine incertă. Adesea grajdul cu fânar stă de cealaltă parte 
a drumului faţă de restul gospodăriei, fără a mai fi protejat 
de gard, incluzând astfel segmentul de drum în spaţiul 
locuirii familiei. În zonele cu circulaţia foarte redusă sau 
în fundături, căile de acces sunt luate în stăpânire ca locuri 
comune ce prelungesc gospodăriile, având un caracter intim 
pronunţat. Aici porţile rămân adesea larg deschise. 

La polul opus, drumurile mari, în special șoseaua 
principală, au un caracter public mai puternic conturat. Aici 
gospodăriile își negociază mai conştient relaţia cu calea de 
acces și felul de a se arăta comunității. 

În cazul celor mai vechi case, așezarea lor ţinea cont, în 
primul rând, de punctele cardinale, căutând soarele, apoi de 
alte părţi ale gospodăriei cu care se petreceau interacţiunile 

mai frecvente și doar terțiar de drum. În numeroase 
exemple, poziţia lor este indiferentă față de drum, fără a 
se inhiba de la a afișa spatele către acesta. Casele mai noi 
(a doua jumătate a secolului XX), în special cele în relaţie cu 
drumurile mari și dens populate, reafirmă prin configurarea 
lor importanţa spaţiului public: preiau în așezarea pe teren 
direcţia drumului, întorc către acesta o faţadă elaborată 
(fie ea şi secundară), și uneori vin în apropierea limitei către 
spaţiul public. 

Parcurgerea văii nu se face (deși azi tot mai puţin) 
doar folosind drumurile uzuale. O reţea de scurtături, 
traversări şi pârleazuri dedicate trecătorului ce merge la 
pas, se suprapune peste cea a căilor de acces convenţionale. 
Prezenţa lor discretă, lipsită adesea de semne, este ştiută de 
cei ai locului și folosită pentru a reduce distanţele mari între 
case şi terenurile agrare sau alte puncte de interes. Această 
bunăvoință a dreptului de liberă trecere tinde să dispară, deși 
beneficiile nu pot fi contestate nici în termeni de eficienţă, 
nici în termeni de bogăţie a felurilor de a parcurge valea. 
Pârleazurile sunt treptat înlăturate, terenurile sunt închise 
cu gard, porţile se încuie. Închiderea cărărilor alternative 
se datorează, dincolo de schimbarea unor valori sociale, 
şi dinamicii proprietăţilor. Case învecinate ale rudelor 
sunt înstrăinate, iar legăturile între gospodării se închid. 
Grădinile și suprafeţele agricole mari tind să se fragmenteze 
şi numeroase terenuri nerentabile, în acest context economic, 
sunt vândute nou-veniţilor ce nu cunosc sau nu îmbrățișează 
înțelegerile predecesorilor. 

În aceeași linie de schimbare se înscriu și refuzarea 
accesului la fântâni (în puţine cazuri, totuși), desfiinţarea 
băncii de la poartă, opacizarea gardurilor (încă ponderată în 
această zonă). 


Gospodăriile 

Gospodăriile mai vechi din zonă sunt ample, cu acareturi 
aşezate aerisit, cu grădini mari, cel mai adesea continuate de 
fâneaţă sau livadă de meri, pruni și cireși. 

Pentru o parte dintre gospodării am intuit faptul că 
grădinile nu mai sunt în aceeaşi măsură sursă esenţială de 
hrană, iar dimensiunile generoase se transformă treptat 
dintr-un beneficiu, într-o piedică în îngrijirea lor. Oile și 
vitele şi-au redus semnificativ numărul și, odată cu ele, 
anexele își pierd rostul. Cuptoarele de pâine și fântânile 
râmăn și ele, în unele cazuri, simpli martori ale unui mod de 
viaţă învechit. 

În zona de luncă, în preajma drumurilor mari, terenul 
relativ plat şi densitatea mai sporită a determinat o așezare 
mai compactă a gospodăriilor şi o ordonare ortogonală 
mai pronunţată, preluând direcţia trasată de drum. În 
zonele deluroase, geometria curților este amprentată de 
particularităţile reliefului dar şi de o istorie a negocierilor 
petrecute între vecini. Fâşii de grădină împrejmuite de gard, 
se îmbină asemeni unor petice, estompând limita de la care o 
proprietate se termină și alta începe. Casa și anexele se aşează 

răsfirat, într-o geometrie moale, dictată de topografia locului 
şi de scurgerea apelor pluviale. 

Gospodăria specifică văii cuprinde o suma de curţi și mici 
incinte îngrădite: grădina cu flori, bătătura cu pământ bătut 
sau pietruită, curtea animalelor, grădina de legume, livada de 
meri, pruni sau cireși, fâneaţa. Toate aceste subîmpărțţiri dau 
adâncime și bogăţie spaţiului. Gardurile ce separă zone cu rol 
diferit, pornesc de regulă de lângă corpul casei. Acesta din 
urmă participă în mare măsură în ordonarea spaţiului cuţii. 


Locuirea în familia extinsă 


Poate unul dintre aspectele cele mai frumoase ale locuirii 
de aici este felul în care se fac simţite structurile familiale 
extinse. Aminteam în rândurile de mai sus de învecinarea 
frecventă a caselor rudelor și de legăturile dintre ele, vizibile 
prin atributele împrejmuirilor, prin configurarea casei sau a 
curţii sau prin utilizarea în comun a anumitor anexe (Casa 
dirigintelui de poștă). 

În egală măsură, conlocuirea mai multor generaţii în 
perimetrul aceleiași gospodării, pare să fi fost până de curând, 
un tipar firesc. Majoritatea gospodăriilor păstrează cel puţin 
două case: cea locuită de bătrâni și cea a tinerilor, ce duc 
mai departe moștenirea. Sunt și situaţii în care convieţuiesc 
mai mult de două generaţii (Casa de sub deal). Așa cum 
exemplele o arată, unele curţi continuă să funcţioneze în 
acest fel, deși plecarea tinerilor din ţară sau către mediul 
urban dezechilibrează acest mod de locuire. Nu de puţine ori 
am întâlnit bătrâni, retrași într-o singură odaie a casei vechi, 
îngrijind de o gospodărie rămasă mult prea mare. 


Casele 


Casele și-au schimbat în timp alcătuirea și înfățișarea. Dacă 
printre cele mai vechi case cartate (anii *30 sau anterior) 
predominau cele cu una sau două odăi, cu acces direct din 
prispa deschisă, remarcăm la cele mai recente (anii '60) că 
alcătuirea lor a devenit mai complexă, având adesea două 
sau mai multe intrări ierarhizate, volumele au devenit mai 
mari, mai zvelte și compuse, iar acoperișurile mai elaborate, 
contribuind la specificul zonei. 

Casele studiate au elemente comune precum beciul, 
podul și spaţiile intermediare între casa propriu-zisă şi 
curte, precum și subîmpărţirea prin garduri a spaţiului 
dimprejur. De asemenea, inclusiv casele cu un număr mai 
mare de încăperi păstrează odaia bună. La acestea din urmă 
putem recunoaște în planul lor un nucleu similar cu planul 
locuinţelor simple anterioare din care au evoluat. 

În cazul caselor bicamerale cu prispă, extinderea 
presupunea de regulă anexarea unui volum, mai coborât, 
subordonat casei dar tratat similar, numit timnic (Casa de 
sub salcâmi). Timnicul adăpostea fie povarna (locul în care 
se afla cazanul de ţuică), fie bucătăria de vară. Acest model de 
creştere este preluat uneori și de case cu configurații atipice 
(Casa dirigintelui de poștă). 


Dintre particularităţile caselor de aici mai remarcăm 
folosirea frecventă a spaţiului închis de sub sală drept 
coteţ al găinilor, folosirea podului pentru afumarea cărnii 
sau existența de locuri, în beci sau sub podeaua sălii, 
accesibile printr-o trapă, unde ţuica era păstrată ferit de 
privirile autorităţilor. 


Materialele de construcție 


Casele selectate sunt reprezentative pentru faptul că 
materialele utilizate la construirea lor sunt, în cea mai mare 
parte, materiale locale. Prelucrarea lor din formă brută 
în forma finală depindea de priceperea și sensibilitatea 
meșterului. Această modelare subiectivă a materialelor era, 
fără îndoială, una dintre sursele de creativitate şi unicitate în 
conceperea clădirilor. 

Resursele văii erau abundente în acest sens. Pe albia 
râului se găseau bolovani pentru zidirea temeliilor, dar și 
piatră de calcar ce era arsă și transformată în var. Cuptoarele 
pentru arderea pietrei se aflau uneori chiar pe malul apei. 
Lemnul venea de la munte, iar în dealurile din apropiere se 
găsea pământ bun pentru facerea cărămizilor, pentru lipirea 
cahlelor de sobă sau pentru tencuirea pereţilor. De facerea 
cărămizilor se ocupau de regulă femeile, iar arderea lor se 
făcea timp de câteva zile, în cuptoare mari, clădite ad-hoc. 
Pe Valea Vălenilor erau și continuă încă să mai fie, deși în 
numar mic, meşteri cărămidari, precum și varnițe. 

Pentru casele vizate de studiu, soclul a rămas cel din zidărie 
de bolovani de râu nefasonaţi, iar structura acoperișului din 
bile de lemn. Schimbările în alcătuirea constructivă s-au 
produs în special la nivelul pereţilor. Primul sistem este cel 
al pereţilor structurali din bârne masive de lemn cioplite 
la bardă (/obde). Peste bârne se bătea cercuiala din șipci, la 
un unghi care ajuta în susţinerea tencuielii de pământ, cu 
care erau finisaţi pereţii. Structura tavanului relua aceeași 
alcătuire. În pod se așternea un strat de pământ cu rol de 
izolare. Intradosul era finisat tot cu cercuială și tencuială 
de pământ. Ultimul strat al finisajului era varul alb sau 
pigmentat bleu. Planșeul de peste beci avea de regulă o 
alcătuire mai complexă, fiind compus din grinzi mari, cu pas 
rar, peste care rezemau bârnele aşezate în suprafaţă continuă, 
apoi un strat secundar de grinzi dese cu secțiuni mai mici, pe 
care era bătută duşumeaua. Este posibil ca și între bârne și 
duşumea, spaţiul să fi fost umplut cu pământ cu rol termic. 
La trecerea de la sistemul constructiv din bârne de lemn 
la cel de zidărie de cărămidă plină, s-au păstrat de regulă 
materielele și alcătuirile anterioare ale planșeelor. Rezolvările 
de tip boltă sau cu bolţişoare sunt rare. 

La un număr mare dintre casele selectate sunt prezenți, 
concomitent, atât pereți din bârne de lemn cât şi pereţi 
din zidărie de cărămidă plină. Intuim faptul că structura 
mixtă este utilizată fie din necesităţi practice — rezistenţa 
mai bună la foc a peretelui dintre camere, alături de care 
erau așezate sobele (Casa cu lalea), fie datorită construirii 
casei în etape diferite, cu materiale specifice momentului 


(Casa dirigintelui de poştă), fie ca rezultat al intervențiilor 
de modernizare. Dintre acestea din urmă amintim zidirea 
parapetului prispei, îmbrăcarea în cărămidă fasonată a 
stâlpilor de lemn pentru a obţine coloane circulare sau 
construirea de arcade din cărămidă ce mărginesc prispa. 

În absenţa unor informaţii consistente despre alcătuirile 
constructive ale fiecărei case în parte, am optat pentru o 
detaliere generală a structurii și finisajelor. Această temă 
poate constitui subiectul unui alt studiu aprofundat. 


Firescul schimbării 


Schimbarea modului de viaţă și nevoia de adaptare la spiritul 
şi cerinţele epocii, se traduc fidel în modul în care casele 
se remodelează și se reorganizează permanent. Parcursul 
studiului vădește faptul că locuinţa este un organism viu 
şi permanent adaptabil, dar rezilient și cu o capacitate 
remarcabilă de a-și păstra identitatea și caracterul unitar. 

Studierea celor paisprezece case, în contextul 
gospodăriilor lor, evidenţiază câteva categorii de schimbări, 
definite de factori precum: (1) dinamica familiei; (2) procese 
de întreţinere uzuală; (3) procese de întreţinere cu rol de 
modernizare; (4) dorinţa de „împodobire a casei”. 

Din prima categorie de factori, apariţia de noi membri în 
familie determină de cele mai multe ori extinderea spaţiului 
pentru locuit. Atunci când este vorba de căsătoria unuia 
dintre copii, extinderea gospodăriei se realizează, de cele mai 
multe ori, prin ridicarea unei noi case, în proximitatea casei 
„bătrânești”. Sunt însă și situaţii în care această extindere 
se petrece prin adăugarea de noi spaţii la casa existentă. 
Plecarea din gospodărie a unora dintre membrii familiei sau 
decesul au ca rezultat, în general și atunci când există mai 
multe case în bătătură, închiderea sau chiar abandonarea 
casei celei mai vechi și continuarea locuirii în casa construită 
mai recent. Am documentat însă și situaţii atipice în care, la 
vârsta maturității, unul dintre membri se reîntoarce în casa 
părintească!. Acest lucru este valabil și în cazul Câsez de la 
sosea, din satul Tigveni. 

A doua categorie de factori, ce constau în procese de 
întreţinere uzuală, se referă la intervenţii minore cu rol 
de întreţinere, inevitabile în viaţa oricărei clădiri, şi care 
au fost observate la majoritatea caselor studiate. Aceste 
intervenţii sunt adesea imperceptibile ochiului neavizat 
şi păstrează caracteristicile principale ale caselor, atât din 
punct de vedere material, cât şi volumetric și stilistic. La 
unele case de zid a fost remarcată, în câteva situaţii, prezenţa 
de tiranţi și ancore metalice sau buiandrugi de beton. Este 
situaţia Casei învățătorului din Blaju la care, existenţa 
unor crăpături verticale sau chiar desprinderi de elemente 


! În satul Şuici, pe Valea Podenilor, am documentat o gospodărie mai 
retrasă, așezată la deal și alcătuită din mai multe case, dintre care una 
ridicată de părinţii proprietarului actual, în jurul anului 1950, și alta la 
sfârșit de secol XIX, ridicată de către bunicii acestuia. Gospodăria este 
bine îngrijită și are o grădină de legume bogată, deși proprietarul a 
menţionat că deţine o casă dotată cu toate utilităţile și în sat, la șosea. 
Preferă însă gospodăria părintească pentru liniște, aerul curat și peisaj. 
Și poate (n.a.) pentru componenta afectivă a locului. 

constructive, ne determină să apreciem că ancorele şi tiranții 
ar putea fi piese de consolidare apărute ulterior momentului 
iniţial al construcţiei. La casele de lemn, frecvente sunt 
reparaţiile de sageac, reparaţii sau înlocuiri ale treptelor 
exterioare (adesea cu trepte de ciment) sau căptuşirea cu 
scânduri sau chiar cu cărămidă a stâlpilor de lemn ai prispei. 

Dintre procesele de întreţinere cu rol de modernizare, 
cel mai des întâlnit este cel al înlocuirii unor materiale de 
construcţie cu altele mai noi. Din discuţiile cu localnicii, 
acest lucru se datorează fie dispariţiei meșterilor, fie nevoii de 
a rămâne „în rândul lumii”, fie ambelor motive considerate 
simultan. Înlocuirea învelitorii de șiță cu învelitoare de ţiglă 
ceramică sau de tablă este frecventă. Adesea finisajul cel nou 
este montat peste stratul de șiță, fără eliminarea acestuia. 
Atunci când modificările la acoperiș sunt însoţite de lucrări 
de extensie a casei, cel mai adesea rezultatul final denotă o 
tratare unitară a întregului proces, astfel încât diferenţa 
dintre etape devine imperceptibilă. 

Un alt material introdus în vocabularul local este 
cimentul. Tencuiala pe bază de ciment, simplă sau amprentată 
cu modele geometrice, a fost observată atât la acoperirea 
soclurilor din zidărie de piatră, cât și la reparaţii locale ale 
tencuielilor exterioare de perete sau chiar la înlocuirea totală 
a acestora. În câteva situaţii am observat utilizarea cimentului 
şi la pardoseli exterioare, prin acoperirea dușumelei de lemn 
a prispei cu o şapă pe bază de ciment. Este cazul Case: cz 
lalea sau al Casei Fierarului. 

Alt procedeu de modernizare, înţeles ca proces de 
îmbunătăţire a condiţiilor de viaţă, este închiderea sălilor cu 
geamlâc, atât la case de zid, cât și la unele case cu structură de 
lemn. Un altul, se referă la schimbarea funcţiunii anumitor 
încăperi; în câteva cazuri a fost observată schimbarea 
cămării în sală de baie, sau extinderea și închiderea prispei 
şi transformarea acesteia în odaie de locuit. În ansamblu, o 
tendinţă recurentă este aceea de a aduce sub același acoperiș 
(uneori cu acces chiar din interior) spaţiile secundare care, în 
gospodăriile mai vechi, erau adăpostite în corpuri de clădire 
distincte (bucătăria de vară, latrina, cămara, cu acces adesea 
din exterior). Toate acestea ne transmit faptul ca activită- 
ţile se petrec tot mai mult în casă și mai puţin în bătătură 
sau grădină. 

O categorie aparte de schimbări, ultima menţionată, se 
referă la dorința unora dintre proprietari de a-și înfrumuseţa 
casele. Acest proces este însoţit adesea și de o poveste, 
înscrisă în albumul de amintiri al familiei. Este cazul Caselor 
Albastre, la care ornamentele traforate ale streșinilor au 
fost adăugate la iniţiativa proprietarei actuale, proaspăt 
căsătorită și mutată în gospodărie la momentul respectiv. 

Percepute în ansamblu, toate aceste schimbări se 
înscriu într-un firesc al vieţii satului și evocă, pe de o parte 
fluctuațiile vieţii cotidiene în gospodărie și, pe de altă 
parte, un ideal modern al locuirii, mereu înnoit în funcţie 
de vremuri și de nevoi - ambele inevitabile în evoluţia unei 
gospodării. Urmărirea acestui fir al schimbărilor pe care o 

casă le asimilează de-a lungul existenţei sale, ne-a revelat un 
fapt, poate evident, dar adesea trecut cu vederea: acela că o 
casă nu este un obiect încheiat, ci o succesiune de stadii, de 
remodelări necesare dictate de locuire. 


Structura capitolelor individuale ale caselor 


Am considerat edificatoare cunoașterea poveștii casei, 
împletită cu povestea celui care a construit-o sau o locuiește, 
pentru a-i înţelege mai bine atributele: aşezarea, configurarea, 
urmele păstrate, starea în care se găseşte acum. Aceste fire 
narative contribuie la definirea identităţii ei şi susțin ideea 
că o casă ia chipul oamenilor din ea, iar schimbările prin care 
trece sunt determinate întotdeauna de contextul mai larg în 
care ea există. Din aceste motive, casele alese sunt în primul 
rând povestite, apoi descrise grafic. 

Fiecăreia dintre cele paisprezece case îi este dedicat un 
capitol separat. Acesta începe cu un chip simbolic al casei, 
menit să evoce atmosfera locului. Instrumentele descriptive 
utilizate ulterior sunt textul, desenul și fotografia. În text, 
un paragraf special a fost rezervat schimbărilor prin care a 
trecut casa. Dintre piesele grafice, planul de situaţie ocupă un 
loc important şi este utilizat ca instrument de lectură a unui 
mod de viaţă și a ocupaţiilor proprietarilor. Organizarea 
planului de situaţie în funcţie de punctele cardinale și de 
drumul principal, precum şi partiurile caselor evidenţiază 
nu numai moduri de locuire, ci și particularități culturale, 
spiritul unui anumit timp, precum și statutul social al 
locuitorilor sau ocupațiile lor zilnice. 

O atenţie deosebită este acordată firelor de apă şi 
fântânilor, care sunt marcate pe planuri, acolo unde există. 
Acest lucru are rolul de a aminti permanent relaţia cu râul 
Topolog, ca sursă de viaţă și coloană vertebrală a văii. 

CASELE ALBASTRE 


D 


Așezare: comuna Tigveni, sat Tigveni 

Așezare faţă de râul Topolog: 230 m, malul drept 
An construire: aproximativ 1920 

Clădită de: Niţă Manga 

Locuită în prezent: da 

Starea generală a clădirii: bună 


Aşezarea 


Gospodăria se află în satul Tigveni, comuna Tigveni, pe o uliţă ce se înfundă în 
apropierea văii râului. Prin faţa curţii trece un afluent al Topologului, iar prin 
spatele casei, la nici măcar 300 m, trece râul Topolog. Terenul curții este în 
pantă ascendentă, aspect care a influenţat în mod vizibil poziţionarea clădirilor 
în gospodărie. 


Gospodăria 


În curte se găsesc două case de locuit (cea mare, amplasată paralel cu ulița și cea 
mică dispusă, în lungul curţii). Ambele case sunt folosite concomitent de către 
doamna Manga. 

Cele două case au fost construite de către Niţă Manga pentru familia sa. Cei doi 
au avut un fiu care, după ce s-a însurat, a continuat să locuiască împreună cu soţia 
alături de părinţii săi, în aceeași curte, în casa cea mică. 

Când a apărut primul copil al familiei nou-formate, povesteşte doamna, 
cei bătrâni (părinţii soţului) au lăsat casa cea mare tinerilor și s-au mutat în cealaltă. 
Socrii au decis să mai adauge o cameră la casa cea mică, în ideea că vor urma și alţi 
copii. Pe lângă această completare au fost construite încă o bucătărie de vară, care 
să deservească familia nou formată, precum și alte anexe necesare în gospodărie. 

În bătătură mai există un grajd de animale, folosit pentru găini, un coteţ 
pentru porci, un fânar şi o magazie de lemne, pe lângă alte mici construcţii din 
lemn. În curte, chiar la intrare, exista şi o fântână. În prezent moștenitorii mai au 
doar câteva găini. Anexele sunt dublate, cu excepţia fânarului, ilustrând locuirea 
în paralel a celor două familii. 


Grădina casei 


În spatele celor două case începe grădina, care se întinde către valea râului. Este 
destinată culturilor de porumb. În lateralul casei mari, în partea stângă, se află 
o mică grădina de legume și flori. Chiar în faţa casei mari este o mică grădină cu 
trandafiri, împrejmuită de un gard decupat, din tablă ştanţată. Grădinile de legume 
şi cereale sunt delimitate şi ele de garduri și porţi improvizate din lemn și sârmă. 


Casa 


Deşi retrase de la uliţă, cele două case din gospodărie se remarcă de la distanţă 
prin culoarea vibrantă, elementele decorative ale fațadelor, frumos armonizate în 
peisaj, precum şi printr-o volumetrie specifică. 

Prima casă, cea mică, este poziționată paralel cu terenul și orientată sud-vest, 
cu latura principală către curte. Accesul în casă se face pe o scară cu trepte din 
piatră, adosată unui soclu tot din piatră. Casa are o prispa cu stâlpi și podea din 
lemn și pereţi portanţi din bârne de lemn chertate, îmbrăcaţi în cercuială și finisaţi 
cu tencuială de pământ, văruită în albastru. Panta accentuată a terenului a permis 
construirea unui beci, cu accesul orientat către intrarea în curte. Beciul este realizat 

Doamna Manga așteaptă în portiţa de acces 
de lângă fântână, în curte. Această a doua 
ântână, nu a fost mereu în curtea lor, ci era 
ăcută pentru toate familiile din zonă. Acum 
o împarte numai cu vecina din dreapta, căci 
mai există o fântână în uliţă. 


La capătul unui drumeag retras, aparent, se 
vede doar o gospodărie cu două case albas- 


re. La o mai atentă analiză însă, se poate 
observa că sunt de fapt două gospodării în 
aceeași curte. 


Doamna care locuiește în prezent aici povest- 
ește cum s-a mutat în casă, odată ce s-a 
măritat cu soţul, ai cărui părinţi o și constru- 
iseră. „Nunta s-a ţinut chiar în poiana din faţa 
gospodăriei, cu obiceiuri care se respectau 
la vremea respectivă(„prosopul'ș.a.). 


Detaliile de la streașina casei mari surprind 


prin complexitate. Sunt elemente ornamen- 
tale pe care le-am mai întâlnit pe vale, însă 
niciodată vopsite albastru. Doamna Manga 
lămurește amuzată: „Astea nu erau așa de 
la început, dar am vrut să avem o casă după 


moda vremii, așa că am vândut butoaiele de 


stejar ca să pot să chem meșterii, să intrăm 
și noi în rândul lumii. Ce s-a mai supărat 
socru-miu când o aflat...! 


Cu mândrie (pentru spiritul ei de bun 
gospodar) și cu necaz (pentru rezultat) 
povestește și că a plătit recent un meșter 
ca să reînnoiască vopseaua albastră a ex- 
terioarelor, dar acesta s-a grăbit și nu a 
dat atenţie tuturor detaliilor, așa cum și-ar 
fi dorit. 


Odată cu apariţia primului copil în tânăra 
familie, socrii au decis să mai adauge o 

din zidărie de piatră, iar în peretele din partea stânga intrării are o gură de aerisire. 
Casa are două încăperi mici, legate printr-o sală deschisă. Tot din sală se face și 
accesul către pod. Aceasta este tencuită cu lut și văruită în albastru, ca și exteriorul 
casei. Între cele două camere există o mică ușa din lemn, cu o înălțime de 1,s m. 
Camera cea mică are o ferestruică ce dă către curtea vecină. 

În mod vizibil mai modest decorată, prispa și streașina casei sunt vopsite 
albastru. Parapetul prispei este decorat cu același model ca și a doua casă din 
gospodărie, iar balustrada are console pe capete, ce susţin o poliţă din scândură de 
lemn, pentru flori. 

Casa cea mare este orientată cu latura principală către curte și uliţă. Ca și 
vecina ei mai mică, are un soclu înalt din piatră de râu, iar treptele sunt poziţionate 
pe două laterale ale casei: pe latura sudică, către bucătăria de vară și pe latura 
nordică, către casa cea mică. Pereţii casei sunt compuși din bârne de lemn chertate 
şi cercuială de lemn cu lut și var. 

Sala deschisă a casei este decorată cu o frumoasă ornamentaţie traforată din 
lemn, atât la baza streșinii și a frontonului, cât și pe linia stâlpilor de susținere. 
Prispa generoasă, cu privire către uliţă, este prevăzută cu portiţe de lemn pe 
ambele laterale cu trepte. Parapetul prispei, împreună cu cele două portiţe, sunt 
atent alcătuite din șipci de lemn, vopsite în albastru. Ca şi în cazul casei mici, 
accesul către pod se face tot din sală. Sobele din încăperi sunt realizate din cahle de 
teracotă smălțuite. 


Schimbări 


Ambele case din incintă au fost în mod constant modificate, odată cu evenimentele 
ce au schimbat modul de viaţă al familiei extinse. Prima modificare majoră a fost 
alipirea unei camere la casa cea mică, incluzând și completarea acoperișului, ce a 
dat forma neobişnuită, pe care o vedem astăzi. 

Această extindere a fost urmată de schimbarea învelitorii, iniţial realizate din 
şiţă. Aceasta a fost înlocuită cu tablă, deoarece nu s-au mai găsit meșteri care să 
repare şi să completeze acoperișul existent. Unghiurile aproximative și alipirea 
stângace a volumului nou adăugat au creat o armonie neașteptată în raport cu 
ansamblul general, ușor strâmb al casei. 

A urmat, „după moda vremii”, modificarea prispei de lemn de la casa cea 
mare și împodobirea cu brâuri și ciucuri de lemn a streşinii. Ultima modificare 
semnificativă adusă casei a fost alipirea unei bucătării de iarnă în spatele casei mari, 
odată cu nașterea ultimului nepot al doamnei Manga, pentru a facilita prepararea 
hranei în timpul iernii. 


Casele albastre 


încăpere la casă, crezând că vor urma mai 
mulţi copii. Rezultatul acestei modificări 
surprinde atât prin armonia proporțiilor 
dobândite de noul ansamblu, cât și prin 
soluţiile geometrice neașteptate de îmbina- 
re, care dau un farmec aparte micii case. 


Privind în jur, se observă dinamica multitu- 
dinii de construcţii din bătătură. Deși curtea 
pare mare, nu e niciun loc mai tihnit în care 
să te așezi. 

Anexele sunt în starea lor originară, cu mici 
reparaţii improvizate. Doamna mărturisește 
dificultăţile pe care le-a întâmpinat pentru a 
repara tencuiala de chirpici a fațadei: „am în- 
ceputsăfolosescbucăţile sparte de cărămidă 
ca să fac lutul să stea." 


Spre finalul vizitei își amintește cu nostalgie 
de cazanul mare de ţuică. 


„Femeie, eu dacă mor, tu cazanul să-l vinzi. 
Că, zice, dacă ţii cazanul, vine ţi-l fură cineva 
și mori imediat. El a vrut să mai trăiesc eu 
râde). [...] Am zis la vreo doi-trei, auvenit de 
s-au încăierat pe el." 


Cazanul era lucrat de căldărari cu materialul 
clientului - cupru. Se obișnuia ca execuţia să 


ie făcută pe loc: căldărarul venea și se muta 
în curte cu cortul trei zile și trei nopţi și lucra 


a el până îl termina. Unii plăteau în piei de 
capră, de oaie, în găini sau curcani. 

SECȚIUNE 

CASĂ LA ȘOSEA, ÎN TIGVENI 


a 
a 


Așezare: comuna Tigveni, sat Tigveni 
Așezare faţă de râul Topolog: 500m, malul stâng 
An construire: 1939 


Clădită de: proiect-tip, la iniţiativa ministrului Gabriel Marinescu, cu grija lui lon și a Mariei lonescu (proprietari teren) 


Locuită în prezent: da 
Starea generală a clădirii: bună 


Aşezarea 


Casa este situată la șosea, în centrul satului Tigveni, comuna Tigveni, pe partea 
stângă a văii Topologului, la o distanţă de 480 de metri faţă de râu. Către spatele de 
lot, la miazăzi, se întind terenuri arabile, traversate la mai puţin de o sută de metri 
faţă de casă de lunca unui mic pârâu ce se varsă în Topolog. Dincolo de terenurile 
agricole urmează pădure, până la satul Alunișu și dincolo de el. 


Gospodăria 


Gospodăria este organizată în anfiladă și adună, pornind de la drum către spatele 
de lot: grădina principală, cu casa de zid şi o mică afumătoare din lemn; grădina 
de animale, cu un hambar cu grajd și alte două anexe mai mici; în fine, grădina de 
culturi, care se întinde până la zăvoiul pârâului. Hambarul din spate, de dată mai 
recentă, este o clădire de zid acoperită cu șarpantă de lemn și învelitoare de ţiglă 
ceramică, similară ca dimensiuni și patină celei care acoperă locuinţa, lucru care 
evidenţiază statutul proprietarilor și bunăstarea (ţigla ceramică este un material 
utilizat în zonă mai mult la învelitorile clădirilor de locuit și mai puţin la anexele 
din gospodărie). 

Gardul de a șosea este din uluci de lemn, pe soclu scund cu stâlpișori de beton. 
Poarta este metalică, cu bază din tablă profilată plină şi şipci metalice deasupra, 
fiind probabil o intervenţie ulterioară. Are o poartă mică pentru acces pietonal, 
în stânga, şi o poartă mai mare, în două canate egale, pentru acces auto. Banca de la 
poartă - loc de stat la drum, specific lumii sătești și semn al coeziunii sociale - lipseşte. 


Grădina casei 


Casa e înconjurată de grădină, în straturi. Este așezată cu latura scurtă la drum. 
Cum intri în curte, pe stânga, te însoţeşte de-a lungul casei un gard scund de uluci, 
cu viţă de vie deasupra, dincolo de care, printre frunze și ciorchini de struguri, se 
întrezărește casa. 

Acest gard împarte curtea principală în mai multe grădini: la dreapta, bătătura 
presărată cu pietriș mărunt și spărtură de piatră, în care un pom fructifer face 
umbră vara; la stânga, într-o teșitură a gardului, o portiţă de lemn așezată pieptiş, 
cât să dai în ea, te duce la curtea de acces în casă; din această curte, o altă portiţă 
face trecerea către o mică grădină de flori, așezată între casă și drum și cu o mică 
alee pe întreaga lungime a casei, până în spate, de-a lungul gardului cu vecinii 
din stânga. La dreapta bătăturii, dincolo de un gard scund și cu portiţă de trecere, 
grădina vecină completează vizual verdele. Terenul vecin și casa aparţin tot familiei. 


Casa 


De la şosea percepi o volumetrie atent proporţionată, în care corpul odăii bune 
avansează către drum și este teşit la colțuri - gest atipic arhitecturii locului, ce 
denotă o gândire prealabilă a casei şi face trimitere la proiectul predefinit, utilizat 
în procesul de modernizare a satului iniţiat de Gabriel Marinescu. Îţi atrage 

atenţia albul zidului, pe care tencuiala decorativă gri de deasupra ferestrelor 
îmbogățește din punct de vedere expresiv casa, amintind poate, în mod simplificat, 
de ancadramentele prezente, în general, în arhitectura cultă. 

Casa este așezată în lungul curţii, cu latura scurtă spre drum și retrasă față de 
acesta. Este ridicată de la nivelul terenului, înălţimea soclului putând acomoda 
trei trepte. Iniţial, casa era alcătuită din trei camere, așezate în anfiladă și cu acces 
independent, de pe prispă: odaia cea bună spre drum, o cameră de locuit la mijloc 
şi o tindă, utilizată iniţial ca bucătărie. Prispa este de zid, cu parapet plin, coloane 
şi două portiţe de lemn: una către drum, pentru accesul principal, și una către 
spatele curţii, pentru uz gospodăresc. În spatele vechii bucătării, un mic spațiu 
de depozitare, cu fereastră către camera de locuit și cu acces iniţial din exterior, 
de pe faţada din spate, completa geometria casei. Nevoi funcţionale au făcut ca în 
anii '70 casa să fie extinsă cu încă o cameră, generoasă, aşezată către spatele lotului 
şi care azi adăpostește bucătăria. 

Accesul principal al casei este prin vechea bucătărie și, din ea, o altă ușă dă în 
camera de locuit. Accesul în pod se face printr-o mică trapă în tavanul pridvorului, 
cu ajutorul unei scări de lemn, proptite de zid. 

Casa are soclul proeminent, tencuit gri cu mortar de ciment şi pereții 
văruiţi alb. Pe alocuri iese la iveală stratul de văruială mai vechi, albăstrui de la 
scrobeala utilizată pe vremuri pentru pereţi. Golurile de uși sunt tratate simplu, 
fără ancadramente, iar ferestrele sunt prevăzute cu solbanc proeminent de zid 
şi decorație din tencuială gri la partea superioară, imitând un lintou de piatră. 
Pridvorul este în întregime alb, fără glaf peste parapetul de zid, și pune în valoare 
viţa de vie, care filtrează lumina. Sub sageacul scurt din scânduri ordonate și cu 
pazie ondulată, o cornișă discretă din tencuială completează faţada. Învelitoarea 
este din ţiglă ceramică portocalie. 


Schimbări 


Modificările din anii '70 au constat în completarea șirului de spaţii, către spatele 
grădinii, cu încă o cameră generoasă, de plan pătrat, pe întreaga lăţime și înălțime 
a casei şi perfect înglobată în volumetria iniţială. În acest spaţiu funcţionează 
astăzi bucătăria. Acoperișul în șarpantă a fost prelungit cu aceeași logică şi pe 
această zonă. Învelitoarea din ţiglă ceramică, de aceleași dimensiuni și cu aceeași 
patină pe întreg acoperișul (atât al locuinţei, cât și al hambarului din grădina din 
spate), este un indiciu că adiţia bucătăriei a determinat un proces de îmbunătăţiri 
generale în întreaga gospodărie. În faţa noii camere şi în completarea pridvorului, 
o aplecătoare metalică face corp distinct, atât prin geometrie, cât şi prin material. 


Casă la șosea, în Tigveni 


cu copilul care avea să fie Elena(actuala pro- 
prietară) și responsabilă cu administrarea 
bunurilor familiei, în condiţiile schimbărilo 
din sat. 


Casa veche a loneştilor se afla pe traseu 
șoselei actuale. În urma unui proces de ce- 
dare de terenuri, casele afectate de proce- 


sul de sistematizare vor fi refăcute pe noi 


poziţii. S-au ridicat șase case tip, dintre care 
doar două mai păstrează din forma iniţială. 


Una dintre ele este casa studiată. 


Fostă profesoară de istorie și limba română, 
proprietara casei deplânge schimbările 
generale petrecute în viaţa satului. În par- 


ticular, înstrăinarea pământului și retrasarea 


limitelor de proprietate au venit cu schim- 


bări în utilizarea terenurilor şi au determinat 
dispariţia pârleazurilor și a portiţelor dintre 
grădinile oamenilor, semne de netăgăduit 
ale dispariţiei spiritului comunitar, care 
înainte ţinea legat satul. 

Pe Topolog în sus Casă la șosea, în Tigveni 

CASA CU TROIȚĂ 


Așezare: comuna Tigveni, sat Bălilești 

Așezare faţă de râul Topolog: 1,69 km, malul drept 

An construire: 1931 

Clădită de: lon și Alexandrina Anghelina 

Locuită în prezent: nu 

Starea generală a clădirii: stare de degradare avansată 


Aşezarea 


Casa părintească a familiei Anghelina se află în satul Bălilești, la întâlnirea a două 
fire de apă: cel al Bădislavei, cu albia alăturată drumului pe care îl însoțește spre 
vale, și un pârâu care mărginește curtea în lungul ei, pe latura de sud. 

Deşi acum pârâul este secat pe timpul verilor, apa curgea pe când era locuită 
curtea. Doamna Anghelina povestește cum, în copilăria sa, șuvoaie bogate veneau 
adesea de la deal. 


Gospodăria 


Intrarea în gospodărie se face dintr-un tăpșan îngust și adânc, alipit drumului, și 
este anunţată succesiv mai întâi de fântână, apoi de troiță, urmate de porţile mari, 
retrase discret de la drum. Aspectul simplu al porţilor și vegetaţia umbroasă nu 
trădează existenţa casei îndărătul lor. Pentru a ajunge în bătătură, se trece printr-o 
curte în pantă, de formă alungită și uşor evazată. Prin forma și succesiunea lor 
aproape scenografică, cele două spaţii de primire par a fi menite să treacă vizitatorul 
din lumea aridă și expusă a drumului într-un loc conţinut și protejat, din care abia 
se ghicește un „dincolo”. Un desiș de salcâmi înalţi mărginește acum gospodăria, 
ocupând mai ales malurile pârâului de pe latura sudică. Fără a avea o suprafaţă 
întinsă, vegetaţia abundentă estompează limitele gospodăriei şi suspendă parcă 
vizitatorul în loc şi în timp. 

După porţile de intrare în gospodărie, pe partea stângă, se află fânarul. Mai 
sus, curtea se lărgește și, în buzunarul din stânga, în luminișul creat în mijlocul 
salcâmilor, stă casa. În lipsa paşilor celor ce au locuit aici, curtea este acum ocupată 
de iarbă bogată, cosită vara pentru a împiedica natura să învăluie casa în întregime. 
Bătătura era delimitată în capăt de șopron și bucătărie. Din anexă nu se mai 
păstrează decât bucătăria din bârne groase. Pe vremuri, şopronul avea un grajd 
pentru vaci, magazie și atelierul de tâmplărie al domnului Anghelina. În pod se 
ţinea fânul. 

Curtea animalelor (porci și găini) era organizată în lungul pârâului. Tot acolo 
erau înșiraţi și stupii albinelor. 

Casa a fost construită de domnul Anghelina, încă dinainte de a se însura. 
Gospodăria aparţinea părinţilor săi, iar casa acestora era așezată în apropiere, la 
vest de cea actuală și privind către ea. După câţiva ani de convieţuire, bătrânii au 
clădit o nouă casă mai sus, spre deal, iar curtea a rămas tinerilor. 


Grădina casei 


Nucleul gospodăriei este înconjurat la est și la nord de grădini mari, cultivate 
cu legume și porumb. În zona din față a casei a existat o grădină de zarzavaturi, 
astăzi dispărută, care continua de-a lungul apei curtea păsărilor. Un gard scund 
proteja grădina de flori din faţa casei de păsările ce umblau liber prin ogradă. Din 
această grădină se mai păstrează azi viţa de vie care ascunde parţial casa. 

Casa 


Prin simplitatea și delicateţea ei, dar și prin așezare, casa dă sens locului. Acest petec 
de pământ, pe care îl poţi resimţi ca pe o evadare din lume, este perceput astfel ca 
urmare a prezenţei casei. Conştientizarea faptului că locul lipsit de casă pierde ceva 
fundamental din esenţa sa, este semnul unei arhitecturi care și-a împlinit menirea. 

Cele două odăi ale casei sunt orientate către sud și au accesul din prispa cu 
foişor. Deşi este înconjurată de vegetaţie înaltă, prispa este inundată de soare. 
Pe timpul verii, cei ai casei dormeau aici, feriți de ploaie. Uneori fânul din podul 
magazii servea drept pat. Iarna cei șapte membri ai familiei dormeau în odaia 
dinspre est, unde patru blăni de lemn formau locul de odihnă. Paturile, încă 
prezente în casă, au fost făcute de domnul Anghelina mai târziu. 

De pe prispă, printr-o trapă, se face accesul în pod. Pentru a proteja peretele 
casei de urmele lăsate de scară, în tencuială s-a încastrato scândura delemn înrămată. 
În podeaua prispei, printr-o trapă, se deschide un spaţiu de mici dimensiuni, unde 
pe vremuri se ascundea damigeana de ţuică de o eventuală privire iscoditoare a 
autorităţilor. Intrarea pe prispă se face pe latura de est printr-o portiţă şi este 
marcată cu o lespede mare, cu rol de treaptă. 

Accesul în beciul semi-îngropat se face pe latura vestică, coborând un prag 
înalt. Acesta este clădit în întregime din bolovani de râu cu mortar pe bază de 
nisip şi var. 

Structura pereţilor casei este din bârne de lemn, susținute, pe capete sau 
în preajma golurilor, de stâlpi masivi. Similar, tălpile casei şi cosoroabele sunt 
mai masive decât bârnele din alcătuirea peretelui. Acest fapt constructiv este 
evidenţiat prin separarea zonelor tencuite ale fațadelor în două planuri: unul 
general, mai retras, și o fâșie perimetrală mai pronunţată prin care este marcată 
poziţia elementelor structurale masive (talpa nu a fost acoperită de cercuială și 
tencuială). Stâlpii de colț se remarcă printr-o decorație ovală alungită, ce trimite 
la textura canelată a pilaștrilor. Acest motiv ornamental se regăsește, cu diferite 
variaţii, în decorația caselor vechi din zona cartată. Tăbliile ușilor reiau motivul 
suprafeţei canelate. 

Pazia este decorată cu un motiv repetitiv traforat, ce pare să aibă o anumită 
înrudire cu simbolul infinitului. Același simbol, de data aceasta oglindit biaxial, 
decorează elementul de la partea superioară a prispei, pe linia grinzilor. Motivul 
apare şi în traforul frontonului, însoţit de alte forme ornamentale și de inițialele 
lui Ion I. Anghelina și anul construcţiei casei - 1931. 

Imaginea caracteristică a casei este dată de ritmul scândurilor verticale ce compun 
pălimarul, dublat de ritmul şipcilor fine care închid rosturile. Cei patru stâlpi ai 
cerdacului sunt evidenţiaţi prin consolete traforate. 

O parte din ferestrele laterale sunt decorate cu profile din lemn aplicate pe 
sticlă, în formă de arce trilobate. Este posibil ca acest element decorativ aplicat 
să fi existat pe toate ferestrele casei. În arhitectura de zidărie din cărămidă de mai 
târziu, forma de arc trilobat devine o temă recurentă în configurarea golurilor sau 
a arcelor prispei, fiind în prezent unul dintre elementele emblematice ale văii. 


Schimbări 


Cu excepţia urmelor introducerii curentului electric în casă şi reînnoirea firească 
a pieselor de mobilier, nu se remarcă alte schimbări recente care să altereze 
autenticitatea acesteia. Principalele schimbări s-au petrecut la nivelul gospo- 
dăriei și ţin de degradarea anexelor și a împrejmuirilor și de dispariţia treptată 
urmelor locuirii. 

Așezare: comuna Tigveni, sat Bălilești 

Așezare faţă de râul Topolog: 1,97 km, malul drept 
An construire: 1920 

Clădită de: Nicolae Diaconu 

Locuită în prezent: nu 

Starea generală a clădirii: stare de degradare medie 


Aşezarea 


Pârâul Bădislava, afluent de dreapta al Topologului, taie între dealuri o vale 
adâncă şi bine conturată. În lungul văii se înșiruie sate puţin dense, dezvoltate 
liniar, unde casele se așază în cea mai mare parte pe malul stâng al apei, iar 
grădinile lungi cu livezi şi fânețe, urcă pe dealul ce îi separă de partea superioară a 
văii Topologului. 

Gospodăria se află în satul Bălilești, așezată și ea în apropierea râului și 
învecinată cu biserica din sat. De la drumul ce însoțește râul, curtea urcă lin 
în prima parte, ca de la jumătate panta să devină mai accentuată. Un drum de 
pământ, acum năpădit de vegetaţie, separă curtea de vecinii de la N-v și se pierde în 
deal, unde o fâşie îngustă de pădure mărginește grădina. 


Gospodăria 


Gospodăria este compusă din două fâșii alăturate, orientate NE-sv. O primă fâșie 
de grădină se interpune între biserică și bătătură. Cea de-a doua, mai îngustă și mai 
lungă, se împarte în patru secvenţe: o primă zonă de anexe (magazie, bucătărie şi 
coteţe pentru păsări şi porc), o a doua zonă compusă din cele două case construite 
în etape diferite, cea de-a treia în care se află pătulul si grajdul și ultima, un petec 
de grădină. În preajma casei se află o odaie cu rol de bucătărie. 

Coteţul păsărilor şi pătulul, cele mai vechi dintre anexe, au trecut și ele prin 
numeroase modificări și adăugiri, care le-au alterat structura iniţială. Cercetate 
mai de aproape, aceste anexe ne dezvăluie însă fragmente ale unei structuri iniţiale 
care impresionează prin robusteţe, frumuseţea elementelor portante din lemn și 
ingeniozitatea detaliilor. Structura, atât verticală cât și orizontală, este croită din 
trunchiuri groase, cioplite la bardă. Elementele structurale își păstrează masivitatea 
unde descărcarea eforturilor o cere, însă devin zvelte acolo unde masa nu este 
necesară și își modelează forma pentru a se susţine reciproc. Ochiul contemporan, 
obişnuit cu secțiunile standardizate ale pieselor de lemn și cu ritmul lor riguros, va 
remarca aerul sculptural al acestei structuri, în care poţi încă recompune mental 
integritatea copacilor. 

Atât relieful, cât și suprafaţa extinsă a curţii au permis o așezare laxă a 
construcţiilor. Spaţiul dintre ele este larg și imprecis conturat. Bătătura nu 
formează locuri clar delimitate destinate anumitor activităţi exterioare. Este 
posibil ca o parte dintre aceste activităţi să fi avut loc în zona mai plată din preajma 
bucătăriei surpate sau să se fi reașezat, în funcţie de nevoie. 


Grădina casei 


Cele două grădini cultivate se află în spatele şi în lateralul caselor și sunt împrejmuite 
cu gard și poartă. Această separare între nucleul gospodăriei și grădini, specifică 
zonei, face să se citească cu greu apartenenţa grădinilor și limitele clare ale unei 
proprietăţi. Pe lângă imbricarea curților, relieful estompează și mai mult graniţele, 
sporind farmecul acestei locuiri întrețesute. 

Casa 


Așezată pe o zonă mai înălţată a curţii și nesupusă ordinii date de linia drumului, 
casa este orientată către sud într-o aliniere care miră prin exactitate. Soclul înalt 
se adânceşte în panta dealului și amplifică statura casei și privirea ascendentă către 
punctele de interes ale volumului: geamlâcul și frontonul traforat. 

Planimetria casei este tipică pentru arhitectura tradițională din perioada 
respectivă și se compune din două încăperi, fiecare cu acces din sala închisă. Sala 
îmbracă pe două laturi casa. Capetele sunt închise de dulapuri din scânduri de lemn 
ce par să facă corp comun cu geamlâcul. Pe faţada principală, ușor excentric, se află 
foişorul. Împreună cu frontonul, acesta trasează un accent vertical al fațadei. 
Pe fronton stă scris anul (re)facerii: 1920, alături de iniţialele celui ce a clădit 
Casa: N.D. 

Sub cele două camere se află încăperea mare a beciului. Pe latura nordică acesta 
este îngropat în deal, iar pe cea sudică, unde cota terenului coboară iar zidăria de 
piatră este expusă, spaţiul de sub sală joacă rolul de tampon termic, ajutând la 
menţinerea unei temperaturi constante. La această configuraţie se adaugă zidurile 
masive din piatră de râu care sporesc la rândul lor izolarea termică. 

Corpul casei este construit pe structură de lemn. Cele patru colţuri ale 
volumului plin (format din cele două camere) sunt întărite de stâlpi masivi, ce 
se remarcă la exterior prin îngroșarea colţurilor. Similar, tălpile de peste temelie 
şi cosoroabele sunt mai masive decât grosimea peretelui. Degradările locale ale 
peretelui au dezvăluit o structură din bârne mai subţiri decât în cazul altor case 
studiate. Totuşi, îngroșarea peretelui se face prin adăugarea pe ambele feţe a câte 
două straturi de șipci bătute la unghiuri diferite, având spaţiul dintre ele umplut 
cu tencuială de pământ. Astfel, peretele ajunge la o grosime de 19 cm. Geamlâcul 
are o structură punctuală din stâlpi și grinzi de lemn și închiderea din tâmplării cu 
montanți și traverse fine. Deşi majoritatea ferestrelor ce compun geamlâcul sunt 
fixe, două ochiuri de geam sunt mobile, cu deschidere în două foi. Pălimarul şi 
grinda sălii sunt dublate către exterior de scânduri traforate ornamental. 

Acoperișul are structura de lemn și învelitoarea din ţigle ceramice. O 
particularitate a casei este rezolvarea streșinii cu înclinarea săgeacului la un unghi 
de aproximativ 450. Peste scândurile săgeacului finisajul iniţial a fost realizat similar 
tencuielii pereţilor: cercuială, tencuială de pământ amestecat cu var și văruită. În 
urma degradărilor ulterioare, pe două dintre laturi tencuiala a fost înlocuită cu 
panouri subţiri din PFL care nu par să fi trecut proba timpului. 


Schimbări 


Forma actuală a casei pare să se fi conturat într-o fază mai târzie. Nu știm dacă 
exista sau nu o prispă în forma sa originară, însă anumite detalii constructive ne 
sugerează că sala de acum este adăugată nucleului compus din cele două odăi. Un 
prim îndiciu îl constituie planul beciului compus din două spaţii independente: 
beciul propriu-zis și locul îngust de sub sală. Pe fațadele de nord și de est, la 
întâlnirea dintre sală și încăperi se pot observa discontinuități în ţeserea zidăriei 
de piatră la nivelul soclului, diferenţe de prelucrare a pietrelor, dar și prelungirea 
tălpilor de lemn de peste soclu și legarea cu scoabe a segmentului adăugat de talpa 
existentă. Cel mai probabil, la construirea sălii în forma sa actuală s-a intervenit 
şi asupra acoperișului pentru a proteja și noul spaţiu creat. Este posibil ca tot 
atunci să se fi făcut trecerea de la învelitoarea cu șiță la cea de ţiglă ceramică. Nu 
ştim cu precizie dacă anul traforat pe fronton — 1920, este cel al edificării sau al 
refacerii casei. 

Tencuielile, de asemenea, par să fi suferit reînnoiri: cea mai recentă, cea care 
acoperă zidăria soclului și treptele, este pe bază de ciment sclivisit și amprentat 
cu un model geometric des întâlnit pe vale (remarcat mai ales în cazul caselor 
construite după război). Este plauzibil să presupunem că soclul nu a fost tencuit 

anterior, așa cum este cazul majorităţii caselor vechi de aici. Tencuiala exterioară a 
pereţilor de lemn a rămas pe bază de pământ şi var (cu excepţia unor zone restrânse 
de reparaţii recente). Totuși, reproducerea în tencuială, pe colţurile casei, a unui 
desen de zidărie de cărămidă ne poate duce cu gândul la o reînnoire la nivel de 
imagine a materiei structurale odată cu schimbarea modei în privința materialelor 
de construcţie. 

Așezare: comuna Tigveni, sat Blaju 

Așezare faţă de râul Topolog: 2,7 km, malul stâng 
An construire: anii'40 (estimare) 

Clădită de: Petre Gorunescu 

Locuită în prezent: nu 

Starea generală a clădirii: stare de degradare medie 


Aşezarea 


Casa este situată în satul Blaju, comuna Tigveni, pe partea stângă a văii 
Topologului, la o distanţă de 2,7 kilometri de râu, pe un drumeag secundar ce 
leagă şoseaua Tigvenilor de Valea Danului și Curtea de Argeș. Gospodăria este a 
doua de la intrarea drumului în sat și se află pe partea dreaptă a acestuia. Curtea 
principală se desfășoară pe un teren cu pantă ușoară, grădina din spate coborând la 
vale, spre sud, cu pantă neregulată, preluând curbele de nivel ale dealului. 


Gospodăria 


Gospodăria este organizată pavilionar, în jurul curţii principale, și este alcătuită 
din casa cea nouă, de zid, o casa bătrânească, o mică bucătărie de vară și un coteţ 
pentru păsări, toate din lemn. În proximitatea bucătăriei dar dincolo de gard, în 
grădină, se află o mică anexă pentru adăpostirea animalelor de dimensiuni mici. 
Nu au fost identificate clădiri distincte pentru depozitarea grânelor sau a fânului. 

În imediata vecinătate a porţii de acces în bătătură, lângă casă și paralel cu 
ea, se află un mic ansamblu de mobilier realizat din beton, alcătuit dintr-o masă 
dreptunghiulară pe două picioare și două bănci lungi, tot pe câte două picioare. 
În capătul dinspre nord al mesei, un mic scaun pe un picior face loc unui potenţial 
mesean care stă cu spatele la drum și privește gospodăria cum se desfășoară, la 
vale. Mai în spate, lângă bucătărie, există încă o masă exterioară tot din beton dar 
mai mică, cu picior central şi suport vertical pentru bazin de apă, utilizat probabil 
pentru spălatul mâinilor. Blatul are forma unui octogon regulat (opţiune atipică 
pentru lumea satului, unde este utilizat mai degrabă dreptunghiul oarecare), iar 
piciorul are secțiune pătrată. 

O particularitate în organizarea gospodăriei o reprezintă relaţia gardului ce 
delimitează bătătura cu casa cea nouă. Aceasta din urmă are două accese, câte unul 
de fiecare parte a gardului, și este prinsă la mijloc, ca o mărgea, în gard. 

Poarta de la drum este din lemn, cu uluci cioplite cu model, și are alcătuirea 
obişnuită a porţilor țărănești: o poartă mică pentru acces pietonal, în dreapta, 
şi o poartă mai mare, în două canate egale, pentru căruţă. Ansamblul porţii este 
mărginit, pe ambele părţi, de două bănci de lemn așezate faţă în față, semn al unei 
vieţi comunitare active și, totodată, al unei ospitalităţi trecute. 


Grădina casei 


Curtea principală a casei, cu acces direct din drum, este nepietruită și invadată 
astăzi de vegetaţie, distingându-se cu greu de grădină. Ea strânge pe contur clădirile 
gospodăriei şi este înconjurată, pe toate cele trei laturi, de grădină. Necultivată, 
aceasta nu mai păstrează semnele micilor culturi specifice gospodăriilor sătești 
şi are mai degrabă aspectul unei livezi, prelungite cu pășuni. Prezenţa unui brad 
semeț la drum, lianele de viţă de vie și câţiva copaci fructiferi îţi rămân în memorie 
la plecare. 


90 


De casa învățătorului dai mergând la deal, 
pe un drumeag accidentat, de pământ aco- 
perit cu pietriș, care se strecoară printre 
pășuni, livezi și zăvoaie. El pornește din șo- 
seaua principală a văii, merge către miazăzi 
și urcă în deal. Risipit printre colinele care se 
adună între Tigveni și Curtea de Argeș, locul 
este unul izolat. La dreapta drumului, către 
sud, pe partea unde este așezată și casa, se 


PN 


întind către vale Tigvenii. Casa răsare dintre 


copacii din grădină și este a doua gospodărie 


ce-ţi apare în drum, cum intri în sat. Îţi reţine 


e 
atenţia prin albul simplu, dar elegant, al ten- 


cuielii, forma compactă, arcadele trilobate 


ale pridvorului și o frumoasă cornișă cu brâu 


compus din trei fire împletite, denticuli mici 
și mijloc vopsit galben. 


Poveștile sătenilor îl pomenesc pe învăţător 
cu un soi de nostalgie amestecată cu 


respect: le-a fost dascăl şi lor, dar și altor 


generaţii mai dinapoi. Azi casa școlii e pustie 
și neîngrijită. Și-a pierdut ferestrele. Nici 


asa învățătorului nu mai este locuită și 


Cc 
peste ea se vede că au trecut mulţi ani de 
singurătate. 


Petre Gorunescu, originar de pe Valea Vâlsanului 
și venetic în partea locului, a luat de soţie 
o fată din neamul cel mare al Doneștilor și 


și-a durat casa în Blaju, după război. Țineau 


o casă înstărită și au avut trei băieţi. Mai la 
deal, tot pe terenul lor și în dreptul primei 


răscruci, se afla odaia îngrijitorului. 


Casa 


Casa cea nouă este așezată la sud de drum, retrasă faţă de limita de proprietate. 
Se desfășoară pe un singur nivel, ridicat de la cota terenului printr-un soclu zidit 
cu rânduri succesive de bolovani de râu şi cărămidă plină şi are un plan în forma 
literei „L”. Acoperișul, cu șarpantă de lemn, are învelitoare de ţiglă. 

O particularitate a casei celei noi este accesul dublu. Dinspre bătătură, 
cu intrare din spate, de la miazăzi, o prispă de lemn tratată în limbajul caselor 
bătrânești, cu parapet din uluci cioplite şi portiţă de lemn, adăpostește un acces 
mai simplu. Din grădină, pe latura vestică a casei şi cu intrare dinspre drum, de la 
miazănoapte, un foișor de zid cu arcade trilobate adăpostește accesul nobil al casei. 
Particularitatea acestei intrări vine din faptul că poate fi privită totodată și ca o 
ieşire din casă, direct în grădină, sau ca un loc de zăbovit în lumina după-amiezii. 
Casa adăposteşte trei camere dintre care una, mai simplu amenajată, este accesibilă 
direct de afară, din prispa de lemn. Celelalte două, odăi mai bune și cu pereţii 
pictaţi, au acces indirect, prin intermediul unui hol care leagă totodată cele două 
intrări ale casei: prispa de lemn dinspre bătătura și foișorul de zid dinspre grădină. 
Sub camera de la miazăzi se află un beci cu bolțișoare de cărămidă pe grinzi masive 
de lemn, accesibil de pe latura sudică, unde terenul coboară în pantă și soclul este 
mai înalt. Din casă, cu intrare printr-o trapă în podeaua camerei de la prispă, se 
află un al doilea beci, de înălțime mai redusă. Sub prispa de lemn, printr-o portiţă 
aezată pe latura sudică, se adăposteau peste noapte găinile. 

Deşi nelocuită şi acaparată de viţa de vie, cu pereţi crăpaţi şi tâmplării pe 
alocuri lăsate, casa încă are soclul și învelitoarea în stare bună și ferestrele intacte. 
Decoraţiile elegante ale fațadelor (pilaştrii angajaţi, cornișa, ancadramentele și 
solbancurile), elementele de lemn atent crestate ale sageacului, soclul atent zidit 
cu rânduri succesive de cărămidă și piatră, precum și ușa de acces decorată cu 
elemente similare cornișei, sunt semnul unui meșter nu doar priceput, ci și al 
unui ochi educat şi atent la proporţii și detalii. Odăile cu pereţi vopsiți cu brâu 
şi ancadramente, pânzele simplu înflorate din ferestre, un cufăr cu chipul unei 
femei pictat în medalion, toate sunt semne ale unor mici gesturi sofisticate legate 
de nevoi cotidiene și ale interesului pentru frumos. 


Schimbări 


Cele șapte ancore metalice în „X”, din fier forjat, vizibile la baza cornișei nucleului 
principal al casei, par a fi semnul unui proces de consolidare survenit pe parcurs. 
Trei dintre ele ţin peretele de la drum (nord), două - peretele de la sud și alte 
două - peretele vestic. Din același proces ar putea face parte tirantul din platbandă 
ce ţine arcul în plin cîntru de deasupra accesului nobil din pridvor şi tiranţii din 
bara plină ce ţin arcele trilobate ale acestuia. 

Urmărind crăpăturile verticale ale fațadelor, apreciem că și cele două volume 
ale acceselor -prispa de lemn pe soclu de cărămidă plină și pridvorul de zid pe soclu 
de bolovani de râu, ar putea fi adiţii ulterioare momentului iniţial al zidirii casei. 
Ambele volume sunt desprinse de nucleul principal. Pridvorul de zid prezintă 
chiar deformări structurale, stâlpii de colț fiind rupţi și înclinați (dar încă pe 
poziţie), iar fisura verticală rezultată din tasare atinge lățimi de până la 10-1s cm 
la partea superioară. În plus, soclurile acestor două volume au o alcătuire diferită 
de cea a nucleului casei, atât în ceea ce priveşte materialul (doar cărămidă, respectiv 
doar bolovani de râu), cât şi în ceea ce priveşte modul de ţesere. Un alt semn al 
schimbărilor venite peste casă de-a lungul vremii este prezența decoraţiei de 
tencuială ce marchează cornişa doar pe două din cele trei laturi ale pridvorului. 

Învelitoarea este tratată unitar, cu ţiglă ceramică de același tip şi cu o patină 
uniformă, lucru care ne spune că eventualele schimbări volumetrice (dacă au existat) 
au avut drept consecinţă reabilitarea întregului acoperiș. 

Așezare: comuna Tigveni, sat Blaju 

Așezare faţă de râul Topolog: 3 km, malul stâng 
An construire: necunoscut 

Clădită de: necunoscut 

Locuită în prezent: nu 

Starea generală a clădirii: proastă 


Aşezarea 


Casa este situată pe malul stâng al râului Topolog, în satul Blaju, comuna Tigveni, 
pe un drum secundar cu puţine gospodării, care se înfundă către pădure. Casa este 
una dintre ultimele de pe acest drum retras, departe de centrul satului, într-un 
peisaj natural bogat în vegetaţie. Blaju este un sat atipic pentru Valea Topologului. 
El nu s-a format grupat pe vale de râu, ca celelalte așezări, ci s-a dezvoltat risipit, 
pe coame de deal. Aici a fost o zonă pomicolă extinsă, cu pășuni întinse pentru 
vite. Casele fiind răsfirate, sunt înconjurate de gospodării mari și terenuri agricole 
generoase. Izolarea satului de miezul văii și de drumurile mari de legătură cu orașele, 
imposibilitatea asigurării traiului din agricultură, la care se adaugă alunecările de 
teren din zonă au contribuit împreună la depopularea satului, cândva înfloritor. 
Bunăstarea de altădată se poate vedea în frumuseţea bisericii și în dimensiunea 
fostei şcoli. 


Gospodăria 


Gospodăria se află departe de râu, spre deal, iar terenul se întinde într-o zonă mai 
sălbatică. Din gospodărie se mai păstrează casa, un grajd cu fânar, o bucătărie de 
vară, un coteţ de porci și unul de păsări. Aceste construcţii creează, prin așezarea 
lor pe teren, o curte-incintă cu o latură deschisă către drum. Așa cum se întâmplă 
de cele mai multe ori, grajdul este mai mare decât casa. Este construit pe o structură 
de lemn cu două niveluri şi este capăt de perspectivă cum te uiţi dinspre drum spre 
gospodărie. Pe peretele exterior al grajdului se păstrează unelte de fierărie, probabil 
reminiscenţe ale unui atelier, ceea ce oferă indicii despre ocupaţia unuia dintre 
membrii familiei. 


Grădina casei 


Nu putem ști cum arăta grădina casei în vremurile când aceasta era folosită. Pentru 
că gospodăria nu mai este locuită în ziua de astăzi, gardul de uluci de lemn de 
la drum este parţial căzut, iar grădina este invadată de vegetaţie spontană, care îi 
conferă casei o atmosferă romantică. 


Casa 


Casa se află pe partea dreapta a curţii, orientată cu latura scurtă către drum și 
cu prispa către incinta curţii. Este formată din trei încăperi principale, o tindă, o 
prispă (sală), un beci şi un pod. Eleganţa și simplitatea volumului și a arhitecturii 
fațadelor te cuceresc din momentul în care urci pe drumul din sat. Faptul că este 
nelocuită o învăluie şi mai mult în mister și te face să te întrebi care e povestea ei. 
Din păcate informaţiile pe care le-am găsit pe teren sunt puţine; ne putem 
doar imagina istoria acestei gospodării. 

Volumul văruit în alb este compact, bine proporţionat, cu ferestre generoase 
şi cu o prispă pe latura dinspre curte, frumos ritmată de coloane masive și arce 
trilobate. Se observă două dimensiuni de arce trilobate, care sunt dispuse simetric 

Colonada  prispei este ordonată după 
principiul simetriei în ritm 2-1-1-2-2-1-1-2, cu 
coloane cilindrice, robuste și arce trilobate 
de două dimensiuni. Se remarcă faptul că la 
extremităţi și la arcul central coloanele sunt 
duble. Prin acest detaliu arhitectural, volu- 
mul pare să primească mai mult caracter și 


să ofere impresia de mai multă soliditate. 


obilierul este de culoare albastră, același 
albastru care este întâlnit la tâmplăria 
erestrelor și a ușii, ceea ce arată atenţia 
pentru detaliu și pentru coerenţa estetică a 


ntregii case. 


Pe Topolog în sus 


pe faţadă. În spatele acestor arce, se disting ferestrele mari, generoase și ușa de 
intrare în casă, și ea de dimensiuni mari. 

Pentru că este în stare de degradare, iar parte din tencuiala de var a început să 
cadă, se poate observa mai bine sistemul constructiv. Registrul inferior - soclul - 
este realizat din zidărie mixtă formată din rânduri succesive de piatră de râu şi de 
cărămidă, legate cu mortar de var, iar registrul superior este din cărămidă și stă 
pe o talpă de lemn. Accesul pe prispă se face printr-o scară din ciment (cel mai 
probabil adăugată ulterior) și o poartă joasă de lemn. 

Casa are un plan simetric și cuprinde o tindă la intrare, o încăpere în 
continuarea tindei și două camere dispuse simetric stânga-dreapta. Acestea din 
urmă sunt camere generoase, iar ferestrele mari care privesc către vest luminează 
plăcut spaţiul. Încăperea din continuarea tindei este considerabil mai mică faţă de 
acestea două și are o fereastră orientată către est. 

Accesul în beci se realizează din curte, printr-o ușă la nivelul soclului. Beciul 
se distinge prin detaliile de la nivelul pereţilor și tavanului: pereţii din zidărie de 
cărămidă au firide arcuite, iar tavanul este pe structură de lemn, cu bolți cilindrice 
de cărămidă. De asemenea, se observă un sistem de aerisire care pornește din beci 
şi însoţeşte hornul până în pod. 

Şarpanta este pe structură de lemn cu învelitoare de ţiglă. Accesul în pod se 
realizează printr-o trapă decupată în tavanul tencuit al prispei, la care se ajunge 
printr-o scară de lemn. 

Decoraţiile volumului sunt minimale și discrete. Se remarcă firidele cu romburi 
la parapetul prispei, brâul de sub cornișă și glafurile ferestrelor, toate realizate 
din cărămidă și tencuială văruită în alb. Albastrul patinat al elementelor de lemn 
(ferestre, uși, mobilier interior şi poartă acces prispă) oferă un accent de culoare în 
contrast cu albul pereţilor. 

Atât volumul casei şi materialele de construcţie, cât și detaliile beciului 
sau dimensiunea grajdului pun în evidență bunăstarea proprietarilor care au 
construit-o. Putem spune cu siguranţă că proprietarii iniţiali ai acestei gospodării 
au avut un statut deosebit în comunitate. 


Schimbări 


Modificări vizibile pot fi observate la nivelul prispei. Jumătate din pardoseala 
acesteia este realizată din dușumea de lemn, iar cealaltă jumătate a fost reparată 
ulterior cu o şapă de ciment. În partea cu duşumeaua de lemn (N) se găsește o trapă 
prin care se accesează sub-sala (spaţiul mic de sub prispă) unde se ţinea ascunsă, de 
obicei, damigeana de ţuică. Putem presupune, de asemenea, că scara de acces pe 
prispă a fost înlocuită la un moment dat cu una din beton. Buiandrugul de beton 
de deasupra accesului în beci este posibil să fie şi el o adiţie mai recentă. Este, de 
asemenea, vizibilă reparația la sageac, care a fost făcută cu un material diferit. 

CASA DE SUB SALCÂMI 


Așezare: comuna Tigveni, sat Bârseştii de Jos 
Așezare faţă de râul Topolog: 400m, malul stâng 

An construire: necunoscut 

Clădită de: necunoscut 

Locuită în prezent: nelocuită 

Starea generală a clădirii: stare de degradare avansată 


Aşezarea 


Casa este aşezată la o distanţă de șaizeci de metri faţă de șosea, sub nivelul acesteia, 
pe o uliţă de pământ cu pietriș, care se despică din drumul principal şi coboară 
pieziş, pierzându-se printre copaci. Este așezată la baza unui mic deal, fiind parţial 
încastrată în acesta şi este vizibilă de la șosea. În spate, pe vârful dealului, veghează 
discret biserica satului cu cele două turle octogonale, îmbrăcate în tablă zincată. 
Relaţia vizuală dintre cele două case, cea a omului, la vale, și cea a lui Dumnezeu, 
pe deal, se înscrie într-un firesc al imaginarului țărănesc. Odată ce le-ai perceput 
împreună, nu ţi le mai poţi închipui altminteri. Casa se află pe partea stângă a văii 
Topologului, la o distanţă de 400 de metri faţă de râu. 


Gospodăria 


În prim plan, la uliţă, gospodăria cuprinde bătătura, separată în prezent în două 
părţi: cea dinspre șosea, delimitată cu plasă de sârmă așezată între pari de lemn, 
este curtea casei cele noi, aflată în construcție; la vale, către râu, este curtea casei 
celei vechi. Aceasta din urmă este delimitată pe alocuri cu gard simplu, din uluci 
de brad. Portiţa pentru accesul oamenilor încă s-a păstrat, dar cea pentru căruţă a 
dispărut, fiind înlocuită temporar cu niște panouri din plasă de sârmă. În aceeași 
curte, la stânga casei vechi, se mai află o mică anexă cu o singură odaie, pe soclu de 
piatră și cu prispă de lemn, aflată în stare de degradare mai puţin avansată și încă 
utilizată. În plan secund, pe dealul din spatele casei, se întinde grădina de culturi. 


Grădina casei 


Neutilizată de multă vreme, bătătura și-a pierdut aleile, fiind în prezent acoperită 
cu iarbă crescută neregulat, printre bucăţile de pietriș și fragmentele de moloz din 
şantierul vecin. În curte nu există pomi fructiferi. Doar în spatele casei, pe deal, un 
mănunchi de salcâmi crescuţi în dezordine au acaparat casa veche, revărsându-se 
deasupra ei. 


Casa 


De a şosea, casa este o prezenţă inedită în peisaj. Soclul masiv de zid, cu arce în plin 
cintru şi văruit simplu, alb, atrage privirea trecătorului de pe drumul principal. 
Este un tip de casă singular pe vale, ce o plasează momentul construirii ei probabil 
înainte de Primul Război Mondial. 

Casa are un volum simplu și compact, ce porneşte de la un plan dreptunghiular, 
aşezat în lungul drumului, cu fața către miazăzi. Stă pe un soclu de piatră zidit cu 
mortar, la o înălțime de opt trepte faţă de teren. La drum are prispă de lemn pe 
toata faţada, cu portiţa de acces la capătul dinspre șosea și scară în prelungirea lui. 
Această dispunere a accesului eliberează fațada principală, particularizând-o şi 
înnobilând-o prin ritmurile care se suprapun, în registre. Primul registru, al 
arcadei, este simplu și frust alcătuit, din cinci arce în plin cintru. Fiecare este 
imperfect geometric și cel mijlociu are o înălţime uşor mai mare decât cele laterale, 


114 


înto 


eagoe așteaptă să 
ea anii au uitat să se 


ă semnele singurătă 
șarpanta a început să 


encuiala stă crăpată. 
ștergarele încă sunt pe 


pe pat și perdele cu ciu 


La câţ 


La poalele dealului bise 


iva pași, mai semeaţă și mai mare, stă 


icii, așezată în coas- 


a lui și năpădită de salcâmi, casa familiei 


ie desfăcută. Peste 
mai adune şi poar- 
ii. Șiţa s-a măcinat, 
se surpe înăuntru și 


În cele două mici odăi 


pereţi, pânze brodate 
curi la ferestre. 


ridicată casa cea nou 
Soclu 
cărămidă nouă și 
veche, cadre de beton 
țiglă metalică și șiță 


dialog mut. Accesul fro 


casei noi p 


promisă a 
afară, în v 


vechi, cu 


beci scund și cu arce 


povești 


vizibilă, legată de sat și 


Proprietarii actuali ai 


Peste drum, dincolo d 


al aceleiași bunăstări 
tocheat de uliţe 


nume: Valea Bucurii. 


pornește din șosea și 


continuă șerpuită prin 


pârâu până la vărsarea 


monolit de beton și soclu de piatră, 
encuială de pămân 


ivește cu îndrăzneală bunăs 
viitorului, venită de 
eme ce prispa de lemn a casei 
repte într-o parte și 


ncă neterminată. 


= 


ă, 


și stâlpișori de lemn, 


de brad stau într-un 


ntal și monumental a 


area 
undeva din 


portiţă, pe 
la drum, pare să ţină 


despre o viața așezată, simplă și pre- 


de loc. 


Poveștile nu are cine să le mai spună. 
ocului nu le mai știu. 


e șosea, ca un ecou 
dorite, un mănunchi 
poartă toate același 
Dincoace, ulița care 


trece prin faţa casei, 


tre livezi, zăvoaie cu 


uminișuri și poieniţe, însoţind albia unui mic 


acestuia în Topolog. 


Pe Topolog în sus 


marcând accesul în beci. Registrul următor, al parapetului de lemn ce mărginește 
prispa, e subtil ritmat de scândurile înșirate puţin strâmb, una după alta și, privit 
din uliţă, creează un dialog vizual susţinut cu ritmul ulucilor de la gardul curţii. Pe 
parapet sprijină cinci stâlpi de lemn, de secțiune pătrată. Cele patru travei pe care 
le definesc se suprapun peste cele cinci travee ale soclului, cu neglijenţa cochetă 
a structurii suple de lemn, care se sustrage regulilor implacabile ale structurilor 
perfect ordonate. În plan secund, cele două uși și cele două ferestre, dispuse 
simetric faţă de axul median al fațadei, își au ordinea lor, diferită de a întregului. 
Sub streaşină, o pazie înaltă din uluci dispuse vertical, închide șirul registrelor. 

Înşirate potolit, unul după altul, elementele ce compun aceste registre 
încifrează ritmuri diferite care, strânse laolaltă, dau seamă despre firescul vieţii. 
Deşi sunt imperfecte când le iei separat, capătă rost împreună. 

Învelitoarea este de șiță și închide marginea streşinii în ritm zimțat. Acoperișul 
este în patru ape, cu streașină îngustă. Casa are pereţi de pământ pe cercuială de 
lemn și este văruită alb. Adăposteşte două odăi de dimensiuni egale, fiecare cu 
câte o ușă şi o fereastră simetric așezate faţă de un ax median al fațadei. Sub casă, 
pe toată suprafaţa ei, se află un beci scund cu tavanul finisat cu tencuială de var și 
pământ, pe scândură de lemn. El este separat în două spaţii prin intermediul unui 
perete care corespunde, ca poziţie, celui de deasupra, din casă. 

În spate, în coasta dealului, o adiţie mai recentă (timnicul) adăposteşte o mică 
bucătărie de vară, lipită de casa cea veche și cu acces separat. Acoperișul înveleşte 
uniform volumul rezultat. Primul rând de șiță din spate aproape atinge pământul. 


Schimbări 


Cu excepţia micilor intervenţii cu rol de întreţinere, inevitabile în viaţa unei 
clădiri, volumul principal al casei pare a-și fi păstrat caracteristicile iniţiale. Singura 
modificare vizibilă şi importantă ţine de extinderea casei în spate. Volumul adosat, 
situat la o cotă superioară și parţial încastrat în deal, are soclu independent, din 
piatră de râu. La partea superioară nu depășește prelungirea planului înclinat ce 
acoperă casa veche, iar spaţiul interior rezultat este unul destul de scund. 

CASA CU ȘCOALĂ 


Așezare: comuna Cepari, sat Ceparii Pământeni 
Așezare faţă de râul Topolog: 250 m, malul stâng 
An construire: 1927 

Clădită de: loan și Maria Dumitrescu 

Locuită în prezent: da 

Starea generală a clădirii: foarte bună 


Aşezarea 


Casa este situată pe malul stâng al râului Topolog, în satul Ceparii Pământeni, 
comuna Cepari, la drumul principal, în centrul satului, vzs-4-vzs de primăria comunei. 


Gospodăria 


Aflată în proximitatea râului, gospodăria ocupă o zonă largă de luncă cu livezi. 
Este formată din trei case: o casă mai veche, cu an de construcţie necunoscut care 
este nelocuită, casa detaliată în continuare, ridicată de Ioan și Maria Dumitrescu 
şi care este locuită, și o casă mai recentă, și aceasta locuită de membrii ai familiei. 
Pe lângă acestea, gospodăria mai conţine un grajd cu fânar, coteţe de păsări și o 
fântână care se află lângă casă, la intrarea în curte. 

Casele și anexele sunt concentrate pe zona de teren dinspre? drumul principal, 
unde formează o curte, iar în spatele lor se întinde, cât vezi cu ochii, livada, amplasată 
pe o fâșie lungă de teren. Din poveștile proprietarilor gospodăria nu avea fântână 
proprie, aşa cum este astăzi, și că exista o fântână peste drum, folosită la comun cu 


alte gospodării. 
Grădina casei 


La drumul principal ești întâmpinat de o grădină cu vegetaţie bogată: cu flori, 
copaci, coacăze roșii și viță-de-vie. Accesul în curte se face pe o poartă metalică, iar 
apoi se pășește pe o alee betonată care te ghidează spre cele trei case. Ea șerpuieşte 
pe lângă fântână, se opreşte la casa construită de soţii Dumitrescu, iar apoi urcă 
ușor, pe terenul în pantă, până la casa veche și apoi până la casa cea mai nouă. 
Dincolo de construcţiile vizibile de la stradă, se află ascunsă livada - este o surpriză 
nebănuită din stradă, dar care încântă privirea. 


Casa 


Casa prezentată în acest album se află aproape de drumul principal, orientată cu 
latura scurtă către acesta și cu prispa către incinta curţii. Proprietarul ne-a povestit 
că meşterul care a ridicat casa se numea Gigă de la Poieni, cunoscut în zonă și 
pentru construcţia dispensarului și a primăriei din comuna Cepari. Casa este 
formată din două încăperi principale, o tindă, o prispă (sală), un beci și un pod. 
Prispa este prima care îţi atrage atenţia cum vii pe drum dinspre sud spre nord. 
Arcadele trilobate din zidărie şi coloanele cu decoraţii o disting în context. În 
plus, zidăria văruită în alb surprinde privirea în lumina soarelui de vară. Casa are 
două registre principale. Construcţia de zidărie stă pe un soclu înalt, cu textură 
puternică din piatră de râu, care contrastează cu albul varului de pe fațadele de la 
registrul superior. Accesul pe prispă se face prin șapte trepte încadrate de o arcadă 
de viţă de vie. Această scară are două parapete de zidărie cu goluri decorative. 
Casa are un plan simetric. Tinda este spaţiul central. Iar prispa se desfășoară 
pe întreaga lungime a laturii lungi dinspre curte, orientată către sud. Din prispă 
se intră în tindă printr-o ușă centrată pe faţadă, iar din tindă se distribuie accesul 

în cele două încăperi situate în stânga și dreapta acesteia. Încăperile sunt mari și 
înalte, iar mobilierul deosebit, cu influenţe urbane, reflectă faptul că această casă a 
aparţinut unor oameni cu statut deosebit în comunitate - în cazul acesta învăţători. 
Accesul în beci se realizează din curte, printr-o uşă amplasată la nivelul soclului, 
retrasă de la limita fațadei. 

Se remarcă decoraţiile la ancadramentele ferestrelor și brâul decorativ cu 
medalioane sub cornișă. Forma coloanei de la prispă este reluată ca motiv decorativ 
la ancadramentul ferestrelor de la stradă. Materialele de construcţie şi decoraţiile 
realizate din tencuială pun în valoare casa și arată statutul proprietarilor de atunci. 
După cel de-al Doilea Război Mondial, casa a găzduit o școală, iar între 1965 şi 1970 
o bibliotecă. 


Schimbări 


Prin comparaţie cu fotografia găsită în monografia comunei Cepari,! se poate 
observa că, la nivelul aspectului general, modificările aduse casei sunt minore. 
Înainte, întreaga construcție era văruită cu alb, inclusiv soclul, pe când astăzi, 
coloanele prispei sunt văruite cu gri, iar soclul este netencuit, lăsat cu piatra de râu 
expusă. De asemenea, proprietarii ne-au povestit că în anul 1992 pardoseala prispei a 
fost înlocuită cu terrazzo de ciment. 


Năstase, |. [., Stătică, |. E. 2008, Comuna Cepari, Judeţul Argeș: trepte în timp, Pitești 

Așezare: comuna Șulici, sat Șuici 

Așezare faţă de râul Topolog: 500 m, malul stâng 
An construire: 1938 

Clădită de: Gheorghe Frujină și Maria Frujină 
Locuită în prezent: da 

Starea generală a clădirii: medie 


Aşezarea 


Cum se urcă pe şoseaua principală, lăsând în urmă satul Rudeni, se intră în satul 
Şuici, din comuna cu același nume. A doua gospodărie pe dreapta este cea a 
familiei Frujină. Casa stă santinelă între cele două sate. Ea se situează într-o zonă 
depresionară a luncii, pe partea stângă a râului Topolog. 

Gospodăria, orientată SV-NE, perpendicular pe drumul mare al văii, este 
precedată la sud de gospodăria unui membru al familiei și de o zonă pomicolă 
extinsă. În colțul sudic al gospodăriei, primul vizibil de la stradă, se află o fântână 
cu troiță, acoperită de un foişor din lemn cu învelitoare de șiță și înconjurat de 
flori şi pomi fructiferi. 


Gospodăria 


Construită în anul 1938 de către Gheorghe și Maria Frujină, casa a avut rol dublu: 
locuinţă și oficiu poştal. Poşta deservea, la jumătatea secolului trecut, întregii 
regiuni a Loviştei, nu doar satului. Diriginte de poștă era Gheorghe Frujină, 
iar mai târziu fiul și nora i s-au alăturat în activitate. Așadar, deşi acum casa 
este dedicată în întregime locuirii, atât ea cât şi gospodăria în care se află poartă 
amprenta caracterului public al funcţiunii anterioare. 

Curtea, acum lungă şi îngustă, era iniţial mai mare. Din ea s-a separat în 
lungime terenul de la sud, pe care domnul Frujină a construit o a doua casă, 
pentru nepotul său. Făcând parte din aceeași familie, delimitările dintre cele două 
curţi nu sunt stricte, iar gardurile au deschideri și portiţe în mai multe locuri ale 
curţii. Casele împart fântâna din apropierea drumului, clădirea mare a fânarului, 
livada și grădinile mari. Odată cu trecerea timpului, familia a continuat extinderea 
gospodăriei pentru alți membri, construind o casa mare, cu etaj, cu structură din 
zidărie de cărămidă și planșee de beton armat (astăzi încă neterminată și nelocuită). 
Ea se află în spatele casei bătrânești. 


Grădina casei 


Casa se retrage de la drum, fiind precedată de o grădină de flori ce avea rol de curte 
de primire. Portiţa pentru public era așezată în axul ușii de intrare în vechea poştă. 
Accesul în curte al familiei se face pe o poartă separată. Trecând pe lângă casă, pe 
sub bolta de viţă de vie, se ajunge în bătătura mărginită de bucătăria de vară spre 
vest și corpul casei noi către nord. În ziua vizitei noastre, bătătura era animată: 
gazda a improvizat aici o vatră de foc, iar în ceaunul mare fierbea bulionul. 

În spatele bucătăriei se află curtea păsărilor şi un şopron cu grajd şi fânar. 
Acesta din urmă are un plan simetric: un spaţiu central, adăpost pentru atelaje, 
flancat de grajdul vitelor pe o parte și de coteţul porcilor pe alta. Frontonul bogat 
ornamentat al podului marchează axul central și locul de încărcare a fânului. 
Pe latura din dreapta, anexa se încheie cu un balcon. Şopronul, prin amploarea 
lui, închide vizual curtea către vest, iar în spatele lui se întinde o plantație lungă de 
pomi fructiferi şi terenul arabil. 

Numele Frujină este un nume cu rezonanţă în 


comunitatea 


șuiceană pentru două motive: 


a fost diriginte de poștă între anii 1934 și 


1972, casa lui gă 
perioadă de timp 
al unei monografi 
Șuici - Argeș. Ret 


În paginile mon 


culeasă de pe va 


râului Topolog și 


care ea o aduce. 


„Topolog cuapăli 


zduind instituţia pentru o 
și este, de asemenea, autor 
i a satului „Cartea comunei 
rospecție monografică”. 

ografiei găsim o baladă 
e, ce vorbește despre apa 
despre prosperitatea pe 


nă, 


Limpede și crista 
Tu de unde izvoră 


ină 


ști 


Toată calea o servești. 


De la Frunţi pân' la Cocoru, 


Tu adăpi 
Cu-apă rece de iz 
De sub mun 
Sălătrucu cu Văle 
Șuici, Cepari 
Au prin tine 


Mori și stâlpi 


întreg poporui, 


Vor, 


ți, de sub pridvor. 


nii 


și Rudenii, 
irigaţii, 
cu constelații. 


Din Tigveni la Bărsăști, 


Altceva ai 


Instalaţii cu 
Dă 
Ciofângeni și Poe 


Oameni 
Va 
Le zvântă grădinil 
Ei 

Și le ia din nou 


mulţi sun 


De se fac buca 


să găsești: 
urbină 
ătoare de lumină. 


nari, 
t grădinari, 


a când căldurile 


e, 


din tine le adapă 
a sapă, 
ele 


Cum nu mai sunt altele. 


Topolog, vale plăcută, 


Cu pomi buni și lu 


Pentru noi tu ești 
Ce menţii-ntreg p 


me multă, 
cu sporul 
oporul. 


Casa 


Una dintre puţinele case de pe vale cu tencuială închisă la culoare, casa dirigintelui 
de poştă mai atrage atenţia și prin prezența a două intrări dinspre stradă, cu două 
rânduri de trepte înalte. Fațada principală are, de asemenea, o alcătuire atipică, 
fiind aproape în întregime vitrată: două geamuri mari, arcuite, stau de o parte şi 
de alta a ușilor duble şi sunt separate de acestea prin stâlpi de lemn supli, mascaţi 
de profile decorative din ipsos. Intrarea în fosta încăpere a poștei, precedată de 
scări înalte, foarte late și amplasate central, dă senzaţia de mică instituţie și creează 
o anumită ambiguitate: o atmosferă primitoare din perspectiva vizitatorului şi de 
expunere din cea a locuitorului. Cea de-a doua intrare, dedicată camerei de locuit, 
este intermediată de o sală mică, deschisă, așezată în partea sud-estică. Decupajul 
umbrit al sălii, completat de portiţele de lemn traforat, creează un contrast plăcut 
cu faţada de la stradă și diferenţiază accesul familiei. 

O a treia intrare, mai modestă, dar poate cea mai utilizată, este pe latura sudică 
şi leagă bucătăria de iarnă a casei cu spaţiul bătăturii. În continuarea treptelor 
înalte de acces a fost construit un mic volum atașat casei, ce adăpostea cândva 
cotețul păsărilor. Această intervenţie atipică din beton ne trimite cu gândul la o 
cutumă locală larg răspândită, aceea de a utiliza spaţiul închis de sub prispă cu rol 
de coteţ pentru păsări. Terasa rezultată deasupra coteţului, expusă către soare, este 
utilizată ca loc de uscare a alimentelor sau ca platformă de lucru. Pe partea vestică 
a casei este intrarea în beci, acoperită cu o polată. Gârliciul este prevăzut cu trepte 
de coborâre cu parapeţi laterali, zidiți şi tencuiți. 

Cele două camere mari ale casei sunt completate de o mică bucătarie și de o 
cămară ce servea, pe vremuri, drept depozit pentru coletele intermediate de poștă. 
Pe exteriorul geamului cămării se păstrează încă un sistem simplu de încuiere a 
ferestrei iar între foile de geam sunt gratii groase de fier. După mutarea poștei 
în afara locuinţei, camera din față a revenit fiului și norei familiei, iar bătrânii au 
continuat să locuiască în cea de-a doua odaie. Planul casei este atipic atât prin 
relaţia dintre cele două încăperi, dintre acestea și extindere, cât și prin structura 
fațadei către stradă. 

Casa este aşezată pe o temelie înaltă de piatră. Fosta încăpere a poștei şi odaia 
de locuit au o structură din bârne de lemn și sunt finisate cu cercuială și tencuială. 
Bucătăria şi cămara, adăugate mai târziu, sunt clădite din zidărie de cărămidă plină 
tencuită. Beciul, cu ziduri din bolovani de râu, prezintă în preajma golurilor fâșii 
de zidărie de cărămidă plină. Planșeul peste beci este susținut de grinzi masive. 
Peste ele stă o podină din bârne cioplite la bardă, apoi o serie de grinzi mai fine 
şi, către interior, duşumeaua. Acoperișul are structură de lemn și învelitoarea 
din ţiglă ceramică. Podul este luminat prin două lucarne orientate spre sud-est. 
]gheaburile din tablă zincată sunt ornamentate la colțuri. 

Pe cele două faţade expuse către stradă întâlnim diferite ornamentații: din 
lemn traforat, la cornișă și la portiţele sălii, din ipsos, prefabricate şi aplicate pe 
conturul geamurilor, dar și din tencuială de var şi ciment a finisajul soclurilor, 
ancadramentelor şi medalioanelor cu bumb de sub ferestre. 

Arhitectura e completată de vegetaţia bogată - plante ornamentale la strada, 
viţa de vie ce creeaza o boltă umbrită pentru mașini și caruță dar și un spaţiu plăcut 
pentru evenimente cu masa întinsă. 


Schimbări 


La nivelul gospodăriei, o schimbare importantă o constituie divizarea acesteia în 
două. Nu avem informaţii despre cum era organizată gospodăria în forma ei extinsă, 
însă poziţia șopronului care ocupă și leagă ambele curţi ne oferă unele indicii. 
Odată cu mutarea poştei în centrul comunei, portiţa de acces către aceasta a 
fost anulată, gardul a fost schimbat iar, în timp, aleea a fost acaparată de iarbă. 

Ciuleandra din Bălcești 
cată la Murărești. 
ce vine-n calea ta 

Frujină C. Gheorghe, 1978, Cartea comunei 


Șu 
Pp 


ici - Argeș. Retrospecţie monografică, 
„38-39, exemplar dactilografiat al familiei. 

Pe Topolog în sus 


Curtea de intrare s-a transformat în grădiniţă de plante ornamentale (bujori, 
trandafiri, liliac, buxus și tuia). 

La nivelul casei, remarcăm extinderea nucleului inițial compus din cele două 
încăperi (spaţiul poştei şi odaia de locuit) cu o anexă similară timnicului, în care 
se află bucătăria şi cămara. Sub acestea se află beciul, probabil realizat în același 
moment. Această etapă distinctă este trădată de diferenţele structurale, de felul 
în care acoperișul extinderii se racordează cu cel preexistent și de ornamentaţia 
diferită a ancadramentului ferestrei de la bucătărie. După construirea casei 
celei noi în apropiere, fereastra dinspre nord a beciului a fost zidită, din pricina 
infilţratiilor provocate de apele pluviale care se acumulau în faţa ci. 

Detaliile prefabricate din ipsos ce compun ancadramentele și tencuiala cu 
strop de ciment sunt cel mai probabil intervenţii mai târzii, menite să reînnoiască 
la momentul respectiv aspectul casei conform modei momentului. 

Casa dirigintelui de poștă 


Pe Topolog în sus 


A Grădina cu flori 


1Casă 

Pe Topolog în sus 


PLAN PARTER 


1 Odaie (fosta încăpere a poștei) 


2 Sală 


3 Odaia de locuit 


4 Bucătăria de iarnă 


5 Cămară (anterior depozit al poștei) 

Pe Topolog în sus Casa dirigintelui de poștă 

Casa dirigintelui de poștă 


Pe Topolog în sus 

Pe Topolog în sus Casa dirigintelui de poștă 


FAȚADĂ SUD-EST 

Pe Topolog în sus Casa dirigintelui de poștă 

CASA DIN LIVADA BOIERULUI 

Așezare: comuna Șulici, sat Șuici 

Așezare faţă de râul Topolog: 370 m, malul stâng 
An construire: 1963 

Clădită de: Ilie Balotă 

Locuită în prezent: da 

Starea generală a clădirii: foarte bună 


Aşezarea 


Din centrul satului Șuici, pornind din șoseaua principală, urcă Valea Unghiului, 
drum de pământ croit de-a lungul pârâului cu același nume. Aici se află casa familiei 
Balotă (din neamul Baloteştilor), nu departe de răscrucea din inima satului. Mai 
departe, după un lung șir de gospodării, drumul se cufundă între dealuri și păduri, 
înainte dea ajunge în comuna învecinată, Cicănești, pe valea Argeşului. Acesta era, 
până nu demult, drum important de legătură între cele trei văi învecinate — valea 
Argeşului, a Topologului și a Oltului. Acum este parcurs ocazional de săteni sau de 
iubitorii de drumuri lipsite de ubicuul asfalt. 

Casa se află într-o succesiune de gospodării ample, aflate pe fostele pământuri 
ale boierului Șuiceanul!. Câteva dintre acestea au deschidere și către o a doua uliţă, 
cea care deservește zona pe care localnicii o numesc „satul nou”, o parcelare din 
ultimele decenii, compusă din curți înguste și lungi, atipice pentru zonă. Pe locul 
lor se află înainte terenul de fotbal al comunei. 


Gospodăria 


Casa se așază pe o zonă relativ plată, dar ridicată cu aproape doi metri faţă de cota 
drumului. De la drum, se trece peste podeţ și se urcă cele câteva trepte. Apoi o 
potecă însoţită de meri, tuia, buxus, magnolii și trandafiri conduce către intrarea 
principală a casei. Dar cum se obișnuiește, intrarea întrebuințată în mod curent 
nu este cea principală, ci una aflată pe latura estică a casei, unde există o curte 
încadrată de casă, atelier, bucătărie, magazie și garaj. În acest spaţiu clar delimitat 
se concentrează cea mai mare parte a activităţilor domestice. Din acest loc, care este 
inima gospodăriei, se ajunge lesne în curte animalelor, către povarnă, în grădina de 
flori, spre cea de legume sau în livada de meri, pruni şi cireşi. Această organizare a 
casei și a gospodăriei, în jurul unui spaţiu exterior central cu legături directe către 
celelalte curţi, este mai rar întâlnită. Se pare că a apărut târziu în gospodăriile din 
zonă, în special după anii '50 și cu precădere în preajma drumului principal, unde 
terenul este plat iar locuirea mai densă a obligat la ordonare ortogonală și așezarea 
grupată a clădirilor. 


Grădina casei 


Gradina este amplă şi oferă un spațiu de respiro de jur împrejurul casei. În funcţie 
de topografia locului și de vecinătăţi, curtea îşi schimbă atributele și folosinţa: 
către drumul principal și pe laterala vestică a casei se află grădina de legume și 
flori, pe partea estică se păstrează curtea găinilor și mai jos, spre drum, curtea 
vacilor şi a porcilor. Pe latura nordică rodește încă livada de pomi fructiferi printre 
care se mai găsesc meri bătrâni din soiul Ionatan care au aparţinut plantaţiei 
boierului Șuiceanu. 

În preajma bradului înalt, pe latura de s-v a grădinii, se observă o denivelare a terenului, 
mărturie a extragerii pământului din care s-au făcut cărămizile necesare construirii. Prin 
consubstanţialitatea casei cu pământul pe care se așează, casa este parte din loc. 

Pe domnul Balotă l-am cunoscut în urmă 
cu trei ani. Tocmai lăsa un buchet de flori 
la mormântul soţiei. Noi, la cel al bunicilor. 
În timpul ce a urmat, fără intenţie, ne-a 
oferit două daruri: cel de a privi prin ochii 
dumnealui pe bunicii noștri și de a recu- 
pera ceva din amintirea lor (s-au învecinat 


aproape o viaţă), iar cel de-al doilea, de a 
simţi prin felul său de a fi și de a vorbi, prin 


amintiri din Șuiciul de demult, prin cântece 
și poeme, o lume a satului la care nu am fi 


avut altfel acces. Am găsit o lume elevată 


peste așteptări, rafinată, a lucrului făcut cu 


simţul răspunderii, o lume a justei măsuri, 


a onoarei și a iubirii pentru familie și sat. 
La cei nouăzeci și cinci de ani ai săi, îm- 


bogăţiţi de o perfectă luciditate, domnu 


Balotă poartă în sine aproape un secol de 
istorie, cu toate schimbările aduse de tre- 
cerea vremii. Ne-a povestit cum a păscu 
vitele pe pământul boierului Șuiceanu 


plătind cu clacă fiecare zi de pășunat) și 


cum s-a prins în horele ţinute la sărbători 


n fostul han al boierului. A învăţat rotărie, 
apoi s-a ocupat cu măsurătorile topome- 


rice ca brigadier silvic, ajungând să cunoas- 


că ţinutul în detaliu. Mai târziu a coordonat 
ateliere de tâmplărie ale școlii de meserii 
din comună, unde ţinea și contabilitatea. 


Pentru un timp, a fost viceprimar al comu- 
nei Șuici. Pământul casei a făcut parte din 
moșia întinsă a boierului și l-a cumpărat de 


la acesta când schimbările politice l-au con- 


strâns să vândă. Ani mai târziu, în 1977, în 
perioada regimului comunist, a fost elaborat 
un plan de sistematizare a comunei, care 
prevedea reparcelarea curților pentru co- 
masarea gospodăriilor aproape de vatra 


satului. Curtea casei sale urma sa fie diviza- 
tă în parcele mici, ce permiteau o locuire mai 


degrabă urbană. Planul nu s-a implementat. 


Casa 


Așadar, zidurile groase clădite din cărămida arsă la faţa locului se așază peste temelia 
din bolovani de râu. Podina este din /obde lipite cu pământ /pcrat pe deasupra, iar 
pe intrados finisate cu cercuială tencuită cu amestec de pământ și var și văruită. 
Structura acoperișului este din bi/e de lemn și învelitoarea din ţiglă. Tencuiala 
exterioară este de tip Terasit cu praf de mică, utilizată pentru mai multe case din 
zonă la momentul respectiv. 

Un hol generos străbate miezul casei și leagă cele două intrări, precum și 
încăperile dispuse la nord și la sud. Pe capete, ușile duble vitrate lasă să pătrundă 
lumina de răsărit și de apus. Parcurs dinspre intrarea secundară către cea d7n față, 
holul se deschide către sala închisă, inundată de lumină, animată de culoarea bleu 
a tâmplăriilor și de mozaicul cu model din marmură colorată. Cu excepţia unei 
încăperi înguste în care se află un grup sanitar amenajat relativ recent, celelalte 
încăperi ale casei sunt camere de locuit. Odaia bună se păstrează în proximitatea 
intrării principale. 

Spre deosebire de tipicul zonei, în care casa și anexele sunt izolate, în cazul 
de faţă acestea sunt alipite, formând un întreg. Latura nordică a casei este parţial 
protejată de magazie. Aici, pentru a împiedica pământul fin din pod sa curgă 
în interior, podina clasică a fost înlocuită cu /obde cioplite cu lambă și uluc, 
asemeni hambarelor pentru făină. În continuarea ei se așază baia veche cu latrina, 
atelierul de tâmplărie şi bucătăria de vară. Povarna, magaziile de lemne și garajul 
completează ansamblul. 

Casa, împreună cu alte câteva gospodării învecinate, are sistem propriu 
de alimentare cu apă şi canalizare, preluând printr-o conductă subterană apa 
dintr-un izvor de pe dealul aflat către N-E. Aducerea apei curente a fost realizată 
cu mult înainte ca un sistem de alimentare cu apă comunal să fie implementat. În 
vremurile mai de demult, apa era adusă de la unul dintre cele trei puțuri comunale 
existente în sat, în lungul drumului principal. 


Schimbări 


După ridicarea ei, casa a rămas pentru o scurtă vreme netencuită, așa cum se 
întâmplă cu unele case de zidărie din zonă, din lipsa resurselor financiare. 

Încăperea din stânga intrării secundare, iniţial cu rol de grup sanitar, a fost 
mărită prin înglobarea spaţiului prispei şi a devenit cameră de locuit. Tot pe latura 
estică a fost construită o nouă prispă, de data aceasta pe structură de beton și 
metal. Atât forma acoperişului cât şi materialitatea prispei actuale dau seama de 
această modificare. 

Sala intrării principale a fost închisă cu tâmplării din lemn și a devenit spaţiu 
de primire. Holul lung era iniţial împărţit în două segmente prin uși duble care, 
fiind nepractice în utilizarea curentă, au fost înlăturate. 

Bucătaria de vară, construită pe structură de lemn și închisă cu scândură, a 
fost refăcută din zidărie. Anterior, aceasta era dublată de bucătăria aflată în casă, 
în camera din dreapta intrării secundare, în legătură cu cămara. Deși nu mai este 
folosită cu rol de bucătărie, camera păstrează cele necesare funcţionării: sobă cu 
plită şi alimentare cu apă. În locul cămării astăzi se află un nou grup sanitar. Deşi 
conformarea generală a casei a suferit modificări minore, încăperile şi-au schimbat 
în timp înfăţişarea și rolul. 


S-a făcut apoi trecerea la capitalism, cu 


zona rurală. 


boierilor 


de moșneni. 


oate transformările pe care le-a adus în 


În lunga sa locuire pe vale, domnul Balotă 
a prins trei feluri de a fi ale satului. Satul 
copilăriei a fost cel aflat sub ocârmuirea 
ocului, cu moșii 
deie risipite în marginile lor, alături de sate 
Despre satul 


întinse și bor- 


inereţii răzbat 


în poveștile sale amintiri despre infuzarea 


vieţii rurale cu o ordine instituţională adusă 


de regimul comunist, cu părți 


dar și mai puţin benefice. În aces 


e ei benefice 


Șuici a 


fost clădită casa sa. Satul senectuţii sale, 


cel de după 1989, este cel din care tinerii 


au emigrat masiv către oraș sau către ţări 


străine în căutarea unui veni 


altădată a lucruri 
la fel și comunita 


loc a celor rămași. 


„ Ordinea de 


lor îi pare să se fi pierdut, 


ea de atunci și așezarea în 


Casa domnului Balotă a fost cea dintâi pe 


care am cerceta 


-0, încă dinainte ca acest 


proiect să se contureze. Am fost primiţi cu 


o mare bucurie de aîmpă 


va măcar puţin dintr-un 
într-un timp când puţi 
culte. Am descoperit 
schiţele de început și 
mite chiar de domnu 
încă șabloane de tr 


matrițe pentru detalii. 
acestei case este o 
ordine, a atenţiei pentru detaliu 


ast 
pla 

Ba 
asa 


Fi 


rtăși, de a lăsa cui- 
preaplin sufletesc, 


ni își iau răgazul să as- 


el, ţinute cu grijă, 
nurile casei, întoc- 
otă. Se păstrează 
e a profilelor și 
ecare amănunt al 


mă 


rturie a nevoii de 


și denotă 


plăcerea de a lucra cu mâinile și de a rafina 


obiectul modelat. Sclivisirea betonului pent- 


asemeni hamba 


praful să treacă 


se supun ordinii 


ru trepte, detaliul muș 
care i-a pus pe mește 


scurgerea apei, care 
beci, nișele arcuite 


uia în pod, etc. sun 


priceperii oameni 


De la dumnealui am 


cat 


ri în 


de peste magazie închisă în lambă și ulu 
elor, pentru a 
ragul 


pro 


din colţurile casei, 
dificultate, podin 


cu canal pentr 


a 
e, 
împiedica 
U 
n 


tejează intrarea î 


din zidul beciului care 
nzilor, aerisirea aces- 


semne ale răbdării și 


or altor timpuri. 


învăţat să privim atent 


și să respectăm aceste case și oamenii ce 


le-au clădit „cât mai suntem și cât mai sunt”. 


La nouăzeci și cinci de ani, trăiești în lumina 


faptului că revederea nu este o certitudine, 


ci o șansă. 

CASA CU LALEA 


Așezare: comuna Sălătrucu, sat Văleni 

Așezare faţă de râul Topolog: 1,2 km, malul stâng 
An construire: 1956 

Clădită de: Nicolae și Maria Oprea 

Locuită în prezent: da 

Starea generală a clădirii: foarte bună 


Aşezarea 


Casa este situată în satul Văleni, comuna Sălătrucu, pe partea stângă a văii 
Topologului, la o distanta de 1,2 km de râu, pe drumul care unește vatra satului 
cu Mănăstirea Văleni. Uliţa este croită în lungul văii pârâului Văleni. În dreptul 
gospodăriei, pârâul se întretaie cu drumul şi trece de pe partea dreaptă a drumului 
pe cea stângă, apropiindu-se de casă. Gospodăria se situează pe un teren cu pantă 
ușoară, drumul şi casele fiind așezate către vale (N-v) iar grădina urcând domol 
către limba de pădure ce acoperă coama dealului (S-E). 


Gospodăria 

Construită de Nicolae și Maria (Mani) Oprea în anul 1956, casa a rămas moștenire 
nepotului, Vasile Vetrilă, căsătorit cu Elena. Acesta primise anterior moștenire și 
gospodăria învecinată, care a aparţinut lui Dumitru Oprea, fratele lui Nicolae. În 
acest fel cele două gospodării s-au unit. 

Soții Vetrilă au păstrat cu grijă ambele case, cu mare parte din anexele lor. Casa 
lui Dumitru Oprea este datată de către actualii proprietari ca fiind de sfârşit de 
secol XIX. A trecut prin mai multe intervenţii semnificative, dar păstrează încă 
amintirea altor timpuri și a trecerii bătrânilor pe acolo. 

Din gospodăria lui Nicolae și a Mariei Oprea se păstrează încă grajdul cu 
magazie și fânar, curtea păsărilor şi fântâna. Atelierul de fierărie al lui Nicolae şi 
bucătăria de vară s-au surpat. 

În anul 1973 Vasile şi Elena Vetrilă au construit propria casă, în apropierea celei 
a lui Dumitru Oprea. La această salbă de case, în anul 2011, fiul lor cel mare 
a început clădirea unei a patra case în preajma celei părintești, pe locul în care 
Nicolae și Mani (Oprea) aveau cândva bucătăria de vară. Dar aceasta nu a fost până 
la urmă terminată și a rămas la nivel de fundaţie până în momentul relevării. Fiul 
cel mic, Ionuţ, s-a mutat în casa lui Nicolae şi a Mariei, ocupând odaia bună pe care 
a înnoit-o în spiritul vremurilor de azi. 


Grădina casei 


De lângă corpul casei pornesc garduri de lemn care, împreună cu aceasta, subimpart 
curtea în mai multe grădini cu utilizări diferite: o grădină mică spre drum, grădina 
de animale, bătătura dintre anexe și casă şi grădina mare. 

Aceasta din urmă este aşezată pe un teren în pantă, care urcă ușor către s-E. 
În apropierea casei, grădina este folosită pentru a cultiva legume, urmând, spre 
deal, culturi de porumb și cartofi, apoi o zonă de fâneaţă și de livadă cu meri, 
pruni şi vişini. 


Casa 


Casa este așezată la sud de drum, retrasă de la acesta. Ea se întoarce către soare și 
grădină, lăsând drumul în spate. Este formată din două odăi numite de doamna 
Vetrilă „a de dela deal” şi „a de d-ălea bune”, nume ce orientează casa în funcţie 

De Moșii de vară, dis de dimineaţă, Nicolae 


s-a spălat, și-a pus straiele populare, așa 


cum se purta de obicei, și-a spus rugăciunea 


după carte, ca de fiecare dată înainte de a 


ieși din casă, a rugat-o pe Mani să îi facă o 


mămăliguţă și a urcat în grădina mare, sub 


pădure, să 
furca pe piept. 


ntoarcă fânul. A murit așa, cu 


Și-a lucrat toată casa singur, ajutat de un 


vecin (zis Dovlecel), cu lemnul luat din pădure 


(pe atunci a statului). Nicolae era fierar. Mai 


lucra topoare, potcoave, uneori roţi de car 


dar și nasturi sau broșe pentru doamne. Își 


avea atelierul din sus de fântână. Pe prispa 


casei încă se păstrează o proptă de lemn 


folosită de Nicolae în rindeluirea pieselor de 


tâmplărie pe care le lucra. 


În război fusese caporal. Și-a petrecut 7 ani 


pe front. Un alt frate al său, Gheoghe Oprea, 


9 ani. 


dela deal 


unde se ducea cu drag. 


după obiceiul locului, 
acum dispărută. 


lubitor de muzică, Nico 


Pe timp de iarnă în odai 


haine pentru Sfânta Biserică și 


a,„de d 


într-o 


ae își 


la curent și comanda pri 


atelierul său de fierărie 


n poșt 
proiec 


filme pentru copiii din sat. 


În casa cu două odăi, bătrânii stăteau în „a de 
. Cealaltă era „de dălea bune”. Erau 
acolo două paturi. La capăt de pat se ţineau 
macaturile și straiele țărănești. Era și un 
cuier cu hainele țărănești ale lui tanti Mani, 


pentru horă, 


ela deal" mu- 


au și gătitul. Pe timp de vară, bucătăria era, 


mică baracă, 


uase pick-up 
ă plăci noi. În 


a uneori dia- 


de topografia curţii dar și în funcţie de folosirea încăperilor. Acestea se accesează 
direct din prispă. Casa mai are două beciuri și pod. 

Prispa ocupă două laturi: latura lungă către s-E, care priveşte către grădină 
şi pădure, și latura scurtă către s-v, care este capăt de perspectivă din stradă, din 
sensul de urcare către mănăstire. 

Soclul casei este realizat din zidărie de bolovani de râu cu mortar pe bază de var, 
are pereţi portanţi din bârne de lemn chertate, finisate cu cercuială și tencuială de 
pământ văruită alb. Peretele ce desparte cele două odăi este din zidărie de cărămidă, 
având câte o firidă pe fiecare faţă şi o ferestruică pentru a împărţi lumina lămpii 
în ambele odăi. Casa are un beci mai amplu, cu acces de pe latura de s-v, din 
zona mai coborâtă a terenului, și un al doilea beci de amploare și înălțime reduse, 
pardosit cu cărămidă, iniţial accesibil printr-o trapă în podeaua camerei bune, 
acum închisă. Acoperișul, pe structură de lemn, este acoperit cu ţiglă. Podina este 
alcătuită similar pereţilor, din bârne groase de lemn, la intrados având cercuială și 
tencuială de pământ văruită. Între beci şi casă planșeul este pe structură de grinzi 
din lemn masiv peste care se aşeză bârne groase, podite pe ambele feţe. 

Ornamentaţia bogată din scânduri de lemn traforate se regăseşte atât la exterior 
(stâlpi, streașină, ramele ferestrelor, pălimarul prispei și portiţa de intrare pe 
prispă), cât și la interior, în camera bătrânească (tăblia patului, galeriile perdelelor, 
laviţa pentru găleată cu apă de băut, un mic dulap suspendat, cuierul). Traforul 
este realizat cu modele vegetale și caracterul unitar al ornamentaţiei vădește grija 
pentru detalii și apetitul pentru frumos. Un element distinctiv al casei este detaliul 
floral realizat din tencuială, care apare pe fațadele scurte ale casei. 


Schimbări 


De-a lungul timpului casa a trecut prin modificări minore, specifice procesului 
firesc de locuire și întreţinere a unei clădiri. În ce privește ansamblul, după 
unirea celor două gospodării într-una singură, poarta de intrare în curte a rămas 
cea de lângă casa lui Dumitru Oprea. Astfel, bătătura și casa lui Nicolae au 
devenit un buzunar al curții mari. În capătul acestui buzunar dă astăzi portiţa 
dantelată a prispei. 

Până la momentul măsurării, volumul şi aspectul exterior general al casei 
par a-și fi păstrat caracteristicile principale iniţiale. La interior, doar una dintre 
cele două camere mai păstra finisajele, ţesăturile şi mobilierul iniţial (camera 
cea bună, dinspre accesul pe prispă). A doua cameră, cea locuită, purta semnele 
unei reamenajări mai recente, care a implicat schimbarea mobilierului bătrânesc, 
din lemn masiv cioplit cu model, cu unul mai nou şi impersonal dar modern, 
din PAL melaminat. Ştergarele din colțuri și de la icoane, macatele din lână de 
pe pereţi, perdelele albe - au dispărut și ele, făcând loc unor textilele mai noi, 
produse industrial. 

Două luni mai târziu, cu ocazia unei vizite suplimentare de lucru, și camera 
bătrânească era complet schimbată. Trecuse, conform spuselor proprietarului, 
printr-un proces de modernizare. Podeaua din dușumea fusese refăcută, cu 
închiderea trapei de acces către beciul mic, pereţii erau proaspăt văruiţi, iar camera 
goală părea în aşteptarea unui nou mobilier. La exterior, podeaua de lemn a prispei 
a fost reparată și nivelată cu o șapă de ciment și pe latura de s-v a casei, spaţiul 
prispei urma să primească un grup sanitar. 


Înainte de a ajunge la casă, drumul șer- 
puiește ușor pentru a trece peste apele 
pârâului Văleni. De pe uliţă, imaginea ca- 
sei este strâns legată de această croială a 
ocului. Podișca din dreptul casei, care trece 
peste pârâu, a facut-o Nicolae din lemn și a 
meșteșugit-o timp de un an dezile. La scurt 
imp după terminarea ei, un camion încărcat 
a rupt-o, spre supărarea bătrânului. A fost 
efăcută mai apoi din beton. 


Alături de ei își avea casa Dumitru Oprea, 


ele lui Nicolae. Casa lui este din anul 1872, 


pă 


a 
după spusele doamnei Vetrilă. 


icolae și Mani n-au avut urmași, așa că au 


ăsat casa și gospodăria nepotului lor, Vasile 


Vetrilă și soţiei Elena, cei care au îngrijit de 
ei la bătrânețe. 


163 


Casa cu lalea 


ă 


10m 


m 


5 


2 

DI, 

Z///, 
4/1 


4/1 


8 Coteţ de porci și atelier de tâmplărie 


Pe Topolog în sus 


AI 


/) 


F Grădinamare G Livad 
7 Robinet 


ăsări 


E Curtea de p 


D Bătătura casei lui Dumitru Oprea 


4 Grajd 


ăsări 


ă CCurteadep 


tur 


A Curtea de primire BBătă 


1 Casa 


nă 


6 Fântă 


5 Casa veche a lui Dumitru Oprea 


11 Amprenta unei foste bucătării de vară 


ântână 


3F: 


ărie 


10 Fundaţie pentru o cas 


2 Fânar și atelier de fier. 


a nouă 


ă 


9 Casa nou 


164 


pita 4 - ua ciiliii 


aj” Lui] Îi p 


alea 


Casa cul 


Pe Topolog în sus 


Z 127 Ss N 


PLAN PARTER 


1 Prispă 


2 Odaia din deal 
3 Odaia bună 


3m 


166 


Casa cu lalea 


Pe Topolog în sus 


PR a îi A 


RR A A 


je >3] 
i | 
| 
| 


PLAN BECI 


1 Intrare beci 


2 Beci 


3 Beci 


3m 


167 


Pe Topolog în sus Casa cu lalea 


= 


PA IE IN IE E 


i EEE 


li 


FAȚADA SUD-EST 


3m 


168 


Pe Topolog în sus 


Casa cu lalea 


FAȚADA NORD-EST 


3m 


169 


Pe Topolog în sus Casa cu lalea 


ta 4 
[| Il 
] 
LL! CITIT LI III Ii ŢI (i 
TTL LITIUL, CU) (III IOTIIU, CITITA, III, [0 (LITIU 
ÎTI ILIA, (ATITA AU, CICI ALITTOIUII | MINISTEIA 
Ai DI III, 0) LUCIU, TITIȚILICITIL, (LITIU [E LITIUL] 
i ea a ii LICIU, [UL IVIT, ALI TTIIII 
TUT, ACUL) ALU, TITI, [ULUI Ii (ULUI, III] 
TITLU, CILICIA INA! LILI, (LILI ÎTLIITILI, | IUL] 
plasa = L 
//| 
& fi 
] ] | | 
| 
| ŢI | I] [pu | 


L | e 
— — = == li 
| | V e 
[| 
SECȚIUNE 
3m 


170 


y 


y 


CASA CU STICLA COLORATA 


Așezare: comuna Sălătrucu, sat Valeni 

Așezare faţă de râul Topolog: 270 m, malul drept 
An construire: nu se știe 

Clădită de: lonlllie Ilie 

Locuită în prezent: da/nu permanent 

Starea generală a clădirii: bună 


Aşezarea 


Casa studiată se află pe drumul principal, în satul Văleni, comuna Sălătrucu, de 
partea stângă a văii, în apropierea râului. Poziţia sa retrasă şi ridicată față de cota 
drumului dar și vegetaţia bogată feresc casa de ochii curioși ai trecătorilor. 

Terenul este ridicat pe un taluz și ascuns vara de copaci înalți. La șosea prezintă 
o zonă bogată vegetal, cu arbori bătrâni și variaţi, de la piersici și pruni, la nuci 
şi o pergolă cu viţa de vie, chiar în apropierea casei. Astfel, mica construcţie este 
aproape insesizabilă din stradă. În partea din spate a terenului, parcela se luminează 
şi se deschide către dealuri împădurite. 


Gospodăria 


Iniţial, gospodăria cuprindea mai multe clădiri, dovadă fiind urmele temeliilor 
solide, formate din bolovani de râu, rămase pe teren până în prezent. 

Despre toate aceste urme ale locuirii anterioare a curţii, domnul Sîmoiu ne dă 
unele indicii: în apropierea porţii de intrare se află o altă casă a proprietarilor de 
atunci, în dreapta curții, în vecinătatea casei studiate și privind către ea se află o casă 
a slugilor. Coteţele și alte anexe erau distribuite în diferite zone ale gospodăriei. 
Lângă una dintre temelii există o varniţă. 

Subîmpărţirile de altădată ale curţii nu se mai păstrează acum. Casa se așează 
liber în mijlocul unei curţi largi în care petece de vegetaţie amintesc de folosiri 
anterioare: straturi de flori, pomi fructiferi, nuci și viţă de vie. 


Grădina casei 


Curtea este împânzită de arbori bătrâni, ce acoperă cu umbra lor o parte mare din 
grădină. Terenul este înconjurat de un gard din lemn la şosea. 

Pe latura de nord se păstrează încă o portiţă către curtea vecinilor, semn de 
bună înţelegere cu aceștia. La final de vară apar în curte căpiţele de fân, semn al 
unui sezon roditor. 


Casa 


Clădirea care ne-a atras privirile este ultima rămasă în picioare, din întreaga 
gospodărie. Este retrasă de la stradă și ascunsă de arborii bătrâni, ce umbresc 
terenul. Este orientată sud-vest, astfel că prispa, închisă de geamlacul colorat, 
primește lumina naturală toată ziua. 

Accesul în casă se face prin două puncte - unul pe latura scurtă a sălii, către 
sud, altul pe latura lungă, în stânga foişorului. Scările din piatră indică discret 
intrarea. Soclul, ca și scările sunt realizate din piatră de râu, şi sunt tencuite cu 
mortar pe baza de ciment. Pereţii portanţi sunt alcătuiți din bârne solide chertate, 
numite local și /obde, şi sunt îmbrăcaţi în cercuială şi tencuială de pământ și văruiţi 
la interior și exterior cu alb. 

Din faţada principală se observă o ferestruică, ce luminează beciul. Acesta este 
delimitat de zidurile de fundaţie ale casei și este căptușit cu tencuiala de pamant. 

Despre casa cu ferestre de sticlă colorată se 


știu 


Din 
fos 
fiin 
de 


pu 


CO 


ava 


el nu era mai prejos, ta 


Ar fi 


sun 


meli 


În ju 


țăran f 


movile, acum înierbate, 
ale construcţiilor ce au 


Poveștile do 
ul că una di 
slugilor, sem 
a aparţinut u 


relatările domnului 


ntaj 


ține povești. 


nstruită de către 


proprietar (obţinut și 


oasă cu o fată din 


e ar fi ap 


eacșa aceasta ar fi 
on lie Ilie. “Se des- 


iaseră titlurile boierești, dar avea rang 


printr-o căsătorie 
fam. Băltescu). Nici 
ăl lui, Ilie lon - era 


untaș în Văleni, cu patru boi." 


Reliefului natural al curţii i se adaugă mici 


care ascund urme 


impul, ambele s-au surp 


îngropate sub una din temelii. 


în grădină. 


ntre temeli 


fost ridicate aici: 


cărămida, fragmente de zidărie de piatră, o 
espede mare care pregătea intrarea. 
mnului Sîmoiu confirmă fap- 


i ar fi fost a casei 


n că, într-adevăr, gospodăria 
nei familii înstărite. A doua te- 
arținut altei case a familiei. Cu 


al. 


avut și o varniţă în curte, urmele ei încă 


rul casei și a temeliilor rămase pe teren 
se disting braţe de viţă de vie cu pergole și 


bolta, un copac ornamental bătrân, nuci 


mari, precum și o fâneaţa încă întreţinută 
de proprietar. La vizitele noastre pe sit l-am 
întâlnit de multe ori cosind iarba sau lucrând 

Accesul în beci se face din sală, printr-o trapă din lemn, amplasată în podea. Are 
trepte săpate în lut și tavanul beciului este de fapt podeaua sălii, compusă din 
grinzi groase şi dușumele de lemn. 

Sala este închisă integral de un geamlâc din lemn, frumos brodat şi împodobit 
cu ferestre cu sticlă în culori variate. Lucrătura atentă a lemnului, completată 
armonios cu sticlă texturată, viu colorată, compun împreună o lumină aparte 
în spaţiul interior al sălii. Geamlâcul este modular, un modul fiind compus din 
două ferestre înalte, complet detașabile, dispuse stânga-dreapta, iar central se află 
o fereastră în două canaturi cu deschidere în balamale. 

Din sala închisă se intră în cele două încăperi de dimensiuni modeste și, 
printr-o mică trapă, în pod. 

Interiorul celor două camere este simplu, cu vopsitorie de var și cu podele din 
lemn. Prima încăpere are sobă cu cahle de teracotă smălțuită, iar cea de-a doua are 
sobă din cărămidă tencuită și vopsită cu var albastru. 

Așa cum este specificul zonei, tavanele sunt și ele compuse din /obde de 
lemn, cercuială la intrados, tencuială de pământ şi văruială. Sala este vopsită în 
albastru deschis. Acoperișul are structură de lemn, cu pod și învelitoare din ţiglă 
ceramică roșie. 


Schimbări 


La prima vedere casa prezintă indicii de modificări ale acoperișului, fapt confirmat 
de către proprietar. 

În forma lui iniţială, foişorul se continua cu un fronton închis, similar 
geamlâcului, cu tâmplărie de lemn și sticlă colorată şi clară. Lobde/e de lemn ce 
compun podina se extindeau pentru a forma sageacul. Pentru a salva casa, s-au făcut 
reparaţii la nivelul acoperișului care, din lipsa de mijloace și meşteri cunoscători ai 
vechilor detalii, au modificat în mare măsură aspectul acestuia. 

Frontonul actual, deasupra foişorului, avea geamlâc cu sticlă și la etaj, 
luminând astfel şi podul. Nu își aminteşte din ce era invelitoarea iniţial, însă odată 
cu înlocuirea acesteia cu ţiglă ceramică, a tăiat şi urșii care închideau streașina, 
rezultând astfel capetele aparente, atipice, pe care le putem observa astăzi. 

CASA CU MOARĂ 


Așezare: comuna Sălătrucu, sat Sălătrucu de Jos 

Așezare faţă de râul Topolog: 150m, malul stâng 

An construire: 1925 

Clădită de: grefierul Ciutescu, pentru a doua soţie și cei cinci fraţi ai ei 
Locuită în prezent: da 

Starea generală a clădirii: bună 


Aşezarea 


Clădirea apare semeaţă chiar pe drumul principal, între primăria comunei 
Sălătrucu şi biserică, în apropierea văii Topologului, la o distanţă de aproximativ 
150 m de aceasta. Se spune că terenul familiei se întindea „dincolo de drum și 
încoace spre Şuici”, iar toate casele care sunt acum la drum erau pe terenul lor. În 
timp proprietatea a fost divizată şi s-au vândut părţi din ea, ultima vânzare fiind 
cea a terenului vecin. Peste drum, într-o casă mai recent construită, locuiesc rude 
ale proprietarei. 


Gospodăria 


Forma actuală a gospodăriei familiei Ciutescu nu este cea originară. La momentul 
construirii casei, terenul deținut de proprietari se întindea până la râul Topolog, 
unde era plasată moara, și până la terenurile dinspre biserică, inclusiv pământul 
pe care biserica a fost construită. Familia deţinea încă o casă, mai veche, cu anexe, 
care au fost desfiinţate. În prezent, în gospodărie există: casa, un mic foișor (recent 
construit) și o fântână, cum se observa dinspre şosea. 


Grădina casei 


La şosea, pe ambele părţi ale aleii de intrare din faţa casei, sunt două grădiniţe de 
flori, imprejmuite de garduri scunde din lemn. În partea dreaptă a casei, terenul 
rămas liber este umbrit de câțiva copaci bătrâni, iar în spatele casei se întinde o 
mică pajişte, până la gardul de lemn care delimitează proprietatea. 


Casa 


Așezată chiar la şoseaua principală ce traversează satul Sălătrucu de Jos, casa are 
latura principală orientată către vest. 

Casa a fost construită de către grefierul Ciutescu pentru a doua sa soţie, Ines 
Ciutescu. De origine italiană, aceasta a venit împreună cu fraţii ei, odată cu valul 
de refugiaţi de război, motiv pentru care casa a fost de la bun început gândită să 
poată acomoda o familie numeroasă. Materialele de construcţie folosite au fost 
durabile și rezistente. 

Temelia casei este din piatră, iar pereţii sunt realizaţi din zidărie de cărămidă. 
Beciul se întinde sub amfilada de camere de pe latura sudică. Acoperișul masiv este 
îmbrăcat în ţiglă ceramică de tip solzi, şi are frontoane din lemn, cu ferestre prin 
care podul primește lumina. 

Fațadele casei și sala de la șosea sunt prevăzute cu diverse modele din tencuială 
decorativă: profile de cornișă și ancadramente de ferestre, imitații de bosaj, casete 
decorative cu numele proprietarului și anul de construcţie. 

Casa are patru camere și o bucătărie foarte mare, o sală generoasă în partea din 
faţă a casei și încă una în partea din spate, către râu. Lipite de clădire, în partea 
dinspre curte, se găsesc un coteţ și o magazie de lemne. 

Despre grefierul de la 
și Justiţie din Curtea 
povești, însă cea ma 


Înalta Curte de Casaţie 
de Argeș se știu multe 
i cunoscută dintre ele 


este însăși cea legată de casa pe care a 


lăsat-o în urmă. 


Măcinat de o căsnici 
Ciutescu (1880-1965), 


e nefericită, Gheorghe 

locuinţă, în care avea 

soţiei. Veniseră 

ma vedere, casa sur- 

ă, prin ferestrele mari, 
iu colorați, mobila din 

iri din alte timpuri. 


Picturile împânzesc armonios încăperile și 


holul lung. Acestea au 


verișoara 


ui Ines, Oli 


ost realizate de către 


votto Marietta, care îi 


vizita ocazional, locu 


ind și ea, ocazional, în 


casa. Picturi ale artistei se găsesc în case de 


pe întreaga vale. 


DI. Neacșa-Enăchescu povestește că a existat 


un 
de 


oarecare logofăt 


Ciutescu, „comerciant 


runte”, care avea moara cu făcaie. 


Pe Topolog în sus 


Cele cinci încăperi sunt ordonate de o parte și de alta a unui hol lung, dispus 
central. Prima cameră din stânga intrării a avut, pentru o perioadă de timp, 
funcțiunea de magazin alimentar. Accesul către acest magazin se făcea din curte, 
printr-o ușa care în prezent este zidită, iar nișa rămasă este acoperită de un dulap. 
Ultima cameră, cu vedere către curtea din spate, este bucătăria. Accesul către 
aceasta se face din sala închisă, aflată în partea din spate a casei. Pe faţada de la 
miazăzi, camera din mijloc este prevăzută cu câteva trepte de ieșire în curte. 

Interiorul casei este decorat cu diverse tablouri și tapiserii ţesute, realizate de 
verișoara soţiei, pictorița de origine italiană Olivotto Marietta. 


Schimbări 


Principala modificare adusă casei a fost inchiderea sălii din partea din spate, 
cu scânduri fixate pe o structură ușoară de lemn, alcătuire ce este prevăzută cu 
o fereastră cu vedere la râul Topolog. Ulterior au fost adăugate, într-un volum 
distinct, un mic grup sanitar cu acces din interior, o cotineaţă de păsări și o magazie 
de lemne, ambele cu acces din exterior. 

Sala deschisă de la șosea prezintă indicii care conduc către ipoteza că forma 
actuală a fațadei principale nu corespunde cu cea iniţială. Pe grinda care sprijină pe 
coloanele din cărămidă se văd urmele unor vechi stâlpi de lemn, de secţiune pătrată. 

De asemenea, frontonul de lemn pare a fi o adiţie ulterioară; terminația 
cornisei pare aplicată mult mai în relief faţă de panotajul de lemn montat diagonal, 
deasupra ei putându-se observa un rând de ţiglă ceramică. 

La nivel de ansamblu, gospodăria e mult redusă ca suprafaţă și lipsită de anexele 
iniţiale. Recent a fost completată cu un mic foișor. 


Casa cu moară 


Casa a rămas în familia Ciutescu din generaţie 
în generaţie, băieţii familiei aducând repa- 
raţii și completări, generând forma pe care 
o putem observa astăzi. 

CASA DE SUB DEAL 


Așezare: comuna Sălătrucu, sat Sălătrucu de sus 
Așezare faţă de râul Topolog: 150m, malul stâng 

An construire: necunoscut 

Clădită de: socrii proprietarei (Constantin Untaru și soţia) 
Locuită în prezent: da 

Starea generală a clădirii: bună 


Aşezarea 


Casa este situată pe malul stâng al râului Topolog, în satul Sălătrucu de sus, 
comuna Sălătrucu, la drumul principal, foarte aproape de râul Topolog chiar 
vis-ă-vis de una dintre microhidrocentralele de pe râu. 


Gospodăria 


Aflată în proximitatea râului, gospodăria surprinde prin forma atipică. Din 
drumul principal, ea se dezvoltă organic, într-o formă îngustă de „L”, care 
urmează versantul dealului sub care este așezată. Dispunerea construcțiilor, 
este prin urmare, una liniară. Gospodăria cuprinde pe lângă casa veche a soţilor 
Untaru (detaliată în continuare), încă două case mai recent construite. În total, în 
gospodărie convieţuiesc trei generaţii ale familiei Untaru. Este un lucru obișnuit 
ca mai multe generaţii să împartă aceeași curte, bunurile și grădina, dar să locuiască 
în case diferite, construite pe măsură ce familia se extinde. Pe lângă case, există mai 
multe anexe care deservesc cele trei familii: grajduri, coteţe de găini și porci și o 
bucătărie de vară. 

Terenul în formă de „L” al gospodăriei se dezvoltă în pantă. De la poarta înaltă 
de lemn cu accesorii din fier forjat, terenul urcă lin, dinspre drumul principal 
înspre deal, unde casa este percepută în capăt de perspectivă. Apoi, gospodăria 
coteşte spre dreapta, unde devine aproape paralelă cu drumul. 


Grădina casei 


O serie de terenuri — cultivate cu legume, zarzavaturi sau cereale - se întind între 
curtea gospodăriei și drumul principal. 


Casa 


Din drumul principal, faţada cu fronton de lemn a casei soţilor Untaru este 
percepută perfect frontal, în capătul aleii înguste de acces în curte. Apoi ea se 
dezvoltă în lungul curţii, paralel cu drumul, lucru care nu este vizibil la o primă 
privire de dincolo de poartă. Casa se remarcă tocmai prin forma atipică care preia 
linia naturală a terenului. Ea încearcă parcă să comunice, atât cu drumul, și cu râul 
Topolog de peste drum, cât şi cu relieful în care este așezată. 

În aparenţă o casă alungită, tocmai prin faţada lungă orientată către stradă, 
planul confirmă faptul că avem de a face cu o casă de formă compactă şi tipică 
zonei rurale, cu trei încăperi generoase dispuse în anfiladă. Accesul în încăperi se 
face printr-o prispă alungită cu arcade trilobate. În capătul ei se află o bucătărie 
rectangulară orientată către drum cu fronton de lemn. Acestea două zone sunt 
racordate atipic printr-o diagonală. Această configuraţie pare să rezulte din relaţia 
cu drumul, cu râul Topolog, cu relieful în care este așezată, dar și cu geometria 
alungită a curţii. Intrarea în casă se face de pe latura scurtă a sălii, dinspre mijlocul 
bătăturii, în vecinătatea curţii păsărilor, a grajdului și a fântânii. Treptele finisate 
cu beton sclivisit devin loc de stat în momentele de răgaz. Bucătăria și sala sunt 

separate printr-o structură de lemn pe care este prins un perete realizat din rame şi 
tăblii. Fațada cu fronton are o inchidere asemănătoare. 

Prispa pe care o vedem astăzi a fost adăugată ulterior construirii casei (circa 
1964), înlocuind probabil una mai veche care asigura accesul în cele trei încăperi. 
La fel, şi bucătăria cu frontonul de lemn orientat către stradă este o adiţie realizată 
în cadrul aceleiași etape de modificări, ceea ce ne spune că forma la unghi a fațadei 
dinspre stradă este un gest funcţional și arhitectural „modern”. 

Panta terenului a oferit oportunitatea pentru construirea unui soclu înalt, care 
a fost realizat din piatră de râu cu mortar de ciment şi care adăposteşte beciul (un 
beci parţial, care nu a putut fi măsurat). Registrul superior este format din sala cu 
arce trilobate, realizată din zidărie de cărămidă tencuită. Arcele sunt închise cu 
ferestre cu tâmplărie de lemn. 

Se remarcă, de asemenea, decoraţiile și cromatica fațadei. Frontonul este din 
panouri de lemn vopsite brun-roșcat. Parapetul sălii are firide cu motive în formă 
de romb, iar coloanele sunt pictate. Capitelurile au motive decorative vegetale de 
culoare verde - elemente prefabricate din ipsos -, la fel ca brâul fațadei dinspre 
drum sau ancadramentul ferestrei de pe faţada sud-estică. 

Acoperișul este pe structură de lemn, iar învelitoarea vizibilă spre stradă este 
din tablă zincată fălțuită, pe când cea dinspre nord, este din șiță. La o privire mai 
atentă se poate observa că învelitoarea mai nouă, din tablă, este așezată peste un 
strat anterior, tot din șiță. 


Schimbări 


Aşa cum am menţionat mai devreme, bucătăria este o adiţie ulterioară, împreună 
cu sala care a fost modernizată. La fel, și învelitoarea de tablă a fost adăugată mai 
târziu, peste cea de șiță, dar doar pe panta acoperișului care este vizibilă dinspre 
stradă. Se pare că meșterul care a realizat această adiţie a fost Gică Stătică din Bârseşti. 
Scările de acces în casă au fost cândva din lemn, însă astăzi sunt din ciment. 


Casa de sub deal 


199 


Pe Topolog în sus Casa de sub deal 


SS 


Ey 


matii 


ERA 


AcCurte intrare  BBătătură  C Curtea păsărilor  D Grădina mare 
1Casa 2Fântână 3Grajd 4Anexe 5Bucătăriedevară B6Casanouă 7,8,9Anexă 


5Sm 10m 


200 


PLAN PARTER 


1 Prispă (sală) 


2 Odaie 


3 Odaie 


4 Odaie 


5 Bucătărie 


9 


3m 


202 


Pe Topolog în sus Casa de sub deal 


matiz 2 
i3 Pa 


E DN 9 
ap ame 
TR - Tartă afin, 


AUDA “Hr Erei Erin Erei Erik 


OD SI DO BE E Oa BOO Doo at 
i 2 Ge a (si o 3 Q o DO dia N O (2 
he 00 0 PI 0080 Se Ss 


EP Boso al BI 98 vo ee oc ei 


FAȚADĂ SUD-VEST 


3m 


203 


Pe Topolog în sus Casa de sub deal 


îa PIE e cei, | d i 
: a 
SE SICA pi 5797 [sa să Sa pi că Casă ce e Sai Să să SS DE 5 FEB Ea Data tata a pete EI de e 
A3 NR E "a EI as f ia zi 4 
ca Ş 9 
LON a, p ) 
A , ema SP dei 
N) 4 APARA E | 
Y EIBEIRE) i i 153, 
i i GOA ena. Si 
E 
i EEE 
Ta] 
[căni 
G 
Ela SE Fslei LL | 2) E 
IT ie ED 
FAȚADĂ SUD-EST 
3m 


204 


Pe Topolog în sus 


9 a 


pă arte Ta aaa să & 
pe pă FAA fi aere 
Îi 


Casa de sub deal 


SECȚIUNE 


3m 


205 


206 


CUVÂNT DE ÎNCHEIERE 


Arhitectura tradiţională mai veche din satul românesc are 
o frumuseţe potolită, venită dintr-o simplitate necăutată, 
din lipsa exceselor și din echilibrul mărunt al vieţii 
cotidiene. Adesea ea se suprapune, în imaginarul colectiv, 
cu dimensiunea idilică a Arcadiei. De aceea privind-o, îţi 
este greu să nu devii nostalgic sau admirativ și să te abţii 
de la a vorbi despre ea cu cuvinte alese; este dificil sa nu îi 
asociezi conotaţii mitice și să nu doreşti a o îngheţa în timp 
şi spaţiu. 

Arhitectura tradiţională construită în Valea Topolo- 
gului înainte de anul 1989 nu face excepţie, din acest punct 
de vedere. Așezarea privilegiată într-o zonă submontană, 
protejată momentan faţă de marile artere auto și faţă de 
dinamica pe care acestea o aduc în ariile pe care le traversează, 
a contribuit la prezervarea fondului construit tradiţional 
mai vechi pe cale naturală și fără eforturi speciale. 

Pe parcursul studiului am remarcat că fiecare dintre 
cele paisprezece case și-a dezvăluit o reziliență remarcabilă 
în faţa schimbărilor care au trecut peste ea; confruntată 
cu provocări naturale, schimbări de modă sau nevoi de 
îmbunătăţire a gradului de confort, casa ni se arată ca un 
organism viu, închegat după reguli coerente, care îi permit 
o adaptare permanentă şi fără dificultate la context, atâta 
vreme cât parametrii schimbării sunt dictaţi de nevoile 
fireşti ale vieţii cotidiene din gospodărie. Casa manifestă o 
disponibilitate pentru dialog și o apropiere care se măsoară 
cu mâna, cu pasul, cu înălțimea de la nivelul ochiului și 
este lipsită de abstractul normelor, al standardizării și 
al gesturilor atent căutate la planşeta arhitectului, ce 
caracterizează locuinţa urbană. Dacă la aceasta din urmă 
vitalitatea este încifrată în modul în care proprietarul 
amenajează pe parcurs spaţiile interioare şi exterioare, prin 
mici adaosuri materiale, casa țărănească mai veche pulsează 
prin însăşi masa ei construită și prin fiecare detaliu. În 
plus, orice reînnoire a casei rescrie întregul, dar îl păstrează 
unitar. În multe cazuri, modernizarea casei nu lasă urme 
evidente. Ea pare să fi fost de la început în forma care ni se 
arată şi nu își trădează formele incipiente din care a crescut 
sau stadiile anterioare. Dimensiunea potrivit de mare în 
raport cu nevoile locuitorilor o ajută în acest sens. Este 
clădită fără excese şi nici un spaţiu nu este de prisos. 

Scara umană însoţeşte lumea construită tradiţională 
la fiecare nivel al manifestării ei: odaie, casă, gospodărie, 
uliţă, sat, relaţia cu peisajul antropizat, iar mâna omului 
care a ridicat-o este resimţită pe fiecare suprafaţă și în 
fiecare aspect al ei. Ce se întâmplă însă când această 
arhitectură, clădită după măsura omului și a nevoilor 
lui esenţiale, se intersectează cu intenţii modernizatoare 


planificate din punct de vedere administrativ și politic la 
scară regională? În ce fel îşi mai poate păstra capacitatea 
de adaptare atunci când intră în aria de influenţă a unor 
proiecte de infrastructură naţională? Cum își poate păstra 
coerenţa volumetrică și stilistică sub presiunea continuă 
a unor nevoi de modernizare, adesea artificial create, 
printr-o ofertă abundentă de materiale de construcţie 
produse industrial, străine de specificul locului și care pot 
fi puse în operă rapid, fără a avea nevoie de mâna pricepută 
a vreunui meșter local? Acestea sunt întrebările pe care 
cercetarea le deschide. 

Direcţiile de studiu care ar putea oferi o parte din 
răspunsuri ar putea fi: identificarea unor limite benefice 
ale procesului de schimbare în zonă; iniţierea unor 
proiecte comunitare, cu scopul de a sensibiliza și mobiliza 
comunităţile locale în sensul protecţiei valorilor culturale 
şi de patrimoniu imobil; realizarea unei documentări 
multicriteriale a zonei, aceasta constituind o bază de date 
foarte bogată, pe multiple paliere; preluarea cercetării 
de faţă şi continuarea ei în forma unui studiu de impact, 
premergător intervențiilor de infrastructură planificate 
în zonă. 

Principala concluzie a cercetării este că, atunci când 
este confruntată cu nevoia de schimbare, casa se arată 
disponibilă pentru dialog şi manifestă capacitatea de 
a-şi păstra coerenţa, atâta vreme cât nevoia de schimbare 
se menţine la scara gospodăriei și câtă vreme contextul 
schimbării este unul stabil și cunoscut. 

DICȚIONAR 


Afumătoare 


Anfiladă 
Bătătură 


Bilă de lemn 
Cercuială 
Cerdac 
Consolete 
Cruci 

Cucă / ursoaică 
A dura 
Fălţuit 

Falţ 

Foișor 
Gârlici 
Giurgiuvea 
Grajd 
Hambar 
Lacră 


Lăcrimi 


Lintou 


Lobdă 


Lospătură 


Odaie/ hodaie 


Paientă/ paiantă 


Pătul 

Spaţiu special pentru afumarea alimentelor (fie exterior 
casei, fie amenajat în pod). 


Şir de camere care se succedă în linie dreaptă. 
Teren bătătorit în faţa casei. 


Trunchi de copac decojit, nefăţuit, întâlnit mai ales la 
realizarea căpriorilor. 


Nuiele subţiri despicate pe jumătate sau șipci, care se pun 
pe pereţii din structură de lemn pentru a susţine tencuiala. 


Pridor, verandă uneori închisă cu geamlâc. 


diminutiv de la consolă. 
Contravântuirile în „X” ale structurilor de lemn, de obicei 
întâlnite pe vale la fânare sau anexe. 


Tip de terminaţie a coșului de fum care se oprește la nivelul 
podului, ca o glugă, eliberând fumul în pod pentru afumarea 
alimentelor. 


A construi, a zidi, a clădi ceva trainic. 
Care are falţ, prevăzut cu falț (despre tablă). 


Îndoitură făcută de-a lungul marginii unei foi de tablă subțire, 
pentru a permite îmbinarea cu altă foaie. 


Terasă deschisă ridicată deasupra pământului, cu acoperișul 
susținut de stâlpi sau de coloane; cerdac, pridvor. 


Intrarea într-un beci. 

Cercevea. 

Construcţie sau încăperespecialamenajată pentru adăpostirea 
animalelor domestice de dimensiuni medii şi mari. 

Magazie în care se păstrează diferite produse agricole, în 
special cereale; grânar. 


Ladă de zestre. 
Hambare. 


Element de construcţie monolit, dispus orizontal deasupra 
unei deschideri, pentru a prelua greutatea zidăriei de 
deasupra; buiandrug. 


Grindă de lemn cioplită la bardă. 


Piesă de lemn, cu grosime 6-7 cm inaltime, cioplită la bardă, 
utilizată la realizarea podinilor. 


Cameră sau casă cu o cameră. 


Sistem de construcţie a pereţilor unor case, care constă dintr- 
un schelet de lemn, având golurile umplute sau acoperite cu 
diferite materiale (împletituri de nuiele ori șipci tencuite cu 
lut, chirpici). 

Construcţie cu pereţii din șipci sau din nuiele împletite, 
ridicată pe un postament la mică înălţime deasupra solului, 
care serveşte la păstrarea porumbului (în știuleţi). 


Pârleaz 
Podină 
Povarnă 
Prispă 
Pălimar 
Sageac 
Sală 
Scoabe 
Scrobeală 
Siripit 


Solbanc 


Slon 
Structură pe furci 


Susală/ sub sală 
Timnic 


'Trayvee 


Trior 


Ţoaţă 


Varniţă 


Vârghie 


Vârghină 


Trecătoare îngustă peste un gard, făcută din una sau mai 
multe scânduri (ca niște trepte) care se sprijină, la extremități, 
pe câte un ţăruș bătut în pământ. 

Pardoseală de scânduri la podul caselor. 


Instalaţie rudimentară pentru fabricat rachiu sau spirt (sau 
clădirea în care se află instalația). 


Terasă îngustă înălţată de-a lungul peretelui din față (uneori 
şi al celor laterali) la casele țărănești, adesea mărginită de o 
balustradă scundă de lemn sau de zidărie. 


Parapetul prispei; parmalâc. 

Prelungire a podului pe capetele ieşite în afară ale grinzilor 
spre a feri pereţii de ploaie. 

Prispă. 

Piesă metalică formată dintr-o bară cu capetele îndoite în 


unghi drept şi ascuţite la vârf, folosită mai ales la îmbinarea 
elementelor de lemn ale construcţiilor provizorii. 


Var pigmentat cu albastru ultramarin, utilizat în mediul 
rural pentru finisarea pereţilor exteriori. 


Răsfirarea și întorsul fânului. 


Element de construcţie executat deasupra părţii exterioare a 
parapetelor ferestrelor sau a ușilor pentru protejarea lor de 
scurgerea apei de ploaie. 


Magazie. 
Sistem constructiv de tip „fachwerk”. 


Spaţiu închis, aflat sub sală, utilizat uneori pentru depozitare 
sau cu rol de coteț pentru păsări. 


Prelungire a casei în partea din spate, unde sunt adesea 
adăpostite povarna, bucătăria sau cămara. 


Porţiune dintr-o construcţie care cuprinde două puncte 
de reazem (stâlpi, coloane, grinzi, pile etc.) şi deschiderea 
dintre ele. 

Mașină agricolă prevăzută cu un cilindru (având pe faţa 
interioară mici alveole) care, prin rotire, separă seminţele de 
anumite impurități; vânturătoare. 

Structură rudimentară din lemn cu rol de loc de odihnă și 
supraveghere pentru cioban când păzeşte oile. 


Ladă de scânduri deschisă în partea de sus şi îngropată pe 
jumătate în pământ, folosită la stingerea varului. Cuptor în 
care se arde piatra de calcar. 


Lemn (potrivit de) lung și (de) gros folosit ca element de 
închidere, susţinere sau de fixare în diferite construcţii; un 
segment scurt dintr-o lobda — element similar dar cu lungime 
mult mai mica; capatul grindei ieșit din zid, stinghie. 
Element de construcţie din lemn (lung și gros) folosit 
la realizarea scheletului unor construcţii (temporare ori 
rudimentare); bârnă, grindă. 

